
OPĆI POTOP NEDAĆA 


Put našega života probija se kroz dugi i mučni kla¬ 
nac nevolja. S desna i s lijeva sačekuju čovjeka mnoge 
i teške postaje tjeskoba i muka tjelesnih i duševnih. Od 
pamtivijeka je to tako. Ali ni najstariji ljudi ne pamte, 
niti je igdje zapisano, te povijest ne zna, jesu li se ikada 
poslije općeg potopa mnogobrojnije i veće nedaće sur- 
vale ovako ujedamput na sav čovječji rod i na s v e 
ljudsko društvo, kako to biva u današnje dane i u vri¬ 
jeme, što ga upravo proživljavamo. 

Nije to možda časoviti i lični dojam nekoga samoživa, 
koji vidi sve samo crno. Niti je to jadikovka i očajanje 
nevoljnika, koji je već izgubio vjeru i nadu u obnovu i 
spas. Naprotiv! Ovo su misli izrečene iza »dugog raz¬ 
mišljanja u sebi samom i pred Bogom«. To je napisano 
nakon »mnogog mozganja i raspravljanja s najvećim 
vještacima«. A te je stručnjake dozvao k sebi onaj, koji 
može biti upućen u događaje i prilike svijeta najizvornije, 
najpovjerljivije i najiskrenije. Jer njegova vlast i ugled 
premašuju svojom širinom svakolika područja svjetskih 
velesila. Njegova moć i veza ljubavi stvarnija je, jača 
i zdušnija od sviju međunarodnih saveza, sudišta i taj¬ 
ništva. Papa, jedanaesti imena P i j o, u jednom od onih 
encikličkih pisama , 1 u kojima uči o obnovi socijalnog 

1 Enciklika (grčka riječ, koju bismo mogli prevesti 
»okružnica«) jest poslanica, što je Papa šalje crkvenim pogla¬ 
varima i preko njih vjernicima i svijetu o pojedinim važnim 
pitanjima. Običaj je, da se enciklike nazivaju po ;prvim po¬ 
četnim riječima, kako bi se odmah znalo, na koje se Papino 
pismo misli. Tako znamenita socijalna enciklika o radničkom 
pitanju, što ju je Papa Leon XiIIL izdao 15. V. 1891., naziva se 
»Rerum novarum« (Želja za prevratom), ili ona, koju je o 
jubileju ove pisao Pijo XI. 15- V. 1931., a govori o obnovi 
socijalnog poretka, zove se »Ouadragesimo anno« (Četrdesete 
godine). Enciklika »Caritate Christi« (Ljubav Kristova) dana 
je 3. V. 1932. Ove tri enciklike najviše su upotrebljavane u 
ovoj knjizi. 

poretka, a koje počinje riječima »Ljubav Kristova«, piše 
doslovce: 

»Promatramo li dugotrajni i gorki niz nevolja, koje 
se kao nesretna baština grijeha usjekoše poput nekakvih 
postaja u ovo smrtničko putovanje posrnulog čovjeka, 
jedva se čak od potopa susrećemo s tolikim i tako ve¬ 
likim duševnim i tjelesnim tjeskobama, koje bi tako du¬ 
boko i tako općenito iskušavale rod ljudski, kakve ga 
na našu žalost muče u današnje vrijeme. Sve su naime, 
pa i najgrđe nedaće i pogibije, kojih se tragovi vječno 
opažaju u zapisima i u životu naroda, unesrećivale je- 
damput jedno, a drugi put drugo pleme, ali ovaj je potop 
pritisnuo savkoliki ljudski rod — neodrživim gospodar¬ 
skim prilikama. A zamršeni položaj vidljivo postaje to 
zamršeniji, što ga se većim naporima narodi nastoje 
osloboditi. Tako je došlo dotle, da nema već nijednog 
naroda, nijedne države, nijednog društva ni porodice, 
koju ne bi manje ili više potapale bilo vlastite nedaće, 
bilo u vrtlog povlačila tuda propast...« 

A otkuda taj opći potop nedaća na rod ljudski? 

Zar je dobra naša hraniteljica zemlja prestala da 
plodi? Je li stara iznemogla, ili se ojalovila, pa ne smaže 
više za premnogobrojna usta? 

Imade li zar na svijetu previše i suvišnih ljudi, kojih 
ruke ne trebaju više da obrađuju zemlju i prerađuju ze¬ 
maljska dobra? 

Kuda se djede sve nekadanje bogatstvo, zlato i 
novac? 

Hajde redom! 

Nedostaje li zemlje, ili se ona ojalovila! 

Neki Englez, imenom Robert M a 11 h u s, još se 
tamo pred više od sto godina 2 silno prepao, pa prestrašio 
i svijet oko sebe, da će se pučanstvo zemlje suviše raz- 


2 Godine 1798. napisao je R. Malthus knjigu »Essay 
on the principle of pqpulation« (Rasprava o načelima napuče- 
nosti), gdje raspravlja o umnažanju pučanstva i živežnih 
sredstava. 

množiti, pa zemlja ne će više moći naploditi dovoljno 
živežnih sredstava za toliki narod. 

Da li se to možda sada desilo? 

Nije, nipošto i nikako! 

Na našoj kugli zemaljskoj ima još na pretek neobra¬ 
đena tla, što bi se moglo pretvoriti u plodna i preplodna 
polja, njive i oranice. Ta od sviju 1850 milijuna ljudi, 
što danas žive, gotovo ih se čitava četvrtina smje¬ 
stila u samu Evropu, a Evropa je tek jedna petnae- 
s t i n a kopna. I jedino u Evropi živi otprilike po p e- 
de s e t osoba na jednom četvornom kilometru, naprotiv 
u Americi i Africi nema na četvornom kilometru još ni 
po p e t stanovnika, a u Australiji pače jedva jedan. 
U samoj pak Evropi, koja je toliko nastanjena, imade 
još uvijek dosta zemlje i neobrađene i onakve, koja bi 
ponijela dvostruko i trostruko, kada bi je radili druk¬ 
čije i naprednije. — Američanin Henrik Ford, seljački 
sin, najbogatiji tvorničar automobila i traktora, dokazuje, 
kako bi hrane bilo za svakoga na pretek, i to jeftine 
hrane, kada bi poljodjelci znali i htjeli izvući iz zemije 
svu korist i sve ono, čime bi zemlja mogla uroditi. Ford 
prekorava ovako: 

»Naši seljaci upotrebljavaju na korisne poslove tek 
jednu dvanaestinu svoga truda... Oni gotovo nikako 
ne upotrebljavaju strojeva (mašina, motora). I ne samo 
da rade rukom, već vrlo rijetko i promisle, kako da 
razborito urede svoj rad. Radeći po kući jedan će se 
seljak dvanaest puta popeti i sići po rasklimanim lje- 
stvama. Godinama će nositi vodu, umjesto da jedamput 
za svagda namjesti nekoliko metara žljebova ili cijevi. 
Hodajući za plugom, pod kojim je zapregnut vo ili konj, 
seljak koraca polagano i trati svoju snagu, međutim je¬ 
dan bi traktor svršio taj posao šest puta brže. Sve, što 
seljak doumi, kad mu pane na'leđa kakav teški posao, 
jest, da unajmi težaka. Otuda dolazi, da su proizvodi iz 
zemlje odveć skupi i onda, kada su najjeftiniji, a zarada 
seljakova kod toga nije nikakva. Nedostatak i skupoća 
proizvodnje i slaba zarada poljodjelca dolaze od neko¬ 
risnog hodanja tamo amo i od rasipanih napora. A 
jednako, kako seljak rasipa radnu snagu, isto tako ne 

zna on da naprednije obradi zemlju, pa da iz nje izvuče 
sve ono, čime bi zemlja mogla roditi. Seljake vodi slu¬ 
čaj i primjer njegovih pređa. (Oni pletu kotac kao otac!) 
Obrtnik ili tvorničar, koji bi tako radio, brzo bi propao 
i bankrotirao. A ako seljaci ipak žive i uspijevaju, jasno 
je kao dan, koliko bi ploda moglo donositi naprednije 
obrađivanje zemlje, i koliko bi hljeba bilo za sve ljude 
na svijetu.« 

Eno za primjer Njemačke i Italije. To su dvije vrlo 
napučene dižave Evrope, pa su one za svoje brojno 
pučanstvo svake godine uvozile silnu hranu iz Rusije, 
iz naših strana i s preko mora. Ali njima je ustrajnim 
nastojanjem uspjelo da prisile svoju mršavu zemlju, te 
im je ona upravo minule godine obrodila i donijela to¬ 
liku žetvu, (oni se hvale i vele rekordnu žetvu!), da 
nijesu morale uvesti, tako reći, ništa žita za svoj svag¬ 
danji kruh. 

Svjetski ih je rat potakao na to. U tom velikom ratu 
pojedine su države najviše strahovale i najvećma se bo* 
jale blokade — to jest, da ih neprijatelj ne bi op- 
k o 1 i o vojskom, šančevima, bodljikavom žicom, pod¬ 
mornicama i aeroplanima te im tako prepriječio 
uvoz. Pučanstvo bi im tada ostalo gladno i golo i boso, 
ako ne bi kod kuće bilo, što je za život najpotrebnije. 
U tom grdnom, ratnom strahu takve su države odmah 
poslije rata upele sve sile, da sebi obrade svaki pedalj 
svoga zemljišta i da izmisle i izmudre, kako bi im nji¬ 
hova zemlja rodila i plodila što obilatije i bogatije. Tu 
se nije žalio nikakav trud ni trošak. Da se unaprijedi i 
usavrši domaća poljoprivreda, ulagao se i trošio silan 
novac i države i državljana. Za tu se svrhu i pozajmlji¬ 
valo i zaduživalo. I, kako je rečeno, Njemačka su i Ita¬ 
lija uspjele: one su lani požele svoje najobilnije žetve. 

Ali se zbilo nešto neočekivano. Radi velikog truda 
i troška oko tih žetava morale su biti tom žitu visoke 
cijene. To je žito bilo i moralo biti malo ne dvo¬ 
struko skuplje od onoga iz žitorodnih krajeva, kao 
što su to naša država, pa Bugarska, Mađarska, Rumunj¬ 
ska, da i ne spominjemo prekomorskih svjetskih žitnica: 
Argentine, Kanade, Udruženih Država Američkih ili 

Australije. Kad je tome tako, onda je očito ovo: njemački 
i talijanski radnik, namještenik, činovnik, obrtnik, trgo¬ 
vac i svaki, tko mora sebi kupovati hljeb, kupio bi da¬ 
kako j e* f t i n i j i — dakle onaj od uvezenog žita, a 
ne od domaćeg. Jer otkuda i kako da on plati dvostruk 
novac za jednaki hljebac kruha? Ali na taj način ostalo 
bi domaće žito u hambarima neprodano. Tko da ga kupi, 
kad je tako skupo? Tako bi eto stradao domaći poljo¬ 
privrednik i zemljoradnik, koji se za tu žetvu toliko 
brinuo, istrošio, čak i zadužio ... 

Da zaštite svoju domaću poljoprivredu, države su 
sada same sebi i u vrijeme mira činile ono, čega su 
se za rata najvećma plašile,'da im ne učini neprijatelj: 
države su se blokirale! One su sebi svoje granice 
opkolile četama financa i šančevima raznih carina, 
tarifa, taksa i zabrana. Države svojemu rođenom na¬ 
rodu priječeuvoz svega stranoga, što bi bilo jefti¬ 
nije od domaćega, skupoga. Tako zaista domaći radnik, 
namještenik, obrtnik i oni ostali moraju kupovati od 
domaćeg poljoprivrednika domaću hranu uz dvo¬ 
struku cijenu, kad ni ona uvezena ne bi bila ništa 
jeftinija zbog visokih carina. Ali zbog te skupoće hrane 
moraju ti ljudi sebi sve više otkidati od ustiju, moraju 
i gladovati — usprkos obilne »rekordne« žetve. Iako 
bi bilo hrane za svakoga, nema svatko čime da je sebi 
kupi. Gladnih ima sve više i više, a kupaca živeža sve 
manje i manje. Nevolja onih, koji potrebuju hranu, po¬ 
staje nevolja i za one, koji hranu proizvode. Jer dok 
jedni pate, što ne mogu sebi nabaviti Vane, drugima 
se neprodana hrana gomila u hambarima i kvari, pa 
seljak, zemljoradnik i poljoprivrednik ne zarađuju, gube 
i upropašćuju se. 

Tu su nevolju naročito iskusili i iskušavaju oni ži- 
torodni krajevi i poljodjelske države, što žive od pro¬ 
izvodnje i prodavanja živeža! Nekadanji najbolji kupci 
ne dođoše im više da kupuju. Ne treba im. Sami su 
sijali i želi. Dostaje im. Ne mogu pače rasprodati ni 
svega domaćega, pa se ograđuju sve višim carinama i 
svim i svačim, da im tkogod ne uveze još štogod tuđe. 
Nekadanji najbolji kupci nijesu dakle više kupci. Kada 

nema kupaca, nema ni pazara, a bez pazara nema para. 
Kada seljaci i poljoprivrednici ne mogu plodova svoje 
zemlje unovčiti, nemaju čime kupovati, što njima treba. 
Tako zapinje i trgovanje trgovaca i poslovanje obrtnika 
i tvorničara. Zbog toga ponestaje posla i zarade radniku 
i namješteniku. Smanjuju se dohoci, obaraju plaće. Otud 
opet slabe i smalaksavaju kupci živeža, te poljodjelci 
moraju nuditi svoje proizvode ispod cijene i uz gubitak. 
I sve se to tako vrti, prepliće, zapliće i mrsi. 

Nastala je u svijetu neodrživa »poremećenost općega 
ravnovjesja« — opaža Papa Pijo XI. u spomenutom en- 
cikličkom pismu. 

Zaista neodrživa je poremećenost općeg ravnovjesja 
i socijalnog poretka, kada na jednoj strani kukaju poljo¬ 
privrednici, jer ne mogu uz dostatnu cijenu, ili nikako 
prometnuti obilnih dobara zemaljskih — a na drugoj 
se strani pati bijedno mnoštvo u neimaštini i gladu. 
Gadno je neravnovjesje, kada se s jedne strane iz dana 
u dan obaraju plaće i nadnice — as druge se strane 
poduzima sve, kako bi se cijene živežnim sredstvima 
povisile. Pogana je poremećenost, što se mogu događati 
takvi nečuveni događaji: budući da bi nove žetve i 
berbe zatekle pune hambare neprodanih starih zaliha, 
odlučuju poljoprivrednici, da čitave hektare najboljih 
oranica nikako ne obrade i ne zasiju. (Prekomorski su 
žitari na jednoj skupštini g. 1933. zaključili, da će svoje¬ 
voljno sniziti proizvodnju za kojih petnaest postotaka!). 
U srednjoj su Americi pustili gomile »suvišnoga« krum¬ 
pira i voća da gnjije za đubre. U Argentini i Sjevernoj 
Americi »pretičak« pšenice polijevali katranom i time 
ložili peči, pa su tako uništili šest milijuna vagana žita. 
U Braziliji i južnoj Americi silne su tovare pamuka i 
preko deset milijuna vreća kave žegli ili bacali u more. 
U Australiji su pobili osamsto tisuća ovaca, da ne bude 
odviše jagnjadi. U Danskoj su dali da živoderi potuku 
dvadesetpet tisuća krava, a u Nizozemskoj sto tisuća 
praščića, pa se od lešina pravilo ljepilo, kelje i tutkalo. 

Takvo postupanje s darovima Božjim, tolika pore¬ 
mećenost ravnovjesja među ljudima, da jednima nedo¬ 
staju i fale sva dobra, koje zemlja daje u izobilju, a 

drugi ih namjerno uništavaju — to izaziva Namjesnika 
Kristova na pravedni gnjev i on opominje, kao da se 
vidovit grozi: 

»Ljudskome rodu prijeti sve teža pogibao od uzbune 

i sveopćeg prevrata!« 

Taj opći prevrat prijeti ponajviše od onih, koje je 
današnji svijet nekako odgurnuo *od sviju dobara ze¬ 
maljskih. Uzbunit će se ono bijedno mnoštvo, koje ne 
živi nikako, ili životari od milostinje i nekakvih potpora, 
sto toliko ponizuju ljude sposobne za posao i voljne i 
željne rada — a uposlenje im se uskraćuje i zarade za 
njih nema, kao da su oni neki nepotrebni izrod. 

Zar imade na svijetu suvišnih ljudi! 

Ako zemlja može davati i daje dovoljne zalihe ži¬ 
vežnih sredstava za sve ljude na svijetu, imade li zar 
onda takvih ljudi, koji su suvišni, te ne smiju sebi pri¬ 
baviti i zaraditi ništa od tih darova Božje prirode? Je 

ii priroda njima tolika maćeha? Otkuda u današnjem 
općem potopu nedaća ova najočajnija nevolja n e u po- 
s 1 e n o s t i, kojom su pogođene tolike nepregledne po¬ 
vorke ljudi? 

Međunarodni radnički ured u Ženevi donosi prema 
izvještajima, što ih dobiva iz raznih strana svijeta, po¬ 
razne brojke o neuposlenosti. Za rad sposobnih ljudi, 
A'oji traže posla i zarade, a ne mogu sebi naći nikakva 
uposlen ja, bilo je početkom godine 1933.: 


Austriji 

478.000 

to jest 7*03% žiteljstva 

Belgij i 

207.000 

2-55«/ 0 

Ceho-Slov. 

918.000 

6-20% 

Danskoj 

190.000 

5-28% 

Engleskoj 

2,915.000 

6.34% 

Estonskoj 

17.000 

1-50% 

G d a n j s k u 

40.000 

9-52% 

Finskoj 

23*000 

0 63% 

Francuskoj 

1,476.000 

3-57% 

Irskoj 

96.000 

3-31% 

Italiji 

1,229.000 

2-98% 

Jugoslaviji 

24.000 

0-18% 

žiteljstva 

Mađarskoj 

78.000 

0-88 °/ 0 


Nizozemskoj 

460,000 

4'0O»/ o 


Nj e mačkoj 

6,001.000 

9-16% 


Norveškoj 

42.000 

1 • 5 0 °/ 0 


Poljskoj 

267.000 

0-83%, 


Sarskom podr. 45.000 

5-63% 


Švedskoj 

138.000 

2*23% 


Švicarskoj 

125.000 

3-05% 

14,769.000 

U Americi u uđruž. Drž. 

12,980.000 

10'82°/ 0 


Čile 

102.000 

2-26"/„ 


Kanadi 

81.000 

0-65°/ 0 

13,163.000 

U Australiji 8 Njuzelandom 

168.000 

2-44 % 

168,000 

U Aziji u Japanu 

2,016.000 

3.16% 

2,016.000 



Svega 

30,116.000 


Ženevski Međunarodni radnički ured nabrojio je 
evo, da ima preko trideset milijuna neupo¬ 
slenih. A tu još nedostaju mnogi podaci. Iz same 
Evrope nema izvještaja iz Bugarske, Grčke, Portugala, 
Rumunjske, Rusije, Španije i t. d. Amerika je dala brojke 
od samo tri države, a gdje su joj n. pr. Argentina, Boli¬ 
vija, Brazilija, Kolumbija, Meksiko i druge? S čitavoga 
najvećega svjetskoga kopna Azije, uneseni su jedino 
neuposleni Japanci. Afrike nema u tom popisu nikako. 
Prema tome broj od trideset milijuna neuposlenih mora 
da je uistinu kud i kamo premašen. A već je taj broj 
tako golem, da na primjer sveukupno pučanstvo Bal¬ 
kana: Jugoslavije, Bugarske, Grčke, Albanije i evropske 
Turske s Carigradom broji sve zajedno tek dvadeset i 
sedam milijuna. A sveukupno pučanstvo jesu i muževi 
i žene i nejaka djeca i nemoćni starci i bolesnici. Obično 
se računa, da od sveukupnog žiteljstva ima za rad spo¬ 
sobnih jedna trećina. A onih trideset milijuna neuposle¬ 
nih svi su od reda za rad sposobni. Po tome oni sa 
svojim članovima porodica, za koje bi se još morali 
brinuti, čine zapravo devedeset milijuna puka, 
* što stradava bez zarade i staratelja. A devedeset mili¬ 
juna pučanstva nemaju ni izdaleka Njemačka, zajedno 

s Austrijom; Italija nema ni polovicu od toga broja; Ve¬ 
lika Britanija jedva će imati pola. Ako se dakle pitanja 
Njemačke, Italije, Balkana čine tako važna, koliko je 
preče, zamašnije i opasnije, pitanje neuposlenih! 

»I ako ne bude muževnog i bezodvlačnog nastoja¬ 
nja,« — naglašava Papa Pijo XI. u encikličkom pismu 
o obnovi socijalnog poretka, — »neka se nitko ne nada, 
da će" se javni red i mir i poredak ljudskoga društva 
moći uspješno braniti protiv pristaša prevrata!« 

A kako je do te kobne neuposlenosti uopće došlo? 
Što ju je prouzrokovalo? Što skrivilo? 

Bilo je nekako pred stotinu godina, u isto ono vri¬ 
jeme, kada je onaj umni Englez M a 11 h u s strahovao i 
strepio, što li će i kako biti, ako zemlja jednoga dana 
smalakše, pa ne smogne više sviju dobara za sav svoj 
puk. Drugi mudraci, također Englezi, grdno su se zabri¬ 
nuli, kako li će ljudske ruke stići da obave sav silan 
posao, kako li će im doteći vremena i snage, da puk, 
što se iz dana u dan umnožava, obuju, odjenu i snabdiju 
svim i svačim, što čovjeku treba. Posao čestitih obrt¬ 
nika engleskih tekao je suviše sporo. Trudili se oni iz 
petnih žila od zore do mraka. Ruke su im trnule od 
poslovanja. Izdirali se, morili i kinjili, ali nikako da 
posvršavaju i dostignu. Alat im je bio slab, a bez alata 
nema zanata. Zato se engleski umnici zamislili u mnoge 
misli baš oko obrtnikova alata. Umovali su i doumili 
se. Siromašak obrtnik ne bi se nigda dovinuo do onoga, 
što su izmudrile učene glave. Pronašli su mudraci, kako 
će obrtniku olakšati i pomoći, kako će mu ruke snab¬ 
djeti i oboružati alatom, da rad bude lakši, bolji i brži. 

Tko ne bi znao, činilo bi mu se čudnom dangubom, 
što su se učenjaci pomno zagledavali na primjer u vre¬ 
tena, preslice i kolovrate. A bilo je za to zgode dosta, 
jer je u Engleskoj preo svatko, ne samo žene i djevojke, 
nego i momci i muževi, pače i vojnici po vojarnama i 
na straži. Predenje je bila sigurna zarada, konca nije 
bilo nikada previše, zato se i dobro plaćao. Jedan je 
tkalac trebao toliko konca, koliko mu je jedva moglo 
napresti desetak prelja. A najvještija je prelja dakako 
mogla rukom vrtjeti tek po jedno vreteno, ili na kolo- 

vratu izvlačiti po jednu nit. Nego jednom je sretniku 
pošlo za rukom da izmisli stroj za predenje. Tim je 
strojem jedna sama osoba mogla raditi najedamput s 
osam vretena i izvlačiti osam konaca. Ubrzo su taj stroj 
još usavršili i dotjerali, pa je radio s osamdeset do sto- 
dvadeset vretena, a posluživala ga jedna djevojka. Ra¬ 
dovao se svijet. Ako umjesto sto prelja radi samo jedna 
radnica, zaradit će ova devedeset i devet puta više, ili 
će konac pojeftiniti za devedeset i devet nadnica. Malo 
iza stroja za predenje iznašli su u Engleskoj i t k a 1 a č k u 
mašinu, kojom je jedan radnik u isto vrijeme mogao 
otkati, koliko deset tkalaca na deset svojih ručnih raz¬ 
boja. Eto i opet deveterostruke zarade vlasniku stroja, 
ili ušteđenih devet nadnica. I dok su se jedni radovali, 
kako će rad biti brz i koliko će tkanine i odijela pojef¬ 
tiniti, kada umjesto sto prelja i deset tkalaca bude tre¬ 
balo plaćati samo dva radnika; te dok su se drugi ve¬ 
selili, koliko li će s novim »alatom« moći zaraditi, pa 
počeli brzo kupovati strojeve i mašine — dotle je hiljade 
prelja i tkalaca ostalo bez posla i zarade, izbačeno 
na cestu. 

Veliki je dio stanovništva Engleske pred sto godina 
živio upravo od predenja i tkanja, a sada je u Engle¬ 
skoj preo i tkao stroj, koji je posluživao radnik, a obrt¬ 
nik je postao suvišan. Obrtnički stalež ručnih tka¬ 
laca i prelja nije više bio potreban. Dana 3. veljače 1829. 
vukla se ulicama grada Londona tužna povorka od preko 
deset tisuća ljudi. Oni su zastupali još druge desetke 
tisuća po ostaloj Engleskoj. Bili su to jadni tkalci i prelje, 
izgladnjeli, blijedi, poderani. Nosili su zastave s natpi¬ 
sima: »Žrtve strojeva!« »Englezi nevini osuđeni na smrt 
od gladi!« »Mi hoćemo živjeti od poštena rada svojih 
ruku!« »Vratite nam naš obrt!« Tkalački razboj, koji su 
nosili u povorci, bio je prekrit crnim mrtvačkim velom. 
Mjeseca svibnja digli su nesretni tkalci bunu i razbili 
mnoge strojeve i tvornice — dakako uzalud. 

Što više! Nastala je ne samo u Engleskoj, nego i 
drugdje po svijetu prava trka, utakmica i jagma, da se 
izmisle strojevi i za sve druge zanate, pa da oni brže 
izrađuju robu i da tvore sve veće količine. I mudričine 

su umom iznašli prava čudesa od strojeva. Nego ti 
izumi, ti strojevi i uređenja tvornica, ta industrija, 3 
kako se sve ovo jednim imenom nazvalo, to je bilo 
vrlo skupo, iako je ukazivalo veliku dobit vlasnicima. 
Nekoć je mladi obrtnik izučivši zanat već nekako skuc- 
kao za alat i udesio sebi malu radionicu pa počeo u 
ime Božje. Sada su skupe strojeve i tvornice mogli ku¬ 
povati i graditi samo ljudi s mnogo novaca i kapitala 

_ kapitalisti. I nije se tu više pitalo, jesu li oni 

uopće izučili zanat, kojim će se baviti njihove tvornice. 
Strojeve će im i onako posluživati namještenici, bivši 
obrtnici bez posla, i najzad svatko iz siromašnog mno¬ 
štva, ako se javi za radnika te ponudi svoju tjelesnu 
i duševnu snagu uz najjeftiniju nadnicu. Tako 
je napokon došlo do onoga, što u enciklici o obnovi so¬ 
cijalnog poretka opisuje jezgrovito Papa Pijo XI. 

»Kad se devetnaesti vijek već primakao k svome 
svršetku, krenuo je novi razvoj gospodarskih prilika 
i novo povećanje industrije u većim državama takvim 
putevima, da se ljudska zajednica sve očitije stala dije¬ 
liti u dva razreda, u dva sloja, u dvije klas e. Jedna 
od tih bila je doduše brojem neznatnija, ali je uživala 
gotovo sve prednosti, koje joj u tolikom izobilju nami¬ 
cahu savremeni izumi. Druga je obuhvaćala silnu 
množinu radnika nadničara, koji su se nevoljni i priti¬ 
snuti oskudicom uzalud naprezali da iziđu iz bijede.« 

Duboki i široki jaz, što je razdijelio te dvije vrste 
ljudi, razjapio se kao strašna rana. Razdor između moć¬ 
nih kapitalista i mnogobrojnog proletarijata 4 


3 Industrija je latinska riječ, a značila je: »posto¬ 
jana radinost«, u prenesenom značenju govorilo se tako za 
napredni, veliki obrt, koji radi strojevima. Danas je to 
oznaka za tvorničku proizvodnju robe. 

4 Proletarijat čudna je riječ, a dolazi od »proles«, 
sto znači potomstvo, dijete. Stari rimski pisac Plinije 
opisao je, kako je sve pučanstvo rimske države u ono vri¬ 
jeme bilo podijeljeno u mali broj bogatuna i golemo mnoštvo 
siromaha, koji nijesu imali ničega do mnogo djece. Bili su 
]ec h no bogati djecom, »p r o 1 e t a r c i«. Danas se tako 
zovu široki redovi svih onih, koji do svoje gole radne snage 
1 sposobnosti ne posjeduju ništa. 





(tako su se počeli nazivati svi oni, što ne posjeduju ništa 
do svoje radinosti), postao je nezajaziv, nepremostiv i 
preopasan. Jer dok su jedni — doslovne su riječi Papine 
— »u neumjerenoj težnji za dobitkom otimali dobra i ime¬ 
tak vrlo mnogim bližnjima, kako bi pomoću svojeg go¬ 
lemoj bogatstva dobili u svoje ruke kormilo svijeta«, 
dotle su »radnici (nadničari) bili ozlojeđeni na svoj teški 
položaj i bunili se, da dulje nose o vratu preteški jaram. 
I mnogi se od njih dadoše u bijesu zavesti na zle osnove 
i stadoše težiti za općim prevratom.« 

Poradi toga i protiv toga poremećenja socijalnog 
ravnovjesja u svijetu ustao je (pred četrdeset i nekoliko 
godina) starac Papa Leon XIII., kojega vole zvati »rad¬ 
ničkim Papom« 5 , te je sve vjernike i cio svijet pozvao 
na rad i borbu za socijalnu pravdu. Papa je rekao od¬ 
lučnu riječ, a najpače potaknuo samo radništvo, da se 
udruži na zajedničku samoobranu, a od država je zatra¬ 
žio, da zaštite i brane svoj puk. Papa Leon XIII. smiono 
se opro tadanjem općem naučanju tako zvanih slobo¬ 
dnjaka, 1 i b e r a 1 a c a, pa neustrašivo ustvrdio, da dr¬ 
žavu »ne valja smatrati samo čuvaricom prava i prav¬ 
nog reda, nego da se ona većma mora svom snagom 
naprezati za blagostanje i zajednice i pojedinaca. Država 
treba doduše pojedinim i građanima i obiteljima ostaviti 
njihovu opravdanu slobodu kretanja i rada, ali tako, da 
bude uklonjena svaka nepravda. Dužnost je upravitelja 
države da štite zajednicu i njene dijelove. Kod same 
obrane prava pojedinaca treba osobitoga obzira imati 
prema bolesnicima i siromašnima. Stalež naime bogatih, 
jer je zaštićen svojim vlastitim silama, manje treba ja¬ 
vne zaštite; ali bijedno mnoštvo, koje ne štiti nikakva 
vlastita moć, upire se u prvom redu u pokroviteljstvo 
države. Zato država mora osobitu brigu i pažnju obra¬ 
titi onima, koji rade za nadnicu, jer oni pripadaju u to 
siromašno mnoštvo.« 

Tijekom vremena življenje se radnika i namješte¬ 
nika nadničara ipak znatno popravilo bar u gdje- 
kojim državama Evrope i u sjevernoj Americi. Tu se 


5 Vidi opasku 1. na str. 3. 

počelo paziti, da uređaji tvornica ne budu suviše opasni 
po zdravlje, odmjerivalo se radno vrijeme i noćni rad, 
zabranjivalo se iskorišćivanje djece i žena, povisivale 
se nadnice, uvodilo se čak osiguravanje radništva u bo¬ 
lesti, i tako redom. Sve se to činilo radi javnog mnije¬ 
nja, koje je postalo nekako socijalni je; bili su to 
uspjesi zahtjeva različitih radničkih udruženja, što su 
ih često vodili vješti i školovani ljudi, pa i svećenici; a 
i države su davale svoju socijalnu pomoć i zaštitu. 

Kapitalisti usprkos tome nijesu prolazili loše. Po¬ 
duzeća su im radila živo i zarađivala masno. Roba se 
tražila, trošila i plaćala. Imućnije i bolje plaćano domaće 
pučanstvo povećalo je i profinilp svoje potrebe, ili, kako 
se to veli, »povisilo je svoj životni s t a n d a r d« 6 , te je 
kupovalo mnoge proizvode. Industrija se razvila tek u 
nekim krajevima, a drugi su se još pretežno bavili po¬ 
ljodjelstvom, pa su uzimali i uvozili tvorničku robu i 
plaćali je skuplje nego što su u zamjenu prodavali svoje 
poljodjelske proizvode. Povrh toga su upravo ove in- 
dustrijalne zemlje poosvajale po cijelom svijetu silne po¬ 
krajine i zemlje i stvorile sebi od njih svoje kolonije 7 , 
gdje su im podjarmljeni urođenici radili kao roblje i u 
bescjenu davali sva bogatstva svoje zemlje, a primali 
i preskupo naplaćivali sve i svašta, što su im naturali 
njihovi gospodari. 

Tako je pred sto godina nezaposlenost zanatlija 
završila time, da su ljudi nalazili zaradu po tvornicama, 
a radništvo pomalo dobivalo bolji život. 


6 Standard je engleska riječ, pa bi točno prevedena 
značila »mjera«, »mjerilo«, dakle »mjera trošenja«. 

7 Kolonijom (naseljem) su još stari Rimljani nazivali 
one zemlje, što bi ih zauzeli i naselili podjarmivši i zarobivši 
starosjedioce i otevši im posjede i dobra, kao da nijesu bila 
ničija. — Danas imade najviše kolonija Velika Britanija (En¬ 
gleska), jer posjeduje gotovo trećinu čitavoga svijeta. Iza 
nje dolazi Francuska, kojoj su kolonije veličinom mnogo veće 
od površine cijele Evrope. Zatim slijede Portugal, Italija, 
Felgija, Danska, Nizozemska i tako dalje. Njemačka je prije 
svjetskoga rata ipo veličini svojih kolonija bila na četvrtom 
mjestu, ali su joj u ratu oduzeli sve. 

Ali želja za sve većom dobiti pregonila je proizvo¬ 
dnju robe sve više i više, pa je trebalo pronalaziti sve 
nove i nove potrošače. 1 ta borba oko tržišta za 
tvorničke proizvode prouzročila je i skrivila svjet¬ 
ski rat. 

Njemačka industrija napose se jako razvila i usavr¬ 
šila pa je postala preopasnim takmacem Francuskoj, Ita¬ 
liji, čak i Velikoj Britaniji i drugima. A osnova je Nje¬ 
mačke još bila, da preko Austrije dopre na Balkan i 
odatle što dublje na Istok. 8 Tu bi joj tada bila neka vrst 
novih kolonija, gdje bi imala potrošače za svoju robu i 
odakle bi dobivala dovoljno jeftine poljodjelske pro¬ 
izvode i surovine, da ih,prerađuje u svojim tvornicama. 

Balkanski su narodi iza svojih ratova za oslobođe¬ 
nje (god. 1912/13.) bili izmoreni. Ipak se činilo, da će se 
ubrzo oporaviti i osamostaliti. Time Di se omele osnove 
Njemačke. A i Italija je gledala sa željom na Balkan. 
Francuska je mladim balkanskim državama otvorila 
svoju kesu i tako računala na njih. Oni, kojima se o koži 
radilo, strepili su radi svoje sudbine. 1 kao što sebični 
škrtac dršće, da ga tkogod ne bi pretekao na dobiti, ta¬ 
kvom se pohlepom hitalo i hrlilo u rat. Dakako da nitko 
nije računao, kako li će se taj rat zakovitlati i otegnuti. 
Nitko nije slutio, kako će krvav biti i koliko dobara 
uništiti. Nitko nije mogao ni predmnijevati, kakvim li 
će posljedicama to krvljenje iz pohlepe uroditi. — »Mi 
smo sada tužni svjedoci,« — utvrđuje opet Papa, — »da 
se o čitavom svijetu na grozan način potvrdilo ono, što 
je Duh Sveti rekao o pojedinim opakim ljudima u ovoj 
rečenici: U čemu tko griješi, u tom će biti mučen.« 

Mimoići ćemo sve ćudoredne nedaće svjetskoga 
rata i strašnog ubijanja ljudi i osvrnuti se u ovaj mah 
samo na njegov učin na g o s p o d a r s t v o — jer je u 
tome bio glavni grijeh začetka i u tom je sada muka 
posljedica. 


8 Pisac je ovih redaka bio upravo u ono vrijeme na 
naukama u Njemačkoj, pa je o tome slušao bezbrojna razla¬ 
ganja sveučilišnih profesora, uglednih ekonoma, uplivnih po¬ 
litičara i visokih vojnih ličnosti. 

Bojna su polja obuhvatala bezmjerne širine, a bo¬ 
jišta bila posred Evrope, dakle na zemljištu najvećma 
obrađenom, izgrađenom i punom sela, trgovišta, tvor¬ 
ničkih mjesta i gradova. Rat je sve to nemilice pustošio, 
razarao i sravnjivao sa zemljom. Nebrojena su gospo¬ 
darska dobra poharana i uništena za vazda. Podalje od 
razbojišta opet su hirila i kržljala gospodarstva, tvor¬ 
nice, radionice, trgovine i radnje, jer su svi sposobniji 
muški bili odvučeni na fronte, i sve je onda ostajalo na 
starcima, nedoraslima i samim ženama. Veliki je dio 
svijeta ratovao i svuda je bilo tako. A oni, što su osta¬ 
jali postrance i nijesu zagazili u boj, žurili su, da pre- 
mnoge svoje tvornice i poduzeća upotrebe za proizvo¬ 
đenje ratnih sredstava, oružja svakoga roda, i ubojnih 
naboja i metaka sviju vrsta, pa da trguju i u općem 
ratnom ludovanju debelo zarade. Rat se uvećavao i 
odugovlačio. Ratnici su u bijesnom jaru tražili poslje¬ 
dnje pričuve vojske i zadnju imovinu. Lakomi dobavljači 
uckali su ih i omogućivali im, da ratuju još s dječacima, 
starcima i nesposobnjacima i da nabavljaju oružje i stre¬ 
ljivo na veresiju, uz dobre kamate. Sve će to pla¬ 
titi pobijeđeni uz jamstvo pobjednika! 

Kad je napokon dovršen taj najveći i najkrvaviji 
rat svijeta, ostali su teško oštećeni, istrošeni i preza¬ 
duženi ne samo pobijeđeni, nego i pobjednici. Ipak je 
svijet odahnuo. Oplakivali se mrtvaci, viđale teške rane, 
ali se s dobrom vjerom u budućnost počelo obnavljati 
poharano, opravljati oštećeno i graditi novo. Mrtvi se 
ne mogu uskrisiti, sakati izliječiti, ni prepaćene boli 
naknaditi, ali barem za nanesenu gospodarsku štetu 
može.se iskati neka odšteta, reparacija. Njemačka 
je skrivila rat, Njemačka je pobijeđena, od Njemačke 
su pobjednici zahtijevali, da za dio štete (osim onoga, 
što su joj već oduzeli) plati još sto milijarda i po zlatnih 
maraka u roku od pedeset i nekoliko godina. 

Njemačka je zaista kroz pet godina plaćala i ispla¬ 
tila blizu osam milijarda zlatnih maraka. S tim novcem, 
pa iz vlastitih sredstava, a najpače smjelim zaduživa¬ 
njem za nove nabavke, počela je svuda obnova narodno¬ 
ga gospodarstva. A kada su gradili nove tvornice i radi- 

onice, kada su nabavljali nove strojeve i uopće kada 
se što udešavalo nanovo, dakako da je svatko tražio 
sve najnovije, najdotjeranije i najsavršenije. Da osta¬ 
nemo kod svoga primjera: Današnji stroj za predenje 
radi s dvije do tri tisuće vretena, a ne više sa osam¬ 
deset do sto i dvadeset. Tako je i svuda drugdje. Kroz 
četiri puste godine pustošenja ostao je svijet tako bez 
svega i tako je zaželio svašta, da se proizvodnja robe 
s strojevima činila kud i kamo prespora. 

Izmišljali su dakle nove, jače strojeve, pronalazili na¬ 
čine, kako da se surovine i radna snaga što više isko¬ 
riste, a glavno je, da se radi brže i najbrže, da se pro¬ 
izvodi više i najviše. Rusija, nekadanja »žitnica 
E v r o p e«, upravo se pomamila od želje da postane 
i n d ustrijska velesila, pa hoće da u najkraće 
vrijeme, možda u samih pet godina (p j a t i 1 j e t k a) 
posagradi sve najveće, najbrže i najjače strojeve na 
svijetu. Ruska je država oduzela svojim državljanima 
njihovo vlasništvo i postala samovlasnik. Rasprodala je 
po svijetu silne zalihe svojih surovina, drvo svojih 
šuma, poljodjelske proizvode i drugo u bescjenu 9 , samo 
da bi zo namakne kapital za izgradnju te svoje najveće 
industrije. I sama država je u Rusa ovaj čas jedini 
poduzetnik i kapitalist, a radništvo su joj svikoliki 
državljani. U drugim državama, koje ni jesu imale svoje 
industrije, nego im se pučanstvo bavilo više poljodjel¬ 
stvom, probudila se također neodoljiva želja za vlasti¬ 
tim tvornicama i domaćom robom. Upravo sasvim sli¬ 
čno, kao što su industrijske države upele sve sile, da 
poslije rata unaprijede svoju poljoprivredu, tako su u 
poljodjelskim državama poželjeli podići domaću indu- 
stiiju. I tu se jednako nije žalio nikakav trud ni trošak. 

U to sq ulagao i trošio silan novac. Za tu se svrhu po¬ 
zajmljivalo i zaduživalo. — Napokon ni oni, koji su imali 
staru industriju, ni jesu htjeli ni smjeli zaostati, jer se 
diukčije ne bi nikako mogli takmiti s novo uređenim 


+rvi v f i n ' e ?.^^? a } s ^ na nava U ruskih surovina na svjetska 
trista zaskočila je i porazila druge prodavače. Rusi su pro- 
đavali bez računa i u bescjenu. Engleskom riječi zove se taj 
zaskok tržišta — d u m p i n g (čitaj: demping) 

poduzećima. I ti su dakle brzo preudešavali, usavrša¬ 
vali i nabavljali novo. Kupovali su ili sa svojim priču¬ 
vama kapitala, ili su uzimali također na veresiju ra¬ 
čunajući, da će se za neko vrijeme sve to samo po sebi 
otplatiti — amortizovati. 

Kako se redovno nijesu više nalazili pojedini 
dovoljno bogati kapitalisti, da namaknu potrebni kapi¬ 
tal, to su se udruživali mnogi i mnogi pa doprinosili 
u d j e 1 e, ili su banke učestvovale novcem svojih ula- 
gača — štediša većih, malih i najsitnijih. Tako se »ob- 
jik narodnoga gospodarstva promijenio,« — upozorava 
p a pa, — jer dok su prije pojedini kapitalisti bili 
vlasnici, sada su zagospodarili »oni, koji imadu u ruci 
tuđi novac, pa odlučuju s kamatama veresije i vladaju 
u podjeljivanju zajmova i na taj način imadu u vlasti 
krv, od koje živi sve narodno gospodarstvo, i u svojim 
rukama drže, da tako kažemo, dušu toga gospodarstva, i 
protiv volje tih upravitelja tuđeg novca ne može 
se disati«. 

I opet se zbilo neočekivano. Svijetom su posagra- 
đene nebrojene tvornice. Strojevi su proradili vrtogla¬ 
vom brzinom. Novi izumi slave slavlja. Stvara se, čega 
ljudsko srce može da zaželi. Proizvodi se, kao da iz 
zemlje niče. Roba se slaže na robu. Obilje. Preobilje. Ne- 
umjerenost u izobilju. Godine 1928. i 1929. postizavaju 
vrhunac. Kad najedamput — iz obilja nasta nevolja. 
Sva kladišta puna i još se pune, a tržišta presušila. 
Nema dosta kupaca! 

Kao što se gladni lako prenajede, kad se domogne 
hrane, tako je svijet odmah iza rata kupovao preko 
snage i više nego igda prije rata. Ali se onda zadovoljio 
i zastao, jer je morao početi škrto štedjeti, kad su za 
sve pokupovano dospjele otplate i još s kamatama. Ku¬ 
povanje se smanjilo u pola. Račun s izvozom robe tako¬ 
đer je bio kriv. Nekadanji su kupci iz poljodjelskih stra¬ 
na dolazili slabo. Oni su svašta sebi sami izdjelali. Ako 
je možda i bilo lošije i skuplje, ipak su carinama zašti¬ 
ćivali domaće, a priječili uvoz stranom. Za kupovanje 
nijesu baš ni imali novaca, kad ne mogaše unovčiti svo- 

jih poljodjelskih proizvoda. 10 Ni mnoge kolonije niiesu 
mogle ni htjele kupovati svega. Tamo je započelo bu¬ 
đenje i osvješćivanje naroda i novo poglavlje povijesti 
gospodarenja i gospodovanja kolonijama.* 

b;jo ie aS flfl 1 tp J V traVa ' Prva pomoć ’ na k °i u se pomislilo, 
č.nif’na se . kupc f nai name nekim lakšim načinom pla- 

ToTne nT i'V ! ljene 1 uvedene svakovrsne ob- 
o c n e Otplate robe. S premalo uspjeha. Tada se 

dosjetilo, da bi robu valjalo pojeftiniti. Ali što kako 

biS d Sft?n a iia" £ edi r proiz y odnji ’ da roba « 

biti Jeftinija? Računalo se ovako: Kod strojeva ne ide 

c ekWcitete rn sfV kr0n|11 S manje ugIja ’ ulja - benzina ili 
tin ii * * S S1 . r °yinama se ne može većma škrtariti, 
d je vec unaprijed pomno izračunano, koliko ih kod 

Sa pSrfer^ 6 ^- Kamate * ° tplatp (amortizacije) 
alja plaćati, jer vjerovnici tjeraju nemilice, a toliko ie 

toga uzeto n a vjeru. Kada se dakle ne moie tSshT u £ 

c-n . Str0Je ! lma ’ surovinama ni novcu, mislilo se i smi- 

trehn uc .l nit . c ® s f čovjeku radniku i namješteniku. Njega 

a uiedno mu zasluženu plaću sni- 
/.ti, oborit, , zakinuti. Taj se u nebo vapijući grbe , 
rstio blagim latinskim nazivom: redukcija 11 Nai 

a r e red “ tclic i2 ™ dlli » poS 

. 1 Kapitalisti, nego i upravitelji tuđe imo¬ 
vine i novca, s kojim su ta poduzeća izgrađena I među 
tim novcem možda je novac samih tih radnika i nanije 
5 sle disa, koji su otkidali od plaće i čuvali e a za 

, 3 , " e - 0 "1 1“ SVOie uš,ednie Pta'l P banke! a ove 
mi n °in ac da 6 u za i am tim poduzećima, ili ih njime 
gradile. Ulagači su sami htjeli da banke r a d e s njiho¬ 
vim novcem i da im zarade što bolje kamate a 

vrarSdS £ U zem,ju 1 ieđamput po- 

• i dobitka. Radi dobiti na novcu ulagača 

krupnih i sitnih, poduzimaju upravitelji to°- a tu- 

c«e nTu? S 7 ' SVaŠta ' pa provode i ove reduk- 
cue. Da ne rade sve za dobit, sami bi ih ,davači i 


10 Vidi str. 7. i 8. 

povlačenje. ° ^ J d ’ ^°^ no P reve deno znači vođenje natrag, 

štediše odagnali i oduzeli im svoj novac, pa ga odnijeli 
onamo, gdje je kamatnjak viši. Čudna je to zamka i ko¬ 
nopac, koji sebi oko vrata steže i sam mali čovjek — 
grdeći kapitaliste. 

Zakraćivanje nadnica i mazde odmazdilo se i osve¬ 
tilo odmah. Sveopće sniženje plaća pritislo je svijet 
hametice i mnoštvo je postalo najslabijim kupcem. Tako 
je roba prolazila još manje i nikako. 

Porazno zaprepaštenje. Sva skladišta puna i krcata, 
a kupaca nigdje ni otkuda. Čemu dakle da se dalje pro¬ 
izvodi? Treba prestati raditi! I u savršeno uređenim 
tvornicama posao se zaustavlja. Obustavljaju se čuda 
od strojeva. Otpuštaju se radnici i namještenici. Nema 
posla. Nema zarade. Pred sto su godina neuposlenih za¬ 
natlija bile tisuće i desetci tisuća, a kako je sada sve 
preuveličano, pretjerano i neumjereno, neuposlenih je 
radnika na stotine tisuća i mnogo milijuna. 

Svi ti neuposleni vapiju, traže, zahtijevaju, bune se 
i prijete. Jer oni ne mogu da šutke i bez hule prime 
osudu, da su suvišni na ovome svijetu. Otkuda to, da su 
njihova tjelesna i duševna snaga, njihova predanost i 
volja za posao nepotrebne? Kako to, da oni ne smiju 
raditi i zaraditi i nabaviti sebi i svojoj porodici možda 
čak nešto od onoga, što su sami izradili i što sada tamo 
na skladištu trune? Kakva li je to podjela dobara, da 
oni pate u neimaštini, a upravo stoga i zato, što na svi¬ 
jetu ima suviše obuće i odijela i pokućtva i svega, što 
čovjek umije da izradi i čime priroda Božja rodi? — I 
opet se valja sjetiti one zamke, da gomile te robe po 
skladištima ne posjeduju i ne čuvaju samo neki vrlo bo¬ 
gati pojedinci, nego da su joj često posredni vlasnici 
vrlo mnogi mali ljudi, koji će svi jauknuti, ako im udjeli 
i ulozi propadnu. 

Krikovi su neuposlenih suviše glasni i očajni. Ne 
može se puštati, a da im se ne pruži pomoć opća, javna, 
državna. I države čine, što znadu. Države udjeljuju 
tim zdravim i sposobnim ljudima sirotinjske potpore i 
milostinje kao bogaljima. Ali tih potpora treba iz dana u 
dan sve više i više. Otkale će ih država nasmagati? 
Glavni dohoci država jesu porezi i carine nametnute 

štvo !2’t dr ? avIjani su opet ono siromašno mno- 

Jer istinP rTrr tV0 V k0Je ? VC teze Snosi pritisak dažbina. 
Jer istine radi valja naglasiti, da opći potop nedaće guši 

ne samo radnike, seljake i mali svijet, nego i trgovce po 

duzetake , posjednike. Cak - prema riječima eSkke 

» la su cesto u prvom redu snašla baš one rijetke 

kako dl s n e Ce či^i 0 r]r' U r POm0 i ĆU SV ° ga golenioga bogatstva, 
ko se crni, držali u rukama kormilo svijeta«. 

svi ie r r f , k0 0! U začarano se vrzino kolo zapleo cio 
svijet, kao da su ga vještice smele, jer se predao đavlu. 

Kuda se djelo sve blago svijeta 1 

Banmi'e °Hp na svijetu nema blagajnice, kakvu ima 

Banque de France, Banka Francuske. Nikoja država u 

BlaTamST ton P n° Va ’ k f k ° ih ™ a republika francuska. 
k i ca i topovi, vele, osiguravaju sigurnost! Jer u 

ro^zmedno^Ba^k 6 F ^ "t 80 U SVim državama Ev- 
zfata Francuske posjeduje trećinu svega 

zlata na svijetu. Blagajnica Banke Francuske nođ ze 
inljom je dvadeset i tri metra duboko Da se do n % 
dopre, treba proći kroz najjače utvrde, što su igda sa- 
giađene. Gradili su jh od godine 1922. do 1927 Iz pri 

S^bro^r 116 / 6 U Parizu ’ ^ a de laVril- 

atre broj 1., silazi se dva sprata pod zemlju do želie 

zno-cementnog zida debelog četiri i po metra Kroz ai 

bedem spusta se dublje jednim jedinim uzanim rovom 

mL K ka S kv V a an S k „ e a S i rane 2a ' VOre " oSirn vr”’ 

mi. naSSa^TvdjfnfS „tf uT 

Ukafc^t a -"t a n “ ma ,ežl onkrai P r0,az a komadina”če- 
i đel-S 5ka cetrnaest tona > te upravo tako visoka široka 

prolaz u još dublju dubinu, s gvozdenim vratima i ko¬ 
madinom čelika da zagvozdi ulaz. Ispod toga svoda su 
dvadeset i tri metra pod zemljom izgrađene, to jest iz- 
dubene u živo kameno tlo brojne, velike prostorije u 
površini od dva i po jutra. To je čitav podzemni grad 
sa sobama, blagovaonama, spavaonicama, kupalištem, 
spremištem za hranu, gorivo i municiju, vodovodom, 
električnom centralom. Četiri tisuće ljudi može se smje¬ 
stiti ovamo, da čuvaju i brane posljednju tvrđavu banke, 
još posebnim bravama zaključanu i zakračunanu. U toj 
zadnjoj utvrdi niz je ocjelnih izba i komora za čuvanje 
blaga, koje se iznajmljuju bogatašima po 30.000 franaka 12 
na godinu, i veliki broj čeličnih pretinaca po 800 fra¬ 
naka godišnje. U najzadnjem i najdubljem podrumu bla¬ 
gajnica je Banke Francuske i ondje se čuva čisto zlato 
iza debelih rešetaka, golo, da ga stražarevo oko može 
uvijek vidjeti. »To je zlato sigurnost narodnog go¬ 
spodarstva Francuske, kao što su topovi sigurnost 
republike Francuske!« izreći će gordo i uvijek jednako 
bankin vodič. 

Čudne li »sigurnosti« pod rešetkama i utamničene 
u tom dubokom pretpaklu! — potsmjehnut će se rugač. 
A sumnjalo će priupitati: — Pa otkuda uz tu »gospo¬ 
darsku sigurnost« u Francuskoj milijun i po neuposle¬ 
nih? Kako je lani u državnom godišnjem proračunu 
bilo gubitka dvanaest milijardi franaka? — Napokon će 
i zloslutnik reći svoju: — Sigurnost? Ima li nešto takvo 
uopće na svijetu? Jer što je sigurno, ako se sa socijalne 
nepravde pobuni francuski narod i vojska s topovima 
i stražari toga bankinog podzemlja? Ne će li zar i naj¬ 
vjerniji čuvari predati ključeve, kada osjete cijev revol¬ 
vera na sljepočici? Ili bez ovako krvave uzbune — 
šta će biti, kada bi na primjer ulagači izgubili povje¬ 
renje u upravitelje svoga novca pa počeli na- 
valice vaditi uloške, da ih radije troše ili čuvaju kod 
kuće u čarapama i strunjačama nego li u ovim banki- 
nim mudrolijama? 


12 1 franak vrijedi 1'91 (početkom rujna 1933.). 

Takva strka ulagača i nalet 11 a banke — engleskom 
se riječi to nazvalo run (čitaj: ran) — zbio se doista, 
najprije u Americi, onda redom u državama Evrope. 
Run je nastao, čim se otpočelo obustavljati poslovanje 
u raznim pothvatima i otpuštati namještenike i radnike., 
Iz socijalnih obzira nastojalo se, da se najprije reduci¬ 
raju i otpuštaju oni, za koje se dočulo, da su sebi nešto 
bijela novca uštedjeli za crne dane. I kada su ovima 
došli crni dani neuposlenja, oni su pohrlili u banke pri- 
dignuti svoju prištednju, da njome prokubure dane bez 
zarade. Onda se šaptom razglasilo, da je ovaj ili onaj 
pothvat pokoleban, smalaksao i šuštao, i kako je baš 
ta i ta banka u nj uložila mnogo novaca. Tada su ula¬ 
gači te banke jurnuli, da što brže to bolje izvade, od¬ 
nesu i spase svoj novac. Napokon se počelo sumnjati u 
sigurnost sviju poduzeća i u sigurnost sviju banaka. 1 
svatko je navalio, da vadi svoje. A banke radi sigur¬ 
nosti zakapaju u svoja podzemlja samo jedan dio novca. 
Jer novac u podrumima i u blagajnicama ne rađa ka¬ 
mate, banke s. ostalim novcem moraju raditi, da za¬ 
rade svojim ulagačima što bolje kamate. Banke veći dio 
od uložena novca uzajmljuju uz još veće kamate onima, 
koji grade ili povećavaju obrtničke, trgovačke ili tvor¬ 
ničke radnje, onima, koji unapređuju svoju poljopri¬ 
vredu, i tako dalje. Umjesto gotova novca banke imadu 
dakle u svojim blagajnicama do tri četvrtine svote 
samih obveznica, zadužnica i mjenica. I kada najedam- 
put više od jedne četvrtine ulagača nasrnu i zatraže, 
da im se vrati gotov novac, banke dakako novca ne¬ 
maju. Sada tek nastaje očajna strka i najočajniji run. 
A kada bi bankama trebalo najviše novca za isplate, one 
ga dobivaju najmanje. Jer u ovakvo vrijeme nitko nema 
volje da ulaže svoj novac u banke, kada bi ga baš i 
imao. Vjerovnici malo i nimalo otplaćuju zajmove, 
jedva ako smažu, da uplate kamate. A kada banke osku¬ 
dijevaju gotovinom, zapinje, koči se i rastaje njihovo 
poslovanje, pa tako i zbog toga primaju išta ili ništa. 
Bankovni život ne teče. Bankama ne pritiču novi ulozi, 
ni uplate, ni otplate. U njima su zamrzli ulozi i uledila 
se veresija. 


A po veresiji, kreditu razvio se i razrastao 
savremeni život do tolikog orijaštva. U riječi veresija 
krije se riječ vjera. Vjerovalo se u mogućnost, u pro¬ 
vedbu, u uspjeh i u veliku korist onoga, što se poduzi¬ 
malo. I tko je započinjao, nastojao, upirao i radio, 
nalazio je vjerovnika, koji bi mu vjerovao i davao mu 
u toj dobroj vjeri veresiju, da izvede čak mnogo više, 
nego što bi on sam svojim sredstvima mogao izvesti. 
Veresijom i pozajmljivanjem toliko je unaprijeđena i 
usavršena poljoprivreda. Veresijom i smjelim za¬ 
duživanjem sagrađene su današnje savršene tvornice 
i čuda od strojeva. Mnogo je sredstava trebalo, pa se 
zaduživalo za opću obnovu i uređenje starih i još 
više novih država iza svjetskoga rata. A i sam je r a t 
iskoristio veresiju do krajnih granica i sve države svi¬ 
jeta uvalio u grdne dugove. 

Američki pisac H. R. Knickerbocker, koji je 
postao veoma poznat zbog svojih djela 0 savremenoj 
Rusiji, Njemačkoj i o Evropi, izračunao je, koliko su 
porasli dugovi pojedinih država u svjetskom ratu i po¬ 
slije rata. On je pokazao, 13 da je na primjer Francu¬ 
ska sada dvostruko više dužna, nego što je bila 
zadužena prije rata. Engleska ima duga osam puta 
više, a Udružene Države Amerike čak sedam¬ 
naest puta više nego prije. 

Ured za ispitivanje poslovnih prilika u svijetu, ko¬ 
jemu je sjedište u Berlinu 14 , objavio je pregled javnih 
dugova pojedinih država inozemstvu po¬ 
četkom godine 1933. Iz toga izvještaja — preračunava¬ 
jući marke u dinare (1 RM po 18 Din) — neke znatnije 
države Evrope duguju: 

Austrija 23.812,200.000 dinara 

Belgija 48.268,800.000 » 

Bugarska 8.881,200.000 » 

Čehoslovačka 16.191,400.000 » 


13 U svojoj knjizi 0 Evropi. U ruci mi je izdanje '»Korrnnt 
Europa wieder hoch?« (Hoće li se Evropa opet uzdići?). 
Berlin 1932. 

14 Institut fiir Konjunkturforschung, Berlin — April 1933. 

Engleska 

141.881,600.000 

dinara 

Francuska 

271.083,600.000 

» 

Grčka 

31.019,400.000 

» 

Jugoslavija 

32.626,800.000 

» 

Mađarska 

29.421,000.000 

» 

Njemačka 

123.253,200.000 

» 

Poljska 

35.751,600.000 

» 

Rumunjska 

38.851,200.000 

» 


To su dugovi država prema inozemstvu, a brojke 
bi se još povisile, da se pribroje i ona zaduženja, što su 
ih države uzele od samih svojih državljana. 15 Isti ured 
procjenjuje, da su povrh tih dugova država sami d r- 
ž a v 1 j a n i zaduženi za otprilike isto tolike svote. 

Nego vrlo je zamašno, što Njemačka ne računa 
nikako, da bi dužna bila plaćati reparacije, to jest 
onu otštetu, što je od nje, kao krivca rata zahtijevaju 
ratom postradali pobjednici. 16 Njemačka je već prije pet 
godina otklonila daljne plaćanje reparacija, jer da ih 
više plaćati ne može. H i 11 e r, koji još tada nije bio 
na vlasti, ali je već vladao mnijenjem gomila njemačkoga 
pučanstva, nazvao je svako plaćanje reparacija »pot¬ 
punom ludošću«. 17 Na velikim crvenim oglasima obja¬ 
vili su hitlerovci ovako odvažno: »Ako šezdeset milijuna 
muževa i žena, od staraca do omladine jednodušnom 
odlučnošću izjavi: — Mi ne ćemo! tada će ta njemačka 
volja odlučiti! Mi smo ljudi, nijesmo psi!« '— 1 ta odvaž¬ 
nost je zaista odlučila. Nijemci su prestali plaćati, .i svijet 
je to uzeo na znanje. Spomenuti Američanin Knicker- 
bocker upozorava, kako je sada dug Njemačke jedva 
za polovicu veći od njezina zaduženja prije rata, pa je 
tako ona pobijeđena, bolje prošla od sviju p o- 
b j e d rt i k a. 

v A čim je Njemačka prestala plaćati ratnu otštetu, 
teško su poremećeni proračuni sviju drugih dr¬ 
žava, koje su s tim novcem otplaćivale svoje ratne 


on«/ Takvi su unutarnji dugovi država na pr. oduzimanje 
zO/ž prigodom zigosanja novca, ratna šteta, 7% investicioni 
zajam i drugo. 

16 Vidi str. 17. 

17 »Ein voller Wahnsinn«. 

dugove i zaduženja radi poratne obnove. Zato se javio 
glas naroda: — Pa ako ne mora plaćati Njemačka nama, 
zašto bi mi morali plaćati drugima? — Zaključivanje 
je razborito, samo je li pošteno? Jer tko su ti drugih 
Države su uzajmile od drugih država i od svojih 
vlastitih državljana. A valjda je i novac dobi¬ 
ven iz tuđine, novac tamošnjih državljana pojedi¬ 
naca. Qnda koji da se dugovi ne vraćaju? Oni ratni, 
uzajmljeni za nabavu oružja i streljiva, ili također oni 
posuđeni za poratnu obnovu gospodarstva, podi¬ 
zanje industrije i tako dalje? Napokon hoće li se lučiti 
dugovi javni, što su ih učinile države, od dugova pri¬ 
vatnih? Jer i pojedinci su se zadužili, i u ratu i zbog 
poratne obnove. A svakome bi bilo drago stovariti s 
leđa to breme dugova... Nastala je, da tako reknemo, 
opća uzbuna dužnika čitavoga svijeta. A budući da duž¬ 
nici ne samo, što su se uzbunili, nego su uistinu prestali 
plaćati, jer nijesu mogli ili nijesu pravo ni htjeli, pone¬ 
stalo je povjerenja vjerovnika u dužnike sadanje i 
buduće. Pokolebana je tako svakolika veresija i si¬ 
gurnost, koja je podloga svemu novčanom poslova¬ 
nju, a ovo je opet krvotok narodnoga gospodarstva. Ko¬ 
lanje krvi je zastalo i s te je strane navalila bolest i 
nevolja na ljudsko društvo. 

Ali dosta je već toga obilaženja od postaje do po¬ 
staje tjeskoba i nedaća. Suviše smo svjedoci ovih dana, 
a da ne bismo svega toga znali i osjećali. Prolio se opći 
potop nedaća na svijet, iako je održan zavjet u punini, 
te na zemlji nije ponestalo ni usjeva ni žetve. Ne će 
dakle biti proklet ni čovjek, premda mu je ćud i misao 
srca hitra na zlo. 18 


18 I. Mojs. VIII. 21—22. 

POMETNJA KAO U BTBILONU 


Napisavši debelu »Povijest svijeta« engleski pisac 
H. Q. Wells 19 (čitaj: Uels) toliko se oduševio i zanio 
svime, čemu se čovjek na ovome svijetu domislio i do- 
vinuo i što li je sve izveo i stvorio, da zaključuje svoju 
knjigu ovako samodopadno i oholo: »Čovjek, koji teži 
uvijek naprijed, naoružan tajnim silama i znanjem, o 
kojemu mi danas i ne sanjamo, jednoga će dana upo- 
trebiti kuglu zemaljsku kao polaznu tačku, s koje će 
poletjeti, da u svemiru osnuje svoje carstvo sred 
zvijezda«. 

Ta je knjiga napisana nedavno. Baš kada su poslije 
svjetskoga rata uprte sve sile oko obnove svijeta, kada 
se nevjerojatno unapređivalo poljodjelstvo, čudesno usa- 
vršivala industrija i kada su banke gradile podzemne 
utvrde, kamo će spremati silan novac. A zaključna 
misao te najnovije povijesti svijeta toliko podsjeća i 
naliči na ono, što je pred mnogo tisuća godina zapisano 
u povijesti biblijskoj. 20 U ono je pradavno vrijeme čo¬ 
vjek došao i naselio se na preplodnu ravnicu između ri¬ 
jeka Eufrata i Tigrisa. A u toj ravnici nije bilo nikakva 
kamenja za gradnju kuća i zgrada. Ali čovjek se umom 
svojim dosjetio, da izrađuje ciglu od zemlje, da je peče 
i da opekom gradi. I tada se čovjek sam sebi učinio 
toliko mudar i slavan, da je preuzetno odlučio: »Hajde, 
da sagradimo grad * kulu, kojoj će vrh biti do neba!« 
Sveto Pismo kazuje, da je tada uz kulu babilonsku na¬ 
stala velika pometnja, te jedni nijesu razumjeli druge, 


19 H. G. W elisa drže tako ozbiljnim piscem, da su ga 

književnici izabrali predsjednikom svoga međunarodnog Pen- 
kluba. Njegova »Povijest svijeta« prevedena je i izdana lane 
i kod nas. 0 mogućnosti njena naopakog utjecaja pisao sam 
u »Hrvatskoj prosvjeti« br. 1. god. 1933. ' 

20 I. Mojs. XI. 

što govore. Babel će i reći smetnja ili pometnja. A i 
danas vlada pometnja i međusobno nerazumijevanje ni¬ 
šta manje od babilonskog, premda bi bilo tako potrebno 
i nužno, da se rod ljudski sporazumije, složi i dogovori, 
što mu valja činiti, pa da se spase od općeg potopa ne¬ 
daća. Ali — tuži se Papa — »dok se jedni pokazuju sa¬ 
svim nemoćni, da rješavaju socijalne zadatke, drugi 
predlažu lijekove, koji su još mnogo veće zlo od bolesti 
same.« 

Oni, koje Papa žigoše, da se pokazuju sasvim ne¬ 
moćni, da rješavaju socijalne zadatke, jesu 1 i b e r a 1 c i, 
a baš u mnogim su državama vlastodršci još posvema 
predani liberalizmu. Liberalcima ili slobodnjacima pro¬ 
zvali su sebe sami prema latinskoj riječi libertas, što 
će reći sloboda, oni, koji su proširili nauku o ljud¬ 
skoj s 1 o b o d i, što je encikličko pismo oštro i strogo 
naziva »naopakom« i »krivom«. 

Naopaka nauka o ljudskoj slobodi. 

U ono vrijeme, kada se u Engleskoj počela razvijati 
industrija, 21 čitavo se kolo pisaca uhvatilo da hvali, slavi 
i uzdiže novo, a da ruži, obara i ruši staro. Valja pri¬ 
znati, da je u starome i bilo štošta da se kudi. Na pri¬ 
mjer. U vrijedne i časne stare udruge obrtnika, koje su 
mnoga stoljeća štitile, pomagale i unapređivale obrt, a 
zvale se c e h o v i ili esnafi, uvukla se sebičnost. Ce- 
hovi su imali velike povlastice i ovlaštenja od kraljeva i 
države, pa su obrtnici počeli na zlo upotrebljavati tu 
svoju vlast i moć. Odbijali su i nijesu u nauk htjeli pri¬ 
mati naučnika, a djetićima su oteščavali, da svrše za¬ 
nat i da dobiju majstorski list, pa da postanu samostalni 
obrtnici. Radili su to, kako bi obrtnika bilo što manje, pa 
da svaki ima dosta i suviše narudžaba i zarade i da 
cijene obrtničkim proizvodima budu što više i posla- 
vanje što unosnije. Događalo se također, da su se u neke 
cehove ušančili stariji majstori, pa ne puštali naprijed 
mlađima, ili bar otklanjali svaki prijedlog mlađih bojeći 


21 Vidi strane 11. do 13. 

se novotarija. Eto protiv takvih cehova i obrtnika mo¬ 
gao se uzbuniti svijet. Jer svatko je želio, da obuća, 
odijelo, pokućtvo i sve, što proizvode zanatlije, bude 
što jeftinije. Zašto dakle da cehovi s kraljevskim po¬ 
vlasticama i obrtnici pomoću države priječe i ne dadu 
slobodno izrađivati robu onima, koji će obarati cijene? 
Čemu trebaju neki propisi, pa naročiti majstorski listovi 
i svjedodžbe za vođenje obrta? Neka radi, tko zna i 
hoće, kako umije i može, jer ne bude li mu posao 
valjao, nitko ne će doći da kupuje nevaljalo. Taj će 
»meštar« ubrzo propasti sam po sebi, imao on od ceha 
svjedočanstvo ili nemao. To se osobito svidjelo djeti¬ 
ćima, koji su podugo čekali, da budu oslobođeni, pa da 
se žene, jer bez majstorskog lista nijesu im cehovi do¬ 
puštali ni da se vjenčavaju. Napokon su se i mlađi 
majstori ljutili na cehove i zakone, pomoću kojih su 
im stariji zanovijetali, da ne mogu razviti svoga posla 
po miloj volji i slobodno ga snabdjeti naprednijim ala¬ 
tom i strojevima, pa da rade brže, bolje i još s većom 
zaradom. Neki je od tadanjih pisaca 22 prigovarao otpri¬ 
like ovako: »Ili cehovi s kraljevskim povlasticama i 
obrtni zakoni propisuju nešto korisno, tada ih ne treba, 
jer svi mi hoćemo korisno; ili oni propisuju nešto, što 
nije korisno, onda ih još- manje treba.« Na svačijim je 
ustima bila riječ: »Puštajte, neka se radi,- puštajte, neka 
prolazi« 23 to jest, dajte pojedinom čovjeku indivi¬ 
duu 24 punu slobodu kretanja i poslovanja. Neka nad 
njim ne straže sve neki propisi, naredbe, zakoni i,vlasti, 
pa će sve na svijetu poći svojim prirodnim načinom i 
to će biti najzgodnije i najkorisnije. 


22 To su riječi Abbe Baudeau-a (čitaj: Bodo-a) u 
djelu »Introduction a la philosophie economique« 1760. 

23 Laisser faire, laisser passer! (čitaj: lese fer, lese 
pase) poznata je riječ F. Quesnay-a u djelu »Physio- 
cratie ...« (1761.). 

24 . Od latinske riječi individuum stvoren je naziv 
individualizam, za to uzdizanje slobode kretanja i po¬ 
slovanja pojedinca čovjeka. Protivno od individualizma je 
socijalizam ili komunizam, koji gledaju na društvo 
i zajednicu, a ne na pojedinca. 

Za ukidanje »nepravednih« i »umjetno postavlje¬ 
nih« prepona i zapreka u obrtu, industriji, poljoprivredi, 
trgovini i svemu poslovanju pojedinca čovjeka s najviše 
je uspjeha ustao engleski pisac Škot Adam S m i t h (či¬ 
taj: Smis) i njegovi su spisi kroz puno jedno stoljeće 
mnogo utjecali na vlastodršce i zakonodavce. S m i t h 25 
je na primjer tumačio ovako: Ne nadamo se mi našem 
ručku od blagonaklonosti i darežljivosti mesara, pekara, 
seljaka, nego od njihove koristoljubivosti. Ne tražimo 
mi, da oni nama nešto rade iz ljubavi prema bližnjemu, 
nego zbog sebeljublja i vlastite koristi. Ne kazujemo mi 
njima, koliko bismo radi da oni nama nešto prodadu, 
nego kako ćemo mi to njima otkupiti i dobro platiti To je 
taj prirodni tok, gdje svatko gleda za se, prodavač 
sebi, a kupac sebi u korist, pa se sve najbolje udesi. 
Puštajmo zato svakom potpunu slobodu čina, dok ne 
počini zločina, pa će i rad i imetak svakog pojedinca i 
svakog staleža biti najkorisnije upotrebljeni. Država 
neka bude ograničena, da čuva svoj narod od navale 
vanjskog neprijatelja i da pazi, kako se državljani ne 
bi međusobno ugnjetavali i jedan drugom nanosili kri¬ 
vicu, a uz vojsku i sudove može država imati još 
i po koji opće korisni pothvat, kojega je opseg prevelik, 
a da ga osnuje i vodi pojedinac. Tako će se napokon 
osloboditi i vladar i država suvišne brige, od koje joj 
nema ni koristi ni hvale. A kad bi se država već upli- 
tala u narodno gospodarstvo, onda bi trebala da ukla¬ 
nja, a ne da stavlja zapreke. Jer tek bez zapreka i u 
potpunoj slobodi moći će napredovati obrtnik, industri¬ 
jalac, trgovac, seljak, poljoprivrednik i svatko. I napre- 
dovat će ne korakom, nego trkom. U toj trci i slobo¬ 
dnoj utakmici 26 svatko će se takmiti, da dopre što 


25 Smithovo glavno djelo, izašlo g. 1776., jest 
»Inqtiiry into the nature and causes of the Wealth of Na- 
tions« (Istraživanje prirode i uzroka bogatstva naroda). Pri¬ 
povijedajući kratko, navodim, koliko je moguće, ne samo misli 
nego i riječi piščeve. 

26 Utakmica je doslovni prijevod riječi konkuren¬ 
cija. Ta se tuđica u ovom smislu čak i redovitije upotrebljava, 

dalje i doprijet će, a najsposobniji će postati prvaci 
na diku i korist sebi, svome staležu i svome narodu. 

Oslobođenje pojedinca čovjeka. I n d i v i d u a 1 i- 
z a m. Sloboda vlasništva. Sloboda zvanja. Sloboda pro¬ 
izvodnje. Sloboda trgovanja. Opća sloboda. Libera¬ 
lizam. To su bile želje. To su bile lozinke. To je bio 
cilj i meta velikih buna i prevrata. Za to se borilo, 
krvarilo i umiralo. 

Da su individualizam i liberalizam uzeli toliko maha, 
razlogom je i tadanje vrijeme i to, što u tim naukama 
ima nešto opravdano i u jezgri zdravo. Sociolog, isu¬ 
sovac P. Oto C o h a u s z (čitaj: Kohaus) u jednom od 
svojih najnovijih rasprava 27 piše: »U individualizmu je 
potpuno opravdano i dopušteno neko izvjesno nastoja¬ 
nje i staranje oko lične i svoje pojedinačne koristi. Ali 
je sasvim protivno prirodnom pravu i kršćanstvu, što se 
pod individualizmom naučavala jedino skrb za sebe 
sama, a nebriga za zajednicu. I u liberalizmu je jezgra 
zdrava. Jer sloboda je čovjeku dana od Boga. Čovjek 
ima pravo na slobodu i na svoj slobodni razvoj. On 
se smije braniti protiv nepovlasnog ograničavanja slo¬ 
bode. A ne može se poricati, da je to pravo na slobodu 
tijekom vremena mnogo i znatno prikraćivano. Ne samo 
u starom vijeku, za vrijeme ropstva, biva to do najno¬ 
vijega doba. Donedavna je postojalo kmetstvo. U se¬ 
damnaestom je stoljeću porastao, a u osamnaestom se 
razbujao apsolutizam, samovoljne vlade vladara i vla- 
darčića, čak je došlo do birokratske i policajne države, 
gdje su krojili pravdu nabusiti činovnici i policajci, te sa 
svojih trista sijaseta odredaba i naredaba zasizali i za¬ 
dirali u zaseban život svakog pojedinca. Život obrtnika 
i trgovaca kočili su još razni propisi cehova, tih nekada 
blagotvornih ustanova, ali već zastarjelih. A čovjek se 
i promijenio, pa prerastao starinski poredak, pošto su 
otkrivene nove zemlje i nepoznati krajevi i pučanstvo 
se umnožalo i prosvjeta napredovala. Naročito su obr- 


27 P. Otto Cohausz: »Das neue Papstwort zur Ge- 
sellschaftlichen Ordnung« (Nova riječ Pape o društvenom 
redu). Regensburg 1932. 

tnici, trgovci i seljaci, zvani treći stale ž 28 , osjećali, 
kako su suviše sputani u svakom slobodnijem napredo¬ 
vanju. Što je dakle liberalizam ustao tražeći, kako da 
driješi i raspetlja te prejako stegnute stege i puta, bilo 
je potpuno opravdano. Ah i tu se pošlo predaleko. Slo¬ 
boda se uzdigla na prijesto, kao da nema drugih dobara 
do nje. U ime slobode odbačene su čak obveze prema 
socijalnoj pravdi i Bogu.« 

Neograničenu vjeru u slobodu, u uspjehe s 1 o- 
bodne utakmice, u korist prirodnoga toka 
stvari, naziva znani berlinski sveučilišni profesor, so¬ 
cijalist Verner Sombart 29 gotovim praznovjerjem. On 
se duhovito ruga, kako su ljudi tada bili opčinjeni i za¬ 
travljeni prirodnim naukama, pa su vjerovah, da 
i za narodno gospodarstvo vrijede oni prirodni zakoni, 
što ih je našao zvjezdoznanac Izak Newton (čitaj: 
Njutn) o privlačenju i odbijanju nebeskih tjelesa, što 
kruže svemirom u vječnom ravnovjesju i prekrasnom 
skladu. Tu punu slobodu u narodnom gospodar¬ 
stvu poređuje Sombart sa slobodom prometa na ce¬ 
stama i ukidanjem voznog reda. Na širokim cestama 
još bi pješaci i volujska kola prolazili i uklanjah se kako 
tako, ali jao i pomagaj kod jurnjave brzih konja, žurnih 
motocikla i hitnih automobila. 

Da nastavimo poredbu s prometom na cesti: U 
onoj toliko željenoj slobodnoj utakmici zaista 
se pošlo ne korakom, nego trkom. Moralo se trčati u 
sveopćoj hitnji. Ah putem su vrlo brzo šuštali i jadno 
zaostali svi mnogobrojni pješaci iza onih, koji su imah 
konja za trku, ih čak mogli kupiti stroj. I u toj slobo¬ 
dnoj utrci bez pazitelja i sudaca nijesu nigda među pr- 


28 Vladari su na sabore i savjetovanja pozivali samo 
dva staleža: plemstvo i crkvene dostojanstvenike. Zato 
se građani i seljaci prozvaše treći stalež. Radništvo se 
nazvalo još poslije četvrti stalež. Češće se čuju nazivi: 
feudalci za prvi stalež, b u r ž u j i za drugi i proleta¬ 
rijat za treći. 

29 U raspravi »Die Zukunft des Kapitalismus« (Budućnost 
kapitalizma). Berlin 1932. 

vima bili najsposobniji m najbolji ljudi, vec om ^J ] a ci 
najsuroviji. Sasvim tako i u narodnom gospodar. . 
Doslovne su riječi enciklike: »Beskrajna sloboda kon¬ 
kurencije daje živjeti samo onima, koji su najjači, sto 
često znači isto, kao da smo rekli: koji su u borbi naj- 
bezobzirniji i najmanje se brinu za savjest«, te ce »svoje 
suparnike bez milosrđa pregaziti.« . 

0 koliko bi se iznenadili, začudili i zaprepastili om 
mudra’čine, koji su u svojim glavama mudrovali, sno¬ 
vali i izmišljali, kako će individualizmom i liberalizmom 
riješiti sve zadatke obnove socijalnog poretka i gospo¬ 
darskog blagostanja, da vide, što je iz te naopake na¬ 
uke o ljudskoj slobodi nastalo, kada su se rijeci stale 

pretvarati u djelo. . ^ .. 

Počelo se s velikim zanosom i uzbuđenjem. Dignuti 
su ustanci i revolucije u Engleskoj, pa naročito u Fran- 
cuskoj i drugdje, da se silom, kad ne ide milom, provede 
ono, što tako zamamno naučava liberalizam. I uspjelo 
; e . Uklonjene su mnoge samovlade vladara i vladarcica. 
U državi je preoteta prevlast od staleža plemića - feu¬ 
dalaca. Ukinuta su stara udruženja: građanski cehoviii 
seljačke kućne zadruge. Zakonom je proglašena sloboda 
kretanja i poslovanja svakog pojedinog čovjeka. Dana 
je potpuna sloboda sticanja vlasništva i neograničeno 
pravo raspolaganja imovinom, kapitalom. — I tko je imao 
novaca ušteđena, baštinjena, dobivena kao miraz, udo¬ 
voljio je želji željkovanoj, brzo kupio stroj i povećao 
radionicu. Tko je imao više kapitala, kupio je bolji stro] 
i više strojeva, pa uredio malu tvornicu. S jos vise 
kapitala gradila se još veća tvornica. Najznatmje kapi¬ 
tale počeli su ulagati u industriju veliki posjednici, feu¬ 
dalci potisnuti s državnog kormila. Bojeći se novih se¬ 
ljačkih buna oni su prodavali svoje zemlje i osnivah naj¬ 
veća poduzeća. 1 tako se u slobodnoj utakmici jurilo 
dalje i dalje. Liberalizam se s pravom dići, kako je 
potakao duh ljudski i omogućio mu, da pronalazi izum 
za izumom, da stvara čudesa od strojeva i da zavlada 
kopnom i morem, vodom i vatrom, zrakom i munjom. 
Ali baš to golemo napredovanje skrivilo je, da su u slo¬ 
bodnoj utakmici sasvim zaostali i gotovo propali obr¬ 

tnici i mali poduzetnici, a da i oni veći i najveći mo¬ 
raju upirati silno i neprestano sve sile, da ne zaostanu i 
ne stradaju. Oni ne prestaju strepiti i strahovati pred 
iznenadnim nasrtajima, jer se već sjutradan može javiti 
jači takmac, savršeniji stroj i novi izum, koji će ih ne¬ 
milice smlaviti. Orijaški napredak nijesu svagda više 
ni mogli pratiti i snabdijevati pojedinačni kapitali. Iz slo¬ 
bodne utakmice morala se roditi nužda i sila, da se 
kapitali u d r u ž e. 30 Tada pojedinci nijesu više slobodni 
samovlasnici. Nijedan od njih ne smije više da odlučuje 
sam, ali se zato svaki to lakše može sakriti za savjest 
drugoga. Pothvatom upravlja zbor, vijeće, ravnatelj¬ 
stvo, ali pravi vlasnik kao da je sam kapital. Sve se 
govori samo o tom kapitalu, o njegovoj sigurnosti, 
o njegovu povećanju, o tom, hoće li o n nositi i 
može li se zaključiti ovo ili ono radi njega. A taj ka¬ 
pital je nešto hladno, tvrdo i bez srca, baš kao što je 
uprava bezlična. Poznata je ona o siromahu općinaru, 
kojemu je neku molbu trebao riješiti općinski odbor. I 
on, ne budi lijen, obašao sve odbornike i svi su mu bili 
prijazni i dobri, ali odbor, grdoba, ipak mu odbio molbu. 
— Pretežni dio današnjih velikih poduzeća drži upravo 
udruženi kapital, i to ne samo nekolicine bogatuna, nego 
jer novaca treba mnogo, vrlo mnogo, pozivaju se svi 
i svatko, samo da se novčina gomila, makar i manjim 
udjelima i najmanjim ulozima. Odatle vlasnikom podu¬ 
zeća postaje još većma sam kapital, a ljudi vlasnici 
iščezavaju. Ni sami upravitelji ne znadu i ne poznadu 
onih, kojima pripada novac poduzeća, kojim upravljaj'u. 
Upravitelji poznaju samo dionice po tisuću, po pet ti¬ 
suća, po deset tisuća. Upraviteljima je gospodar novac 
nepoznatih. I upravitelji rade, da kuponi tih dionica 
donesu pet, deset, petnaest postotaka. U ime tih posto¬ 
taka, a sakriveni za bezlični kapital, upravitelji čine sve 
i sva. I još — kako veli Papa u enciklici oštro — »pod 
zaštitom i plaštem nekoga zajedničkog imena (društva 
ili banke) počinjaju lako najogavnije nepravde«. Tako 
je sve okrenuto naglavce. Umjesto da čovjek bude gos- 

30 Vidi str. 19 do 21. 

pođar sviju dobara na zemlji, kapital je zagospodovao 
čovjekom. Kapital drži u vlasti same svoje vlasnike. 
On goni na djela i nedjela svoje upravitelje. On naj- 
pače i rad čovjeka pretvara u prostu robu, koja se pre¬ 
ma potrebi kupuje ili ne kupuje, ne obazirući se nimalo 
na ljudsko dostojanstvo namještenikovo i radnikovo. 
Kapitalu je jedina svrha i jedini cilj, da se množi i po¬ 
većava. I kako je bez obraza i bez srca — ne bira sred¬ 
stva. Slobodu traži samo za sebe, ali sam hoće vlast i 
prevlast. I ta vlast kapitala nad ljudima, to je kapi¬ 
talizam, a prevlast kapitalizma u državi i svijetu — 
to je imperijalizam. Da opet navedemo riječi, ne 
nekoga buntovnika, nego Pape Pija XI.: »Slobodno natje¬ 
canje - sila utuklo je samo sebe; namjesto slobode na¬ 
stupila je prevlast; lakomo gramženje za dobitkom na¬ 
slijedila je borba o prevlast. Čitavo je narodno gospo¬ 
darstvo postalo strašno tvrdo, okrutno i nećudoredno. 
Borba se vodi ponajprije za prevlast u gospodarstvu; 
zatim' se vodi žestoko kreševo, tko će prigrabiti pre¬ 
vlast u državi, da bi i njezine sile i snage mogao Is¬ 
koristiti kod sukoba gospodarskih; napokon se rvu i 
same države radi prevlasti u svijetu.« 

S tim poganim čedom liberalizma želi obračunati 
svaki, osim one nekolicine, kojima je od koristi. Ali ne¬ 
volja je, što se s kapitalizmom ne može ogledati licem 
u lice, što ga ne možemo ščepati za vrat i ukloniti, kako 
se može učiniti sa zlim gazdom ili pakosnim nadgled¬ 
nikom, sa svojeglavim načelnikom ili samovoljnim vla¬ 
darom i makar s čitavom jednom skupinom ljudi, kao 
na primjer s plemstvom. Jer iako ima na svijetu neki 
maleni broj vrlo bogatih ljudi, koji su samovlasnici ve¬ 
likih poduzeća, to su tek kapitalisti, a ne kapitalizam. 
Kapitalizam je velikim dijelom vlast onoga kapitala ne¬ 
poznatih, što ga ljubomorno čuvaju oni isti, koji ga u 
isti mah i grde. Oni čuvaju svaki, za se dakako, samo 
svoj majušni dijelak kapitala, pa strepe, da im samo ono 
njihovo ne propadne, da se njhov udio ne umanji i njihov 
uložak ne prestane nositi. Ali zbroj svih tih dijelova 
to je napokon cijelo. Kapitalizam je također onaj zao 
duh, koji je opsjeo sve, da sa što manje rada žele što 

veću zaradu. Kapitalizam je ona zamka, u koju sve 
više upadamo, što jače trzamo, da se izvučemo. 

Liberalizam je obećavao obnoviti socijalni poredak, 
ali po plodovima njegovim razabiramo, kako je on ne¬ 
sposoban da rješava socijalne zadatke, jer je sam n e- 
socijalan. U razdoblju, kada su zakonodavci i vla¬ 
stodršci bili pod najjačim utjecajem naučanja liberali¬ 
zma, na svijetu je nastao najnesocijalniji preokret. Stvo¬ 
ren je novi, četvrti stalež, proletarijat, 
koji je neslobodniji i socijalno niži od samoga kmetstva 
i ropstva. Proletarijat je stalež nadničara bez imovine, 
koji da bi mogli živjeti, prodaju sam rad svoga tijela ili 
duha. To su oni bezbrojni radnici, namještenici i čino¬ 
vnici raznih poduzeća, tvornica, trgovina, radnja i ureda, 
a dakako i oni težaci, koji su lišeni makar mrve zemlje, 
lo su oni, za koje Papa Pijo XI. veli: »Njihovi jecaji 
viču od zemlje k nebu.« 

Ako hoćemo da saznamo, kojim duhom diše prole¬ 
tarijat — piše u vrsnoj raspravi o proletarijatu učenjak 
Sombart — najbolje ćemo učiniti, da ispitamo, čega 
sve proletarijat nema. U prvom redu strahovita je či¬ 
njenica, da proletarijat nema više nikakvih veza s pri¬ 
rodom, u koju je Bog čovjeka postavio. Proletarsko 
dijete ne zna više za ljepote i draži, što ih priroda pruža 
pastirčetu. Proletar je izgubio onu prirodnu sigurnost 
života, što je ima posjednik polja i zemlje. On je izgubio 
i one odnose prema nekom kraju, u kojem se igrao kao 
dijete, u kome je. isprosio dragu djevojku, gdje je osno¬ 
vao svoje ognjište, gdje mu je grob roditelja. Proletar 
ne zna za zavičaj. Zar da osjeća »toplinu« za neku 
sobu u toj i toj sivoj gradskoj, ulici, u dvorištu, u če¬ 
tvrtom katu? Pa on seli iz stana u stan, iz grada n 
grad, iz zemlje u zemlju tražeći, tko treba njegova rada. 
Proletar je svukao narodnu nošnju, ne slavi slava na¬ 
rodnim običajima, ne pjeva narodnih pjesama. Proletar 
je čovjek svijeta, a bez domovine. On je čak bez poslje¬ 
dnje veze, što čovjeka veže sa stvarnim svijetom do¬ 
bara. Proletar nema svoje imovine. S dubokom ža¬ 
lošću gledamo, kako danas veliko mnoštvo ljudi nema 
gotovo ničega, što mogu nazvati svojim. I najsiro- 


37 




masniji su u prijašnjim vremenima imali kom^k ze¬ 
mlje, kućicu, koju životinjicu, malo stvari, ali om su to 
čuvali i voljeli čitavim svojim srcem. Današnji proletar 
(bar u većini) nema ništa od toga. Jedna kola, pa se 
vozi čitavo imanje, kada seli proletar s porodicom. Ce¬ 
sto dostaju ručna kolica. A kao što je proletar izgubi 
veze s prirodom i stvarima, tako ih nema vise m s lju¬ 
dima. Nepoznate su mu one široke rodbinske veze, 
što tako lijepo spajaju većinom seljake u tijesne zaje¬ 
dnice, pa daju pojedincu osjećaj pripadnosti i osigura- 
nosti. Ali što je još od veće važnosti, za proletara gubi 
svoju čvrstoću i krepost čak i najuža porodična zaje¬ 
dnica obitelj, koja je još u građana ostala kao osno¬ 
vica. Proletar prestaje razumijevati rijeci »domaće og¬ 
njište« i »pod istim krovom«. Sasvim divlji narodi jedu 
bilo gdje i bilo kad, čim su uhvatili lovinu. Početak je 
prosvijetljenosti, kad se sjeda za stol i jede u zajednici. 
Proletaru je prečesto uskraćen zajednički ručak, a ve¬ 
čera je jadna. Koliki dobri osjećaji izviru iz zajednice 
stanovanja. Tu je kolijevka. Tu uz peć baka priča pnce. 
Tu se veseli Badnjaku. Tu se razvija najljepši mirisni 
cvijet čovječnosti: roditeljska ljubav. U toj se zajednici 
krote surovi nagoni. Tu se odgaja primjerom, lu su 
majka i otac, sestre i braća. Muž i žena. A kakav je 
obiteljski dom proletara? On se obično vraća kuci tek 
pred večer. U sobi se suši rublje. Vrišti dječurlija. Možda 
se svađaju supruzi. Namještaj je isprebacan, nema 
prazne stolice. Postelja se dijeli s dvoje ili troje. Samo 
da pobjegneš iz toga pakla. A često se i žena vraća tek 
pred večer, jer je i mati radnica ili namještenica, ili ne¬ 
gdje na dvorbi. A djeca? Najmanje dijete negdje u su- 
sjede. Veća na cesti. Postoji riječ »majčica cesta«. laKo 
je eto rastrojena proletarska obitelj i sve se vise ras¬ 
tvara. Množe se divlji brakovi. Na djecu se gleda samo 
kao na nov trud i nov trošak. Onda proletar nema cak 
ni onu sigurnost u životu, kakvu je imao stan rob 
ili kmet. Jer i najlošiji gospodar brinuo se za roba i 
kmeta, bar kao za svoju domaću životinju, da mu bude 
što dulje sposoban za rad. Današnjeg se poslodavca ne 
tiče ništa radnik ni namještenik, on traži i kupuje samo 

njegov rad. Rad čovjeka, kao svaku drugu robu. A sva¬ 
kako najbolji rad uz najlošiju naplatu. Kada pak jedan 
radnik smalakše, doći će drugi. Premnogi se već nude, 
ma kako taj proletarski rad bio bez promjena i bez 
odaha, težak i glup, isti te isti kroz sedmice i mjesece... 
Je li bar proletaru ostala posljednja luč na putu kroz 
tamni život: utjeha i nada u vjeri? Liberalizam i kapi¬ 
talizam donijeli su »prosvjetu« i oduzeli proletarijatu i 
vjeru, koja je učila: »Blago vama siromasima....« Tako 
proletar ne zna za radosti ni onog najmanjeg seljaka i 
najsitnijeg zanatlije. Njemu ne ostaje ništa, za čim bi 
težio, što bi postigao. Pa . čak ni nada, da će djeci 
spremiti bolju sudbinu. Jedan slikar predočio je to ne¬ 
dostojno lutanje čovjeka proletera kroz život ovako: 
Starac radnik koraca umorno između dva golema viso¬ 
ka zida, koji se pružaju u beskrajnu daljinu. Za ruku 
vodi unučicu, koja očima traži nešto oko sebe. A preko 
zidova se trune latice cvjetova neke voćke. Jer s one 
strane zidova, napolju je proljeće na zemlji. Pogledi dje¬ 
vojčice pitaju djeda, ne će li ih put namjeriti na polje, 
medu cvjetno drveće. Oko starčevo ne daje odgovora. 
Upravljeno je u neki daleki cilj, koji uopće i nije cilj. Ići 
će i dalje putem između zidova. A djevojčica, kad od¬ 
raste i postane majkom i bakom, vodit će za ruku 
djecu i unučad također besprekidnim putem između sivih 
zidova i onda ni sama ne će odgovarati na pitanje ma¬ 
liša: »Je li na polju proljeće? Hoće li stići proljeće?« 

U taj i takav »nedostojan život u bijednom i ne¬ 
voljnom položaju« — kako Papa Leon XIII. naziva život 
proletarijata — potisnuta je dandanas golema množina 
ljudi. Ne samo obični radnici, nadničari i težaci tjelesne 
snage, koji su 'jedva pismeni; proletarci su danas i 
stručni radnici i obrazovani namještenici, pače dijelom i 
činovnici. I svi su ti beskonačno ozlojeđeni svojim polo¬ 
žajem, svi se ogorčeno bune protiv sadanjega socijalnog 
poretka, očajno i bolesno mrze sve oko sebe. Ne valja 
se dakle čuditi, ako se — po riječi Pija XI. — »mnogi od 
njih dadoše u bijesu zavesti na zle osnove i stadoše te¬ 
žiti za općim prevratom«. 


39 



Bolesna mržnja kao socijalni lijek. 

Bolesnu mržnju proletarijata na sav socijalni pore¬ 
dak i do krajnosti neodržive gospodarske prilike isko- 
lišćuju u korist svoje stranke pokretači, pristaše i uči¬ 
telji druge krive nauke o obnovi socijalnog poretka, koja 
se u početku nazivala jednim imenom socijalizam, 
a poslije je veći dio socijalista stvorio još komuni¬ 
zam ili b o 1 j š e v i z a m. 31 Evo riječ po riječ glavnih 
i osnovnih smjernica, uputa i zapovijedi, što su ih ti ko¬ 
munisti izradili i proglasili za cio svijet u Moskvi 
godine 1919. 32 

» ... Rodila se nova epoha (novo doba). Epoha sla¬ 
manja kapitalizma. Njegova unutarnjeg raspadanja. Epo¬ 
ha komunističke revolucije proletarija- 
t a. Imperijalizam se lomi... Stari kapitalistički »pore¬ 
dak« više ne opstoji. On više ne može opstojati. Konačni 
rezultat (posljedica) kapitalističkog načina proizvodnje 
je kaos (metež). A taj kaos može prevladati samo nah 


31 Naziv boljševizam dolazi od ruske riječi b o 1 j š e, 
a to znači: više, većina. Socijalisti su se naime pocijepali u 
dvije stranke, pa se većina, koju je vodio Rus Vladimir 
Lenjin, nazvala ovako za razliku od onih socijalista, koji 
su ostali u manjini — menjševlki. Komunizam na¬ 
činjena je riječ od latinske communis (čitaj: komums), sto 
će reći: zajednički. Komuniste naime uče, da treba ukinuti 

. zasebno vlasništvo, pa da sve bude zajedničko. 

32 Godine 1847. pozvao je njemački Židov Karl Marks 
sa svojim drugom Fridrikom Engelsom proletarijat čita¬ 
voga svijeta, da se udruži u stranku. Takva javna stranka 
osnovana je godine 1864., pa se naziva P r va i n t e r n a c i o- 
nala. Ona se raspala poslije deset godina, te je godine 1889. 
osnovana Druga internacionala. Već prije svjetskog 
rata nastala su u stranci teška gloženja, pa je napokon Le¬ 
njin početkom ožujka 1919. u Moskvi osnovao Treću in- 
ternacionalu. Prigodom osnutka izdan je »Komuni¬ 
stički manifest« (svečana objava o osnutku), »Direk¬ 
tive komunističke internacionale« (upute i za¬ 
povijedi, što i kako treba raditi), a vođa komunista Lenjin dodao 
je još svoje »Dvadeset i dvije teze« (tvrdnje) kao tu¬ 
mačenje. Sve, što iz tih »Direktiva« i »Teza« navodim, prepi¬ 
sujem točno po knjizi »Osnutak treće internacionale« i po 
prijevodu, što su ga sami komunisti na našem jeziku štampali 
latinicom u Beogradu godine 1920. 

veća produktivna klasa (sloj, koji radi i proizvodi): 
proletarijat. Proletarijat mora stvoriti pravi poredak, 
komunistički poredak. On mora slomiti vlast kapitala... 
uništiti granice država ... cijeli svijet pretvoriti u j e- 
dnu komunističku zajednicu.... Protiv nje 
(revolucije proletarijata) sprema se svjetski kapital na 
posljednju borbu. Pod krinkom Saveza Naroda i paci¬ 
fističkih fraza (nastojanja oko razoružanja i svjetskog 
mira) čini kapitalizam posljednje napore... Na to... 
mora proletarijat da odgovori osvojenjem političke vla¬ 
sti ... Osvojenje političke vlasti ne znači samo izmjenu 
osoba u ministarstvima, već uništenje neprijateljskog dr¬ 
žavnog aparata (ustroja, uređenja uprave), osvojenje 
stvarne snage, pa naoružanje proletarijata, 
revolucionarnih vojnika, crvene radničke garde (straže, 
vojske); odstranjenje sviju građanskih sudaca i čino¬ 
vnika i obrazovanje novih upravnih organa (ureda) pro¬ 
letarijata. Pobjeda proletarijata leži u dezorganizaciji 
(metežu i zbrci) neprijatelja, a organizaciji (uređenju) 
proletarske vlasti; ona se sastoji u razorenju građan¬ 
skog, a izgradnji proletarskog državnog aparata... Kao 
svaka država, tako je i proletarska država apa¬ 
rat za ugnjetavanje, ali on se upravlja protiv 
neprijatelja proletarijata. Mnogo slavljena »vo¬ 
lja naroda« ne postoji, kao što ne postoji ni je¬ 
dinstveni narod. U zbilji postoje dvije klase (dva 
sloja ljudi) sa suprotnom voljom... Građan. 
demokracija (»vlada naroda«) sa svojim parlamentarnim 
sistemom (sustavom) samo riječima zavarava narod, 
ko da on sudjeluje u upravi... Nasuprot proletarijat kao 
ogromna većina pučanstva vrši posve otvorenu 
klasnu silu svojih organizova-nih masa, 
da odstrani buržoaziju (prvi, drugi i treći stalež)... Re¬ 
volucionarna epoha zahtijeva od proletarijata upotrebu 
borbenih sredstava, koja koncentriraju (združuju, uje¬ 
dinjuju) svu njegovu energiju (snagu) pri izravnom 
sukobu s buržoaskom mašinom u otvorenoj 
borbi...« 

To je prvi i pretežni dio u p u t a, što su ih komunisti 
u Moskvi službeno izdali za sav proletarijat svijeta. 

Još nikada ni jedna stranka ni pokret nijesu ovako otvo¬ 
reno i jasno naučali silu, ugnjetavanje, izravni sukob, ra¬ 
zaranje, uništavanje, oružanu borbu. A da ne bude baš 
nimalo sumnje, sam vođa komunista L e n j i n dodao je 
k tim uputama odmah još »dvadeset i dvije teze (tvrd¬ 
nje)«, pa još očitije i oštrije zabacuje svaku slobodu 
govora, sastajanja i štampe, ne dopušta ni parlamenta ni 
jednakosti građana, nego traži bezuvjetnu klasnu borbu 
i u ime radničkog staleža silu, samovladu, diktaturu. 
Lenjin sudi i osuđuje: »Tko brani demokraciju uopće i 
protivi se diktaturi, izdajica je socijalizma«. 

Papa Pijo XI. naziva stoga boljševizam ili komuni¬ 
zam »silovitom stranko m«. 

Iz knjige, što je u sve ruske škole uvedena kao 
čitanka i neki katekizam boljševičke nauke, a složio ju je 
Buharin 33 prepisujem ova pitanja i odgovore: 

»Kako zasnovati komunističko društvo? Kako do 
njega doći?« 

»Komunistička stranka odgovara: diktaturom prole¬ 
tarijata.« 

»Što je diktatura?« 

»Diktatura je gvozdena vlast, koja ne štedi svojih 
neprijatelja. Diktatura radničke klase.« 

»Pa zar su komunisti za nasilje?« 

»D.a! Mi smo za revolucionarno nasilje! Za oružani 
ustanak protiv buržoazije.« 

»Šta je proletarska država?« 

»Ona je organizacija staleške, klasne vlade, gdje 
gospodari proletarijat. Ona je organizacija nasilja, ali 
nasilja protiv buržoazije... Jer čak kada buržoazija bude 
pobijeđena na čitavom svijetu, nju treba prisiliti, da služi 
narodu.« 

»Kako će proletarijat čuvati svoje tekovine?« 


33 U pogovoru k francuskom izdanju te knjige piše sam 
Buharin: »Komunistički program, koji se danas iznosi pred 
francuske drugove, raspačan je u više milijuna primjeraka i 
preveden ne samo na sve evropske jezike, već i na više istoč¬ 
nih.« U naš jezik preveo je Buharinov »Program komunista« 
Živko Jovanović, pa je izdan kao četvrta sveska »Komu¬ 
nističke biblioteke« u Beogradu, ali je zaplijenjena. 

»Najbolje je jamstvo puška u ruci radnika. Zato 
treba obrazovati svakog radnika i svaku rad¬ 
nicu, da nauči rukovati oružjem.« 

Stanimo! Zamislimo se! Razmotrimo! 

Kakva li će biti mladež, kakav narod, kakvi vođe 
stranke i upravljači države uz takvu nauku mržnje 
i nasilja, kad znamo, koliko grijeha, nevaljalština i zlo¬ 
djela ima na svijetu, dok se javno uče zapovijedi Božje, 
dužnosti kršćanske i djela ljubavi? 

U Švicarskoj u gradu Ženevi postoji Stalni ured 
međunarodnog saveza protiv treće internacionale. 34 Taj 
ured donosi izvještaje o strahotama komunističke dikta¬ 
ture. Služi se najviše vijestima samih boljševika, koji 
vladaju Rusijom, dakle šestinom čitavoga svijeta, pa 
imadu dovoljno veliko područje, da pokažu načine, sred¬ 
stva i uspjehe svoga rada. Čitanje tih svjedočanstava 
najgroznije je štivo. Jer boljševici su nadmašili sve po¬ 
znate najzloglasnije silnike i strahovlade svjetske po¬ 
vijesti i po broju i po krvološtvu umorstava, sakaćenja, 
zlostavljanja i mučenja ljudi podanika. Dakako kad ko¬ 
munizam uči, da ne postoje ravnopravni podanici i braca 
ljudi, već da su na svijetu dvije klase sa suprotnom vo¬ 
ljom, dvije vrste ljudi: proletarijat i buržoazija. 
Vlada proletarijata je sasvim otvoreno klasna vlada, 
samovoljna vlada jedne vrste ljudi, pa joj je za¬ 
daća da gvozdenom vlašću, nasiljem i oružjem u ruci 
ugnjetava onu drugu vrstu ljudi, buržoaziju. 

— Neka je, neka buržoaziju! — zlorado misli u 
mržnji i bijesu ispaćeni proletarijat, pa i ne pomišlja 
da priupita: — A kako će to i na koji način vladati pro¬ 
letarijat? I tko je ta buržoazija, kojom će vladati? 

U komunističkim Uputama samo je jednom, i to 
veoma sakriveno izrečeno, da će klasnu silu, to jest 
vlast, vršiti organizovana masa proletarijata, koji 
je ogromna većina naroda. Jasno je rečeno, da u komu¬ 
nističkoj državi nema »volje naroda«, a nema eto ni 
»volje ogromne većine naroda«, nego tek u ime i pod 


34 Bureau permanent de V entente Internationale contre la 
111-me Internationale, 13. Corraterie, Oeneve. 

cimerom proletarijata vrši vlast neka organi z o v a n a 
masa — to jest samo i jedino stranka boljše¬ 
vika' Da ne bude nikakve sumnje o tome, Lenjin, 
odmah u dvanaestoj svojoj tezi pokazuje, kako bezob- 
zirno valja gurnuti u stranu svakoga, pa i proletara, ako 
nije organizovani i pravi boljševik. On prvoborce prole¬ 
tarijata, stare drugove radnike, socijaliste menjševike 
naprosto proglašuje »radi kratkovidnosti ovisnima o 
buržoaziji« i »socijalizdajicama«, a to je još gore, nego 
da su buržuji. — Da su boljševici vladalačka kasta (sloj) 
razumjet će ubrzo svaki Azijac. 35 U čitayoj današnjoj 
Rusiji nema pravih boljševika ni po dva od sto¬ 
tine podanika. A u mjesecu lipnju godine 1933. opet 
je ovršena »čistka« veliko »čišćenje stranke«^, pa je 
odbačena gotovo trećina članova. Komisija za čišćenje 
veli u svome izvještaju, da je ta strogost bila potrebna, 
jer su u stranku »prodrli takvi, koji pe spadaju među 
boljševike ni po svome mišljenju, ni po svojim sposob¬ 
nostima«. Kako su takva »čišćenja« temeljita, dokazuje 
primjer, da su tri glavni vođe proletarskog prevrata i 
prve boljševičke vlade u Rusiji, 1 r o c k i. Sinov je v 
i Kamen je v odagnani. Prigodom »čišćenja« zaklju¬ 
čeno je također, da se stranka »potpuno zatvara od sva¬ 
kog daljnjeg primanja novih članova«. A nad pročišće¬ 
nom i prorešetanom strankom boljševika neprestano 
dalje bdije posebno tajno redarstvo, pa pomno pazi, kako 
se koji boljševik vlada — prema vodstvu. Tako ni ona 
po dva boljševika na stotinu podanika ne odlučuju o 
diktaturi proletarijata, nego naprotiv najuže vijeće vla¬ 
stodržaca, diktatora određuje, koga treba izbaciti iz 
boljševičke stranke, a kome se može još dopustiti, da 
ostane među probranima, pa da »živi bolje i da mu bude 
dobro u zemlji Rusa«. Sovjeti manje savjetuju, a više 


35 Kršćanstvo je tako djelovalo na Evropljane, da oni više 
ne mogu ni razumjeti tolike nejednakosti među ljudima, kakva 
još postoji u Aziji. U Indiji je na primjer još uvijek pučanstvo 
podijeljeno na kaste (slojeve). Vladalačka kasta je 
najviša, a kasta parija najniža. Pripadnici jedne kaste ne 
smiju s onima iz druge ni jesti ni stanovati, a dakako jos 
manje se ženiti. Iz niže* se kaste u višu ne može popeti. 

izvršuju, što im se nalaže. Savezom Sovjetskih Socijali¬ 
stičkih Republika, kako se naziva danas Rusija, nad 
stošezdeset milijuna podanika ne vlada dakle proleta¬ 
rijat, ne vlada ni stranka boljševika, nego sasvim ma¬ 
leni broj otimača vlasti, upravo J. V. Staljin, Azijac, 
s dva druga Azijca Molotovom i Vorošilovom 
a pomoću najstrašnije policije zvane G.P.U. 36 

Da ogledamo sada: što je ta buržoazija, radi 
koje se najprije trebaju ujediniti sve snage, upotrebiti 
sva borbena sredstva i naoružati crvena garda, a kada 
bude ona pobijeđena, radi koje treba proletarska dr¬ 
žava biti organizacija nasilja i stroj ugnjetavanja. Azijcu 
je i opet jasnije nego Evropljaninu, da to boljševici kane 
od savladane buržoazije za svoju komunističku državu 
stvoriti najniži sloj pučanstva, kastu bespravnih težaka, 
slugu, robova i parija, koje »treba prisiliti, da služe na¬ 
rodu«. — Nigdje u »Uputama treće internacionale«, ni u 
Lenjinovim »Tezama«, pače ni u Buharinovoj školskoj 
čitanci nema rečeno: tko je sve u tom staležu buržoa¬ 
zije. Namjerice je to prešućeno. — Kada su boljševici u 
Rusiji uzeli svu vlast, umorili su cara, caricu i carsku 
djecu. Poubijali su bezbroj plemića,. časnika, viših či¬ 
novnika, posjednika, tvorničara, bankara i trgovaca. 
Tko je od tih izmakao smrti, bježao je na vrat na nos 
iz Rusije. Tako je u tili čas s dvadeset i jednog milijuna 
četvornih kilometara zemlje istrijebljena sva prava 
buržoazija. Ali prevrat je još bio u punom jeku i 
zamahu, pa se pošlo i dalje: gonili se i proganjali niži 
činovnici, podčasnici, kaluđeri, obrtnici, zanatlije, manji 
trgovci, seljaci, bolje gazde, radnici, koji su imali štogod 
imovine, i svaki, za koga se upamtilo, da je nekada pri¬ 
stajao uz stranku protivnu komunizmu. Provjerena svje¬ 
dočanstva utvrđuju, da su ganjanja ove tako zvane 
»srednje buržoazije« bila nemilosrdnija, surovija 
i krvavija od muka prave buržoazije. Jer u početku su 
smrtne osude izvršivale kakve takve određene za to čete 


36 G. P. U. su početna slova riječi Gasudartvenoje Poli- 
tičeskoje Učreždenije, što znači: Državna politička ustanova, 
a zapravo je to veoma ozloglašena i strašna tajna policija. 

boljševika, a poslije je mlatila, mrcvarila, klala i morila 
sama razbješnjela i obezumljena gomila. U bijes općeg 
prevrata unosile se i lične mržnje, obračunavanja, osvete, 
pa čak i najgadnije nastranosti takvih pojedinaca, koji 
bolesno uživaju u tuđem jauku, patnjama, krvarenju i 
umiranju. — I još se nije stalo. Pokrenuo se i dobio 
prevlast talog ljudskoga društva, pa izmislio, da treba 
zatrti sve »b i v š i j e 1 j u d i«, dakle svakoga, kome se 
negda moglo reći, da je »čovjek«. Time je naviješten 
zatomi rat bivšim financima, stražarima, pisarima, pro¬ 
davačima, a najpače seljacima, koji su još sačuvali nešto 
zemlje, te ih zovu »k u 1 a k i«. I nastavlja se dalje. Po 
ruskim sudovima dnevno se slušaju optužbe, kako je 
netko buržuj, jer ima po postelju za svakoga od svojih, 
ili dvije perine u krevetu, ili vezeni rubac i pregaču i* 
škrinji, ili dva para cipela. Tako se u Savezu Sovjetskih 
Socijalističkih Republika pronalazi sve nova i nova »bur¬ 
žoazija« i potomci buržoazije i oni, koji š u r u j u s 
buržoazijom. Ovima se onda oduzima »p a j o k« (neke 
vrste pasuš), bez kojega nema u Rusiji nitko prava 
na stan i na hranu, odijelo, i druga živežna sredstva, 
već postaje »lišenac«, lišen svih ljudskih prava, pa 
može lutati zemljom kao napušteno pseto. -- A nitko 
nije siguran, da ne će najedamput biti okrivljen s »bur- 
žujstva« i gurnut među takve »lišene e«. — Pisac A. 
S l o n i m s k i u putopisu »Moj put u Rusiju« 37 zapi¬ 
suje: »Osjećaj sigurnosti, koji je tako potreban za du¬ 
ševni razvitak pojedinca, nalazi se u Rusiji u maloj 
mjeri. Uzajamno, neprekidno uhađanje unosi atmosferu 
(zadah) nepovjerenja prema najbližim ljudima. Uz alj¬ 
kave sudove i upravu svaka denuncijacija (prijava) sa¬ 
drži u sebi krajnju opasnost... Ne znam, da li je osjećaj 
gladi grozniji od osjećaja-straha... Rusi žive u strahu 
pred svojom vlašću. Žive gotovo kao vojnici u rovo¬ 
vima ... Svako zvonce, što razdire noćnu tišinu, može 
da nagovijesti reviziju (premetačinu) i hapšenje.., 
Svaka neoprezna rečenica može dozvati istragu. Rdav 
čovjek ima sredstava, koja mu dobavlja strahovlada, 


37 Prijevod je nedavno izašao u Zagrebu. 

šio vlada u zemlji. Zamjeriti se nekome znači kadšto 
isto što i zamjeriti se državi, jer kaznena mašina djeluje 
čim se pritisne pružina... Ali u Rusiji je najrašireniji 
strah pred gubitkom — hrane. Zbog denuncijacije ili 
kakve neznatne krivnje država može čovjeku oduzeti 
»pajok«. Država ga može gurnuti u redove »lišenaca«. 
Država je jedini djelitelj rada i prehrane, i zato pre- 
stupak protiv države ima tako kobne posljedice.« 

Da je država jedini djelitelj rada i prehrane, glavno 
je načelo i osnovica komunizma. U drugom dijelu 
»Uputa komunističke internacionale« izrečeno je to 
kratko i jezgrovito: »Proletarska diktatura ne donosi 
sa sobom nikakvu razdiobu proizvodnih sredstava. Njena 
je svrha da proizvodne snage centralizuje (svede oko 
jednog središta) i svu proizvodnju podredi jednom 
jedinstvenom planu (osnovi). Kao prve korake k socijali¬ 
zaciji 38 svega gospodarstva treba spomenuti: socijali¬ 
zaciju banaka, koje sada vode proizvodnju; osvoje- 
nje sviju industrijskih organa (tvornica, rud¬ 
nika...) s njihovim preuzećem u državnu vlast; 
socijalizaciju zemljoposjedai njihovo pretvaranje u 
društveno (komunistički) vođena poduzeća... Na po¬ 
dručju razdiobe mora proletarska diktatura trgovinu 
zamijeniti s pravednom (komunističkom) razdiobom 
dobara.« 

Jednostavnije rečeno: Komunistička država odu¬ 
zima svu zasebnu svojinu i vlasništvo svim pojedincima, 
zadrugama i društvima. Komunistička država preuzima 
sama svu zemlju, tvornice, poduzeća, trgovine i banke. 
Komunistička država je jedini vlasnik, jedini gazda, je¬ 
dini poduzetnik, jedini trgovac. A svi građani su p r o- 
1 e t a r i j a t i ne samo podanici države, nego i njezini 
radnici i težaci. 

Prepisujem opet nekoliko pouka iz Buharinova 
»Programa komunista« o tome: kako je sva imovina 
zajednička, to jest državna; kako država šalje svoje po¬ 
danike na rad i kako im dijeli živežne namirnice. Evo: 


38 So-cijalrzovati znači uzeti nešto pojedincu vla¬ 
sniku, pa učiniti socijalnim, društvenim, općim vlasništvom. 

»U komunističkom društvu sva bogatstva ne 
pripadaju više nikom... ona pripadaju cijelom društvu. 
Društvo je tada jedna ogromna zajednica proizvađača.« 

»Radi se u zajednici po smišljenoj osnovi. Sredi¬ 
šnji računarski ured izračunava, koliko treba da se pro¬ 
izvede cipela, hlača, platna, kobasica, sira, i tako redom 
za jednu godinu. Taj ured izračunava također, koliko 
drugova treba u tu svrhu da radi na njivama, u tvorni¬ 
cama kobasica, u velikim krojačkim radionicama... i 
prema tome se raspoređuju radne snage.« 

»Ured, gdje se vodi popis radne snage pre¬ 
gledno po strukama, nade u tom popisu za rad potrebna 
lica i ona su obvezana, da idu na onaj posao, kuda 
ih ured šalje.« 

»Proizvodi (hrana i roba) nagomilavaju se u d r- 
žavna spremišta, odakle se porazdijele među uče¬ 
snike u radu.« 

»Svaki radnik dobiva jednu posebnu knjižicu bo¬ 
ri o v a, gdje se vodi račun o njegovu obaveznom radu. 
Na osnovu tih bonova on dobiva pravo, da se snabdjene 
potrebnim proizvodima, naročito hljebom... Ako se 
neki čovjek odrekne da radi, u njegovoj knjižici nema 
bonova, i ako on dođe u spremište, tamo mu se kaže: 
»Za vas nema ništa; dokažite, da ste radili ondje, kamo 
ste poslani, dragi gospodine!« 

Sve su te lijepe riječi postale zbiljom u Savezu So¬ 
vjetskih Soc. Republika i tamo se može provjeriti, kako 
je proletarijatu pod drugarskom proletarskom diktatu¬ 
rom, gdje ona nije samo državna vlast, nego i poduzet¬ 
nik, koji određuje visinu plaća, doznačuje stan, odijelo i 
hranu, a kome nije pravo, taj je »protudržavan«. Nama 
će dostajati, ako sebi časkom predočimo, kako bi bilo, 
da nam neki anđeoski dobar financ dnevne^izračunava: 
što, koliko, kada i gdje treba da radimo; da nam neki 
preljubazni kaplar piše i zapisuje u knjižicu, koliko smo 
kruha i ruha vrijedni; da nam napokon neki pravednik, 
ni po babu ni po stričevima, već po našim ceduljama 
dijeli kruh, sir, kobasice, gaće, hlače, cipele. 

Ipak, nijesu li zar nezapamćeni uspjesi te diktature, a 
to možemo svaki čas čitati u novinama, da je u Rusiji 


48 


sagrađena najveća električna centrala svijeta, da je po¬ 
dignuta najjača radiostanica, da su izvedeni Volhovstroj, 
Volgostroj, Dnjeprostroj i drugi strojevi nad strojevima? 
Strojeve nad strojevima može dakako da gradi kapita¬ 
list nad kapitalistima, a to je komunistička država Ru¬ 
sija. Jer nikoji kapitalistički savez ni pothvat svijeta 
nije prigrabio onoliko bogatstva, kolika je otela i kolika 
posjeduje diktatura proletarijata. Ona je vlasnica sviju 
banaka, sviju poduzeća, sve trgovine, svih dobara či¬ 
tave šestine svijeta, a stošezdeset milijuna podanika nje¬ 
zini su radnici. — Vladalačka kasta u Rusiji, najpače 
oni mlađi boljševici, zanose se i omamljuju žudnjom, da 
što žurnije nekadanju »žitnicu Evrope« pretvore u zem¬ 
lju industrije. A spomenuti pisac, putnik A. S I o n i m- 
ski pita: »Za koga se izgrađuje ta industrija, kad isto 
takve tvorničke zgrade, kao što ih sada gradi Rusija, 
stoje nekoliko stotina kilometara na zapad, u Njemačkoj 
i drugdje, puste i mrtve?« — Da nije žalosno, bilo bi 
smiješno, što se s tim grdosijama od strojeva prko¬ 
snom gordošću diče baš oni neki »socijalni« književnici, 
koji bi jedino trebali da pitaju: — Kako živi čovjek 
u Rusiji? Kako se hrani? Kako stanuje? Što misli? 
Kako osjeća? 89 

»Tako živi Rus« naslov je vrlo zanimljive zbirke 
opisa raznih proletara današnje Rusije, s kojima se upo¬ 
znao socijalni povjesničar Američanin W. C. W h i t e 
(čitaj: Uajt), dok je od godine 1927. do 1930. na sveuči¬ 
lištu u Moskvi proučavao sovjetsko pravo. Opisi su, tako 
reći, fotografije, jer je pisac posmatrač, a ni veliki pri¬ 
staša, ni naročiti protivnik boljševika. 40 Tek jedan je¬ 
dini ulomak iz te knjige neka bude za primjer, kako je 
pod proletarskom vladom proletar ostao jadnim prole- 
tarom, pače se još većma proletarizovao. 

U Moskvi se pisac s još jednim drugom naselio u 
jednu sobu negda gospodskog stana, gdje sada u svakoj 


39 Tada bi oni morali hvaliti faraone, koji su sagradili 
piramide, ili ruskog cara, koji je sazidao najdulju željezničku 
prugu kroz Sihiriju. 

40 Njemački prijevod je‘ izdan u isto vrijeme s engleskim 
izvornikom pod naslovom »So lebt der Russe«, Koln 193 !2i 

sobi stanuje po jedan stanar. Sustanarka Marfiša, koja 
mu čisti sobu, pripovijeda: 

»U ovom stanu stanuje šest porodica, ne računa¬ 
jući vas i vašega druga. U mojoj nas je sobi šestero, a 
dvoje djece. Onda Bogoljubovi, muž, žena i mati. Oni 
imadu najljepšu sobu i pravo pokućstvo. Do njih stanuje 
Krasov. Bio je oženjen, ali je pred četiri mjeseca pro¬ 
tjerao ženu pa živi s drugom. Hulja buržujska, čuje se, 
da je bio časnik. Onda Blitzmann. U svakom stanu ima 
po jedan Židov. I njegova prljava djeca. Židov ima no- * 
vaca. Njuškalo G. P. U.-a. Njegova se žena svaki dan 
svađa u kuhinji. Laje, da joj krademo petrolej, sapun i 
toplu vodu. ... A vi pazite, zaključavajte vrata od sobe, 
kad niste kod kuće... U sobi do Židova je Adamov i 
njegova... Čovjek je željezničar, pa ga čitave dane 
nema. A dok je on na putu, ona njegova — sramota! 
Fuj! On je član stranke. Onda su Laptevi. Tvornički 
radnik. Stanuju u sobici iza kuhinje (negda služinskoj). 
Četiri djeteta imadu i najgoru sobu. Smrde ko kuga... 
Eto dvadesetpet nas je u jednom stanu, gdje su živjela 
četiri buržuja... A da, i još tri cure. One spavaju među 
škrinjama i kovčezima tu na hodniku. To je protiv od¬ 
redbe kućnog vijeća. Moj muž je u vijeću, ali on veli: 
»Pa negdje moraju spavati. Bolje tu nego u našoj sobi.« 
Gamadi ima. Ne može se trijebiti. Stara kuća. Ja čistim, 
ali dođe od prijeko... Kuhinja je prokletstvo. Šest tuđih 
baba sve u jednoj kuhinji i još s njima sva prljava de- 
riščad. Kućno vijeće ne da radi svađa ložiti u štednjaku. 
Sada na njemu stoji šest »primusa«, pa kuhamo na pe- 
troleju... Ali najgore je stajanje u »očeredi« (dugom 
dvoredu). Ne znam, zašto, ali nikada nema dosta ničega, 
što treba. Ne dobiješ nigdje, koliko piše na cedulji. Ju¬ 
čer sam prestajala dva puna sata za malo šećera. Onda 
veli ona svinja: »Odstupite. Nema više!« A hladno je, 
da ti noge otpadnu. Čekamo u »očeredi« svaki dan i ja 
i sestra i muž. Na sve se mora ovako čekati. Pred sva¬ 
kom »aprovizacijom« (mjestom opskrbe) stoje kilometri 
dvoredova. Sve su ulice toga pune. Mesaru, svinji, sam 
prigovorila, što zakida, kad ne daje od svoga, a on 
otada meni na malo svježe govedine uvali suhu svinjsku 

kost. A nemaš drugamo poći. To je naš broj. Prljavac 
štedi na nama, pa potajno prodaje i ždere... Muškar¬ 
cima je uvijek bolje. Pogledajte mojega, pa mene. Po¬ 
godite, koliko mi je godina! Trideset pet? Ne. Dvadeset 
šest. Ali mučim se. I rodila sam dva puta, a sedam 
puta pometnula. To je besplatno. Javiš se liječniku, pa 
načini. Pred klinikama stojimo također u dvoredovima. 
Zadnji mi je' puta rekao doktor, da više ne bih smjela. 

Ali moj popije rado, i otkuda još više djece? Najpamet¬ 
nije je sasvim bez djece. 1 razvedeš se lakše... Ona 
devetnaestgodišnja cura na hodniku u dvije se godine 
devet puta vjenčala i rastala. To se kod nas samo upiše. 

Bez popa. Ali ljepše je bilo s popom. Piše na oglasima: \ 

»Vjera je buržujski opium za narod.« hle znam, što je to. 

Ali kad je btfržujsko, bolje se čuvati. Još bi prokleti Ži¬ 
dov prijavio, pa bi nas otjerali iz stana i uzeli nam ce¬ 
dulje za živež... Onda, moj stari je u vijeću, pa mora 
prednjači. 0, naljutimo se on i ja dosta na ta vijeća, 
sjednice i skupštine. Da bar dođe jedna velika skup¬ 
ština, pa zaključi sve ove svagdašnje! A i onako nije 
od toga svega ništa. Vijećaju, zaključuju, pa nitko ne 
drži... A uvijek sve na ta kućna vijeća. Njima pošalju 
državne zadužnice, pa potpisuj, sirotinjo. Onda sakupljaj 
za dječje sklonište... K vragu!... Onda proslave. Ne¬ 
kakva godišnjica. Kućno vijeće mora i dopremiti svu 
djecu iz kuće. U kinu je predavanje i slike. Neka vrag 
zna, kako su poslali baš, JPometnuće’ i ,Bludnice’...« 

Kao tu svoju dvorkinju Marfušu, tako navodi 
W h i t e, da mu pričaju koješta i brijač Muhamed Fate- 
jev i Ivan Ivanović, koji mu krpi cipele, i radnik Pavle 
Vasiljić i vojnik Aleksej Stepanović i tipkačica Zoja 
Kirilova, studentka Adamova, učitelj Dmitar Petrović, 
inžinjer Andrej Georgijević i tako redom. W h i t e radi 
učenja sovjetskog prava polazi mnogo u sela i putuje 
Rusijom pa kao u dokolici ćaska i sa seoskim krčma¬ 
rom Ahmedom i s muzikašicom Tatjanom i s tajnim 
trgovcem Abramom Mosevićem i s mlinarom Vladimi¬ 
rom Tomićem i sa seoskim sudijom Gavrilom Boriso- 
vićem, s liječnicom Šonjom Petrovnom i s mnogima 
drugima. Svi ti bezazleni razgovori razgaljuju najedam- 

put život ruskoga proletara vise i nekako općenitije, no 
svi službeni izvještaji s mnogim brojkama i izračuna- 
nim postocima. 

Komunistička Rusija je najveći poduzetnik 
svijeta, i u njenoj zemlji ne smije biti drugoga podu¬ 
zetnika do nje same. Upravitelji tog ogromnog 
poduzeća i države jesu boljševici. Oni su sasvim maleni 
odstotak od sveukupnog pučanstva, ali oni su vlada- 
lačka kasta i njima i policiji i vojsci je jedinima 
dobro u Rusiji. Tko se bezuslovno ne pokorava njihovoj 
diktaturi (samovladi, strahovladi), baca se u kastu 
bespravnih, među »lišence«. Sva druga najveća 
većina puka jest proletarijat — kasta bez svojine 
i imovine, koja golu radnu snagu svoga tijela i duha 
mora bez pogodbe, uslova i prigovora podavati jedinom 
poslodavcu i jedinom djelitelju živežnih sredstava — 
komunističkoj državi. »Proletarska diktatura ne donosi 
sa sobom nikakvu razdiobu proizvodnih dobara,« — re¬ 
čeno je jasno u »Uputama komunističke internacionale^, 
to jest, sve ono, što će se uzeti kapitalistima i buržoaziji, 
ne će se nikako i nikada dati u ruke proletarijatu, nego 
državi. Jer komunizam je protivan zasebnoj svojini, pri¬ 
vatnom vlasništvu. Po komunističkoj nauci treba da u 
komunističkoj zajednici svatko bude proletar — potpuni 
i pravi proletar. 

Dakle: proletar, koji ne će nikada moći nazvati 
svojim ni najmanji komadičak zemlje, ni kućicu, ni naj- 
neugledniju radionicu, pače ni stanić s pokućtvom; pro¬ 
letar, koji mora uvijek biti spreman da seli iz mjesta 
u mjesto, iz kraja u kraj, kuda ga već po potrebi posla 
odredi Središnji računarski ured; proletar bez za¬ 
vičaja i domovine, jer je komunizam u načelu međuna¬ 
rodan, to jest protunarodan. Proletar u boljševičkoj Ru¬ 
siji gori je rob od robova u starini, jer se onaj mogao 
pritužiti državi protiv zla gospodara, a ovdje je sama dr¬ 
žava gospodar. Namjera je komunizma, da još raskine i 
poništi ne samo rodbinu i porodicu, nego i svaku trajniju 
vezu između muža i žene, jer tvrdi, da su žene i djeca 
začetak čežnje za svojinom. Boljševici također pokreću 
najopakiji rat protiv svake vjere i protiv samoga Boga. 

Komunistička država Rusija nije samo najveći p o- 
d u z e t n i k svijeta ona je i najveći poljoprivred- 
n i k, ali ona hoće da bude također i jedini poljopri¬ 
vrednik i jedini vlasnik sve zemlje unutar državnih 
granica. Pod diktaturom proletarijata treba i seljak 
da bude proletar. 0 privatnom vlasništvu zemlje 
misli dakako komunizam jednako kao o zasebnoj svo¬ 
jini industrije. Sve mora biti zajedničko, ništa pojedin¬ 
čevo. Buharinova čitanka tumači ovako: 

»Zemlja se dakako lakše dijeli među pojedine se¬ 
ljake nego tvornica medu radnike. Ali što se onda do¬ 
godi s podijeljenom zemljom? Seljak, koji je uštedio 
nešto novaca, koji je bogatiji, postaje u selu odmah 
moćni gazda, jaka pesnica, »kulak« (šaka). I on se 
obogaćuje i jača sve više i više, jer kupuje zemlju od 
one fukare, što osiromašuje. Poslije nekoga vremena 
selo je podijeljeno u jake gazde i seosku sirotinju, kojoj 
nema druge, nego da se najmi za težaka-»kulaku«, ili da 
bježi u grad trbuhom za kruhom. »Kulak« je pauk, stje- 
nica, pijavica, što siše tuđu krv i od toga živi. Zato 
komunizam proglašuje socijalizaciju zemlje. Zemlja 
treba da bude društveno, zajedničko vlasni¬ 
štvo svega naroda.« 

»Ali to nije dosta. Poslije provedene socijalizacije 
nije dosta, da ta sva zemlja bude samo zajedničko vla¬ 
sništvo, nju treba i obrađivati u zajednici, ko¬ 
lektivno. Razumije se, da tu treba urediti upravu, koja 
će određivati, kako valja raditi i tko da što radi... Da 
bi stvar bila sigurnija, bolje će biti tu upravu urediti 
pomoću predstavnika tvorničkih radnika iz bli¬ 
žega mjesta. Radnici su iskusniji od seljaka i više nego 
seljaci navikli na organizaciju poslova. I radnici su vje¬ 
štiji u borbi protiv buržoazije.« 

Sva plemićka i vlasteoska imanja i drugi veliki po¬ 
sjedi, što ih je diktatura proletarijata za prevrata oduzela 
vlasnicima, zadržani su odmah kao zajednička dobra u 
vlasništvu komunističke države. Obrađivanje tih držav¬ 
nih posjeda »u zajednici« ili »kolektivno« nije bilo baš 
ništa zasebno, a još manje napredno. Unajmljeni su kao 
nekoć težaci i seljaci iz okoline, a došli su na posao i 

stari sluge i bivši kmetovi. Poslenici kao nekoć, tek im 
se nije kao nekoć našlo pri ruci pripravljeno sve po¬ 
trebno poljsko oruđe. Ili nije bilo gnoja, pa se oralo i 
kopalo bez bubrenja. Ili je ponestalo sjemena, pa su 
mnoge njive ostale nezasijane, ili je bačeno u zemlju 
kakvogod zrno. Jer uprava tih zajedničkih zemalja bila 
je dakako u većini složena od predstavnika tvorničkih 
radnika obližnjega grada, koji su bili veoma vješti u 
borbi protiv buržoazije, u držanju govora i vođenju 
sastanaka, vijeća i skupština, ali manje iskusni u — po¬ 
ljodjelstvu. A zemlja je prgava, osvetljiva i ne boji se 
nimalo diktature proletarijata. Zemlja ne plodi po riječi, 
nego po poslu. I kakva sjetva, takva žetva. Polovina 
najbolje, najmasnije i najplodnije zemlje, što su je prije 
obrađivali veliki poljoprivrednici, našla se u vlasništvu 
komunističke države, pod upravom boljševika i obrađi¬ 
vana kolektivno, pa aljkavo, loše i nikako. Dogodilo se, 
što se dogoditi moralo. Žetve su podbacile. Podbacile 
su toliko strašno, da u »žitnici Evrope« Rusiji narod 
gladuje i umire od gladi. 

Seljak, koji ljubi i miluje zemlju, morao se jediti 
na takvo gazdovanje, ma i ne bilo na njegovu. Seljak se 
rugao radniku i njegovim govorima. Seljak je prezirao 
svakoga, tko mu je dolazio iz grada predavati o »kol- 
hozima« i zajedničkom gospodarenju. Seljak je u duši 
zamrzio boljševike, koji su nagoviještali »socijalizaciju« 
sve zemlje. Seljak nije ni u snu pomišljao, da uđe u 
neku takvu zajednicu i da svoju dragu zemljicu hrani¬ 
teljicu preda u nekakvu »komunu«, »artelj«, »toz« ili 
kako već to boljševici zovu. 41 I seljaku je nekako pošlo 

41 Boljševici stvaraju razne naslove slažući prve slogove 
ili slova riječi. Tako je »kolhoz« »kolektivnoje hozjajstvo (go¬ 
spodarstvo)«. Kolektivno je zajedničko, to je latinska riječ; 
»Kolhozi«, zajednička gospodarstva jesu ili »komuna«, kada 
sama država, ima zemlju, obrađivanje i rasprodaju priroda u 
svojim rukama; ili »artelj«, to je skupno vlasništvo zemlje, 
marve i oruđa nekoga sela ili kraja, obraduje se zajednički, 
upravitelj upisuje svakom težaku u knjižicu, koliko je radio, i 
prema tome i prema »jelcima«, članovima težakove porodice, 
dobiva ovaj od priroda-, a višak se šalje u grad bez naplate; 
napokon je »toz« sličan seljačkim kućnim zadrugama, gdje su 
članovi zajednički vlasnici zemlje, radnici i potrošači priroda. 

za rukom, da se u komunističkoj državi dulje održi — 
svoj na svome. 

Ali teška glad u Rusiji, koja je svake zime bivala 
gora, prisilila je boljševičku vladu, da se većom brigom 
pobrine oko poljoprivrede. No umjesto da upre i poradi, 
kako bi u znoju lica priskrbila hrane za puk, lakše je bilo 
proglasiti nekoga krivcem, što hrane nema. Tko će 
biti kriv, ako ne buržoazija? Ovajputa sitna »seoska 
buržoazija«, seljaci. Seljaci dakako, jer oni pro¬ 
izvode hranu. I oni pauci, stjenice i pijavice drže još u 
svom privatnom vlasništvu hraniteljicu zemlju. Može li 
se trpjeti, da u komunističkoj državi Rusiji osamdeset 
postotaka podanika budu seljaci i privatni vla¬ 
snici zemlje? I da pod diktaturom proletarijata ima 
seljaka, koji nijesu proletari? 

Mržnja, strašna mržnja na seljake potekla je svom 
Rusijom. Gladni radnici i stanovnici grada tražili su 
odmah, da im se iz seljačkih žitnica donese hljeba, iz 
seljačkih staja meso, iz seljačkih hambara hrane, iz se¬ 
ljačkih klijeti i konoba pića. Onda neka se odmah svima 
seljacima oduzme sva zemlja, da već u proljeće sva 
bude komunistička, zajednička, da se u zajednici obra¬ 
đuje i da rodi i plodi svima, ne samo seljaku 
b u r ž u j u! 

Boljševička vlada je taj »glas proletarijata« jedva 
dočekala. Jer seljaci su njezin najmrži neprijatelj. Se¬ 
ljaci su jedini, koji još nijesu sasvim ovisni o vladi bolj¬ 
ševika. Svi su drugi već odavna sluge najamnici i na¬ 
mještenici komunističke države. Protiv tog neovisnog 
dušmanina navijestila je dakle vlada diktature posljednju 
odlučnu bitku. Bojni pohod je »pjatiljetka«. Ratna je 
osnova, da se u pet godina sve seljaštvo »kolektivizuje«, 
to jest, da država konačno ipak otme svu zemlju, a 
bivši seljaci da postanu samo težaci najamnici, radnici 
državne zemlje, proletari. Boj se bije. Najočajniji 
boj šutih s rogatima. 

U spisu R. N. Coudenhove-Kalergi (čitaj: 
Kudenhov-Kalerđi) »Stalin & Comp.« uspjelo je poređen 
Staljin s Napoleonom. Iza francuske revolucije došao je 
Napoleon da postane c a r, a sve s vanjskim oznakama, 


55 




zastavama, pjesmama, lozinkama i zanosom republika¬ 
naca. Staljin je isto tako danas postao više od bivšeg 
»cara sviju Rusa«, on je i generalni direktor 
države kao poduzetnika i poljoprivrednika, i još papa 
boljševičkog krivovjerja čitavoga svijeta. Staljin vlada 
vojskom, džepovima i savjestima. 

Sve, što gledamo u komunističkoj Rusiji, nije možda 
neka osebina Rusa, nego je pravo provođenje komu¬ 
nizma u život. To se okušava komunistička kriva nauka 
na djelu. Na golemu prćstoru. S pregolemim brojem 
živih ljudi. Zato su veoma poučna i opće važna zapa¬ 
žanja i zaključivanja, što ih u nedavno doštampanoj ra¬ 
spravi objavljuje Essad B e y, 42 motrilac savremenih 
prilika u Savezu Sovjetskih Socijalističkih Republika. On 
piše: 

»Duša naroda oprla se već druge godine iza pre¬ 
vrata svim načelima komunizma.. .« Tek u početku je 
»radnik bio pod silnim dojmom potresne činjenice, da 
je on vlasnik sviju tvornica i radionica u Rusiji. Vlada 
je to unijela utuviti golemom snagom. I to je mirilo rad¬ 
nika, da se odmah ne jada zbog svagdašnjih jada. Ali 
zapravo taj osjećaj nije bio ništa drugo do želje i na¬ 
gona za svojinom. Iz tog ponosnog osjećaja (kao da je 
veleposjednik) u radniku su se čak javile neke potrebe, 
na koje dotad nije pomišljao: da pođe na predavanje, 
u kazalište, na putovanje. Dakako da radnik čezne za 
čestitim ručkom, novim odijelom i boljim stanom. No 
muškarac se možda ipak nekako zanosi tim, da je prvo¬ 
borac neke ideje... Ali njegovu ženu ne tješi'takav za¬ 
nos. Žena osjeća želju za vlasništvom mnogo snažnije. 
Ženu ne zadovoljava dojam, da su tvornice i radionice 
u zemlji svojina proletarijata. Ona bi se time htjela 
koristiti — istinski... Ženina je neodoljiva potreba, 
da ima svoju posebnu kuhinju i stan sasvim odijeljen 
od ostalih stanara ... I proletarska žena treba priču o 
ličnoj i zasebnoj sreći, o svojini svojega muža, o b r a k u. 
Boljševička vlada sve to porugljivo žigoše nazivom 


42 Essad Bey »Rusland am Scheidewege« (Rusija na 
raspuću), Berlin 1933. 

»maloburžujski nagoni«, ali ti su nagoni tako snažni, da 
će vlada pred njima kada tada morati uzmaknuti... A 
seljak kao rođeni vlasnik zemlje uopće zazire pred sva¬ 
kim pokusom socijalizovanja ... Velika prosvjetna na¬ 
stojanja oko seljaka veoma su podigla seljačku svijest, 
ali ta svijest nije komunistička. Naprotiv ona je pot¬ 
puno oprečna načelima i naučanju boljševika. Seljak je 
ogorčeni dušmanin komunizma... Devedeset i pet po¬ 
stotaka ruskog pučanstva jesu u dušama nekomuni- 
s t i, oni su ono, što boljševici prezirno nazivaju »malo- 
buržuji« i rodoljubi. Ti su osjećaji toliko uzbujali, da 
boljševička vlada bije najljući boj protiv — malene 
sreće malenih ljudi.« 

To opće nezadovoljstvo i te patnje ne znače, da 
strahovlada boljševika ne će možda još vrlo dugo ostati 
na vlasti. Ta njoj su u ruci sva najstrašnija sredstva 
sile. Po čitavom svijetu ima ona zanesenih saveznika, 
koji nijesu vidjeli komunizma, ali vjeruju u nj. A patnici 
mogu podnijeti neizmjerno mnogo, osobito, ako su Sla¬ 
veni i Azijci. Ne daj nam Bože, što se podnijet može — 
stara je molitva. 

Ali došlo je vrijeme, kada se ispunja ono, što je 
pred više od četrdeset godina prorekao Papa Leon XIII. 
o komunizmu: da obaranje privatnog vlasništva ne će 
ni radniku ni ikome biti od koristi, niti će čovjeku do¬ 
nijeti željkovane sreće. 

Papa Pijo XI. ponavlja to i tumači: »Pravo privat¬ 
nog vlasništva nije iznašao ljudski zakon, nego ga je 
dala priroda... Priroda ili Stvoritelj dao je ljudima 
pravo zasebne svojine, da bi se u jednu ruku poje¬ 
dinci mogli brinuti za se i za svoju obitelj, a u drugu 
ruku, da bi pomoću te ustanove svakolika dobra, što ih 
je Stvoritelj odredio za sveukupnu ljudsku zajednicu, 
doista poslužila tom cilju.« 

U ovoj jednoj jedinoj rečenici izrečena je trostruka 
socijalna mudrost. Pokazano je, kako je čovjek stvoren, 
da bude gospodar nad dobrima svijeta, i tko god mu to 
pravo silom uskraćuje, povređuje njegovu ljudsku pri¬ 
rodu. Pokazano je također dvostruko značenje vlasni¬ 
štva, kako ono treba da služi i pojedincu i z a j e- 

d n i c i. Prokazan je napokon iskonski grijeh krivih na¬ 
uka: individualizma, liberalizma ili kapitalizma, kao i ko¬ 
lektivizma, socijalizma ili komunizma. Jedni naime pre¬ 
uveličavaju pravo pojedinca na vlasništvo i pretje¬ 
ruju u tome sve do nesebične nebrige za zajednicu. 
Drugi naprotiv oduzimlju pojedincu'svako pravo na svo¬ 
jinu i vjeruju, da će usrećiti zajednicu, dok su im 
nezadovoljni pojedinci, iz kojih je ta zajednica složena. 

»Dva grebena« naziva zato Papa Pijo XI. s 
jedne strane liberalizam, a s druge komunizam, 
pored kojih treba da prođe brod. na valovima općeg 
potopa nedaća. A sa sikom, podvodnim i teže zamje- 
tivim grebenom, mogli bismo uporediti treću opasnost, 
što prijeti u tako zvanim a u t a r h i j a m a, to jest u 
oblicima vladanja, gdje se opako uzdiže jaka prevlast i 
sebičnost pojedine države, naroda ili rase i sve se često 
spliće s nekim socijalizmom. 43 

Prevelika ljubav prema sebi i svojima. 

»S veta Sebičnost« (Sacro Egoismo), te su 
riječi izrečene, napisane i uzdignute za lozinku, kada su 
talijanski nacionalni socijalisti, pod vodstvom Benita 

43 Tih a u ta r hi ja, koje se po riječima Pape »osnivaju 
na izopačenju inače urednog domoljublja«, ima više vrsta, baš 
kao što su raznovrsne u raznim krajevima i stranke, što se 
nazivaju »socijalističke«. Th. Bauer u raspravi »Socijalna 
politika i socijalne reforme« (Jena 1931), nabraja oko četrdeset 
lažnih »socijaliizama«. Kako su se pak neki od njih već veoma 
približili kršćanstvu, to pokazuje dr. Jos. Pieper u knjizi 
»Die Neuordnung der menschlichen Gesellschaft« (Novo ure¬ 
đenje ljudskoga društva — Frankfurt a. M. 1933). Ovo dopušta 
i Papa Pijo XI. ali i upozorava: »čovjek bi rekao, da se soci¬ 
jalizam prepao sam svojih načela i zaključaka, koje je iz tih 
načela izveo komunizam, pa da» je donekle stao naginjati i pri¬ 
stupati k istinama, što ih je vazda visoko dizala kršćanska 
nauka. Ne može se naime nijekati, da se socijalističke nauke 
često veoma približavaju opravdanim zahtjevima kršćanskih 
obnavljača društva.« Ipak, »Vjerski i kršćanski socijalizam 
ovomu su socijalizmu oprečni«. Jer »Socijalizam imade u 
sebi i nešto istine (što mu Pape nikada niijesu 'Poricali), ali je 
ipak ona njemu sopstvena nauka o ljudskom društvu, na kojoj 
se socijalizam osniva, sasvim tuda pravom kršćanstvu«. 

M u s s o 1 i n i j a, zahtijevali, da se Italija okani svoje 
miroljubivosti, da pogazi trojni savez s dotadanjim prija¬ 
teljskim državama i da zagazi u svjetski rat. Kurt K ro¬ 
ni c k e r, 44 pisac životopisa »Mussolini«, ističe, kako su 
upravo »M u s s o 1 i n i j e v e novine »Popolo d’ Italia« 
(Narod Italije) zatrubile fanfaru na ustanak i budnicu, da 
se Talijani dignu na vojsku. Mussolini je raspaljivao 
talijanski narod za rat svojim vatrenim pisanjem i ognje¬ 
nim govorima po javnim skupštinama. On je prednja¬ 
čio i primjerom, jer se dragovoljno javio za frontu. Na 
čelu dnevnika »Popolo d’ Italia« zapisano je: »Tko ima 
oružje, ima kruha.« Mussolini je talijanskoj omladini 
dao geslo »Knjiga i p u š k a«. 

Kada smo s hrvatskim hodočašćem o Spasovu sve¬ 
te godine 1933. bili u Rimu, svojim smo očima gledali 
veliku »Proljetnu slavu talijanske omladine«. Tu su stu¬ 
pale nepregledne čete muške i ženske mladeži svrstane 
na vojničku, sve sto po sto (centurije), sa crnim jurišnim 
barjačićima, koji nagoviještaju smrt dušmanima. Dječaci, 
upravo još djeca od osam do četrnaest godina, nosili su 
na ramenima puške, malene, ali prave vojničke 
puške s magazinima oštrih naboja za ubijanje. Dje¬ 
vojčice s nizovima ordena kao generali pjevale su bojne 
pjesme, u kojima se slavi rat i traži smrt neprijatelja. 
B a 1 i 11 a se zovu organizacije talijanske omladine u 
čast dječaku Đovanu Baptistu B a 1 i 11 i, koji je kame¬ 
nom ubio nekoga tuđeg vojnika na cesti. 

U slavu desete godine Mussolinijeva vladanja 
priređena je u Rimu godine 1933. velika izložba. Tu su 
izloženi razni izresci iz novina, pisama i knjiga, sve puno 
samohvale, sebičnosti i prijetnja. Prepuna je izložba cr¬ 
nih jurišnih barjaka i pušaka i krvi. Golemi natpisi u 
pojedinim dvoranama glase na primjer: »Dosta nam je 
pregovaranja, neka progovore bombe.« Na ogromnom 
zemljovidu Velike Italije talijanska je granica odrezala 
svu Istru, zarežala srcem Hrvatske i prigrabila sebi 
čitavu Dalmaciju i Albaniju. Jadransko se more zove 
talijanskim (Mare nostro). U jedan niz dvorana vode 


44 Kronicker K.: Mussolini. Liibeck 1932. 


59 






V 


vrata okićena mletačkim lavovima s natpisima naših 
gradova Krka, Raba, Šibenika, Trogira, Splita, Hvara, 
Hercegnovog, Kotora i drugih. Tu je velikim pismenima 
zapisan zaključak talijanske narodne skupštine 23. ožuj¬ 
ka 1919., gdje su svi mirovni ugovori proglašeni neprav¬ 
dom, i gdje se traži, da Dalmacija pripadne Italiji radi 
prolivene talijanske krvi i palih junaka u Istri. Na jednoj 
stijeni koči se rečenica, što ju je sa gomilom Riječana 
d’ Annunzio izgovarao kao, molitvu: »U ime Oca i 
Sina i Duha Svetoga ne ćemo biti Hrvati!...« 

Itajila troši godišnje na bojnu spremu trinaest sto¬ 
tina milijuna dinara, a to je gotovo za polovinu više, 
nego što je za oružanje trošila prije rata. Tu svotu tali¬ 
janski državni pračun (budget, čitaj: b’đet) pokazuje 
otvoreno, a treba znati, da se još premnoge svote kriju 
pod drugim naslovima. Na primjer izdaci za sve one 
dječačke vojničke puške i naboje idu na račun »pro¬ 
svjete« ili »tjelesnog uzgoja naroda«. 

A poput Italije i sve druge države svijeta trate ve¬ 
liku množinu novaca za vojsku i bojnu spremu. Evo 
samo nešto brojeva, što ih iz državnih godišnjih prora¬ 
čuna vadi »Index New-York Trust Companie« u svesku 
za rujan 1933. (Dolare preračunavam u dinare, po 50 
dinara za 1 Dol.) Za oružanje i vojsku troše godišnje: 


Američke Udružene Države 
to je 197% više nego prije rata. 
Rusija (SSSR) 

Engleska 

(Vel. Britanija) 

Francuska) 

Italija 
Japan 
Njemačka 


36.385,000.000 dinara, 


28.970,000.000 dinara, to je 30% više, 


36.750,000.000 dinara, to je 42% više, 
212.765,000.000 dinara, to je 30% više, 
13.946,000.000 dinara, to je 44% više, 
12.106,000.000 dinara, to je 142% više, 
8.920,000.000 dinara, to je 63% manje. 


Na posljednjoj je konferenciji (sjednici) Odbora Lige 
Naroda za ograničenje oružanja izračunano prema po¬ 
dacima, što ih same države službeno daju, da su troš¬ 
kovi za vojsku u prošloj godini iznosili d vješt at ri¬ 
đe s e t milijardi dinara. Sve države redom troše 
za bojnu spremu više nego prije rata. Jedina Njemačka 
izdaje manje. Ali ni ona ne čini toga od svoje dobre 

volje, nego jer su je na to prisili pobjednici, kako ne bi u 
središtu Evrope bilo tolike opasnosti za opći mir svijeta. 
No radi te »neravnopravnosti u naoružanju« Nijemci su 
teško povrijeđeni. I kao što su oni jednoga dana na¬ 
prosto prestali plaćati ratnu štetu 45 , tako će u prkos 
pobjednicima početi da se većma naoružavaju. Ta na¬ 
cionalni socijalisti pod vodstvom Adolfa H i 11 e r a, koji 
su u proljeće g. 1933. zavladali Njemačkom, naviještaju 
to jasno i glasno. E. Czech-Jochberg (čitaj: Čfch- 
Johberg) u knjizi »Hitler, eine deutsche Bewegung« (Hi- 
tler, njemački pokret) ističe s najvećim ponosom vođine 
riječi: »Misao oružanja na prvome je mjestu pokreta. 
I pod našom vladom naša će državna vojska opet biti 
ona velika, stara, divna, narodna vojska!« 

Ligi Naroda 46 povjereno je doduše, da pobija 
oružanje, ali ona osim lijepih riječi nema nikakvih dru¬ 
gih pravih sredstava, da to provede. Posebni Ligin Od¬ 
bor proučavao je razne načine budućeg ratovanja i iz¬ 
radio izvještaj, kojim upozorava države svijeta: neka 
budu na oprezu, neka se čuvaju, neka se brane — a to 
će zapravo reći: neka se naoružavaju sve dalje i sve 
više. Izvještaj priča, kako je Odbor istraživao različita 
sredstva budućeg ratovanja, bez obzira na to, jesu li ti 
postupci po ratnim zakonima dopušteni ili nijesu. Ali ja¬ 
vnost mora znati, čega treba- da se uistinu boji. Iz- 


45 Vidi stranu 26. 

46 Mirovnim ugovorima poslije svjetskoga rata stvorena 
je Liga Naroda, pa se u početku četrdeset, a poslije još 
više država učlanilo u nju, da razne svoje sporove rješavaju 
dogovaranjem i da se zajednički brinu za neka pitanja, koja 
prelaze granice pojedinih država. Skupština Lige sastaje 
se svake godine jedamput i ovamo šalju sve države članice 
po tri * 1 svoja delegata (poslanika). Savjet Lige čini pet stalnih 

i devet izabranih članova. Glavni sekretarijat (tajništvo) 
je poslovnica Lige. Osim toga imade Liga mnoge Odbore 
n. pr. za smanjivanje oružanja, za vojna, pomorska i vazdušna 
pitanja, za promet i saobraćaj, za opću higijenu (zdravstvo), 
za zaštitu žena i djece (bijelo roblje) i t. d. Sjedište je Lige 
Naroda u Ženevi. Prvi sastanak Skupštine bio je 15.— 19 . 
XI. 1920. 

vještaj govori o ratu u zraku, o primjeni kemijskih sred¬ 
stava (otrovnih plinova) te o opasnosti, koja u budućim 
ratovima prijeti i civilnom stanovništvu u zaleđu. I 
utvrđuje, da će u tim ratovima sredstva borbe biti vrlo 
razvijena i strašna, jer se neprestano i sve više u ratne 
svrhe primjenjuju novi izumi i nova iznašašća. Takav 
je razvoj ratovanja odvratan i nesavjestan; ipak treba 
računati i s postupcima, koji n i j e s u savjesni. Na¬ 
pokon svršava izvještaj opominjući, u kakvu bi gadnu 
opasnost upao svaki onaj narod, koji bi se uljuljao u 
san o sigurnosti pouzdavajući se suviše u među¬ 
narodna utanačenja i ugovore, pa najednom ostao bespo¬ 
moćan i bez obrane u vrtlogu novog načina ratovanja. 4r 
To je eto poruka onoga vrhovnog viječa, kamo su dr¬ 
žave izašlale svoje najvrednije državnike, da prego¬ 
varaju o s 1 o z i i m i r u. A oni zastrašuju svijet, jer 
su prestrašeni i sami ne nalazeći riječi u zboru ni vje¬ 
re u dogovoru, ni savjesti u činu. — Francuski državnici 
izjaviše odlučno: »Najprije sigurnost, a onda razoru¬ 
žanje!« Ali to je upravo opet ono vrzino kolo, u koje 
se svijet sve više zavitlava i zavrzuje. Jer ako je si¬ 
gurnost u vlastitom oružju, to je opet nesigurnost u 
oružju tuđem. I radi te nesigurnosti netko se sve više 
oružava, a drugi postaje nesigurniji. Oružje i nesigur¬ 
nost, nesigurnost i oružje, tako redom i sve dalje bez 
kraja i konca. I u vrijeme-opće nestašice i najvećih go¬ 
spodarskih nevolja države i narodi štede i škrtare na 
svemu i svačemu, da s druge strane mogu razdati i 
trošiti na sve one spreme za ratovanje i ubijanje u ime 
rodoljublja i sebeljublja, u ime Velike Italije, Velike Nje¬ 
mačke, Velike Turske. 

Samodržac današnje Turske »sivi vuk« Mustafa 
Kemal-paša ne može da preboli sloma svoje države. 
On snuje, da vrati vlast u stare granice — i još više: da 
ostvari nekadanju osnovu sultana S u 1 e j m a n a (g. 
1529.), pa da proširi Veliku Tursku do međa Velike Nje¬ 
mačke. Preko nas dakako! Kemal-paša je vojnik 


47 Pobliže u knjižici F. Klobučar: Zaštita stanovni¬ 
štva u budućim ratovima. Zagreb 1933. 

dušom i tijelom i on hoće da svaki Turčin bude »ratnik 
i bojovnik«. Englez H. C. Armstrong u omašnom 
životopisu »Grey Wolf« (Sivi vuk), London 1933, opisuje 
sve to i donosi jedan ulomak govora Kemal-paše, 
kako on bodri Turke: »Upoznao sam mnoge narode, pro¬ 
učio sam ih na ratištu, u vatri, pred licem smrti, kada 
se značaj naroda razotkriva posvema. I ja te, puče moj, 
uvjeravam, da duševna snaga Turaka nadilazi či¬ 
tavi svijet!« 

»Vođa« današnje Njemačke H i 11 e r dao je dva¬ 
deset i pet teza, koje da su hrptenica, srž i životni 
sok svakoga »pravoga« Nijemca. Prva je zapovijed, to 
jest teza: »Neka bude Velika Njemačka! I neka budu 
svi Nijemci na okupu u toj Velikoj Njemačkoj!« — I opet 
golemi zemljovid. 1 opet kidanje živoga tijela slaven¬ 
skoga: Poljske, Češke, Slovačke, Slovenije. A u toj i 
takvoj Velikoj Njemačkoj svatko, koji nije njemačke 
krvi i rase neka bude bez prava (»lišenec« rekli bi 
Rusi, a Nijemci imadu u svom starom germanskom pra¬ 
vu riječ »vogelfrei«' (čitaj: foglfraj) — kao ptica, vrabac 
ili vrana, koju može svaki i ubiti, ako baš hoće). Četvrta 
teza naime glasi: »Državljanin može biti samo, tko je 
sunarodnjak. Sunarodnjak može biti samo, tko je nje¬ 
mačke krvi...« — Teza peta: »Tko nije državljanin, 
neka uzmogne živjeti u Njemačkoj samo kao gost, i 
neka mu se sudi po zakonu za tuđince« — Riječ »gost« 
ne valja razumjeti, kako je shvaća g o s t o 1 j u b 1 j i v i 
Slaven. Nijemcu je »gost« netko, tko se doklatio odnekale, 
pa mu zasjeo uza stol. To se posve jasno vidi iz sedme 
teze, koja objašnjava prema duhu starogermanskog 48 obi¬ 
čaja i prava: »Država se brine za državljane... Ako se 
sveukupno stanovništvo u državi ne može prehraniti, to 


48 U stručnom pravničkom časopisu »Deutsche Juristen- 
zeitung« viši sudija dr D. Hechingen tumači, kako je sa¬ 
svim u duhu staroga germanskoga prava, da se sudržavljanin 
može proglasiti tuđincem, bespravnim, »vogelfrei«, pa time 
opravdava razna stranačkaJ nedjela, jer tko nije »pravi« Nije¬ 
mac, taj može da se smatra »vogelfrei«. — U Njemačkoj se 
mnogo raspravlja, kako bi valjalo uskrisiti to staro germansko 
pravo, a zabaciti sadanje evropsko. 

će se izagnati oni, koji su tuđe narodnosti, koji šti 
nedržavljani.« 49 

»Sveta sebičnost!« I od nje se očekuje spas i ob¬ 
nova socijalnog poretka. Ali Papa Pijo XI. u enci- 
kličkom pismu Ljubav Kristova i opet opominje: 

.»Ako se u međunarodne poslove i odnošaje uvuče 
ova prevelika ljubav prema sebi i svojima, osnovana na 
izopačenju inače urednog domoljublja i pretjeranom isti¬ 
canju dužne odanosti prema vlastitom narodu (koju 
sklonost, međutim, pravi red kršćanske ljubavi ne samo 
da ne zabacuje, nego je svojim propisima čini svetom 
i još življom), ako se, velimo, u međunarodne odnošaje 
uvuče taj neumjereni nacionalizam, ne će više biti tako 
velikog odstupanja od zakona, koje bi se smatralo 
grešnim. Na taj će se način držati poštenim i hvale vri¬ 
jednim i onakav čin, samo ako je učinjen iz domoljublja, 
kakav bi se općenito smatrao pokudnim, ako bi bio uči¬ 
njen u privatnim poslovima. Pođe li se tim putem dalje, 
nužno će na mjesto Božjega zakona bratske ljubavi, 
što sve narode i plemena veže i spaja u jednu obitelj 
pod jednim Ocem Nebeskim, stupiti svima zatorna 
mržnja. U javnom će životu biti gaženi sveti zakoni, 
ti upravitelji svakoga građanskog života i prosvjete; 
porušit će se čvrsti temelji prava i vjere, nosioci dr¬ 
žave; iskvarit će se napokon i izbrisati one uredbe, 
koje dobismo od pređa i koje su snažni procvat država 
i njihovu najpouzdaniju potporu uvijek stavljale u bo- 
gopoštivanje i nepokolebljivo vršenje zakona Božjega.« 

A neumjereni nacionalizam zavladao je ne samo 
politikom naroda, nego i narodnim gospo¬ 
darstvom. Pa iako države ovoga časa ne ratuju 


49 Sve teze navodim po knjizi »Adolf Hitler«, Liibeck 
1933. od F. Bouhlera (čitaj: Bulera), koji je već od početka 
saradnik Hitlerov, član uredništva njegovih novina i najposlije 
vođa središnje poslovnice stranke. U ovom životopisu ima 
odlomak, koji navodim za primjer krajnje pretjeranosti: Hitler 
je iz Beča g. 1912. kao rođeni Austrijanac otišao u Njemačku 
»jer je u njemačkoj zemlji htio živjeti slobodno od ugnje¬ 
tavanja kakvo je njemstvo moralo trpjeti u kaši 
raznih naroda u habsburškoj monarhiji«!! 

oružjem, one u »vrijeme mira« vode teške i ogorčene 
gospodarske borbe. Jedna država snizuje cijenu 
svojih proizvoda, kako bi zaskočila ostale države- 
prodavače. Druga obara namjerno vrijednost svome 
novcu (valutu), da nasamari vjerovnike ili da namami 
kupce, kako bi sa svojim vrednijim novcem (zdravom 
valutom) došli pokupovati i izvesti što više robe baš iz 
te države. Treća prijeti četvrtoj, da ne će od nje kupiti 
ničega, ako ova ne preuzme njenu lošiju i skuplju robu. 
Peta i šesta i sedma država ograđuju se uvoznim pro¬ 
pisima, taksama i carinama, da štite domaće proizvode, 
iako ne uvijek na korist domaćeg življa. 50 A sve ovo i 
slično čine države u ime »gospodarskog rodoljublja«, jer 
države same postaju poduzetnici, poljoprivrednici, tr¬ 
govci i kapitalisti, što više socijalizuju gospo¬ 
darstva svojih državljana. — .Američki pisac, koji je 
proputovao mnoge države, da ispita poslijeratno gospo¬ 
darsko i društveno stanje naroda, II. R. K n i c k e r- 
b o c k e r 51 nalazi u pretjeranom gospodarskom nacio¬ 
nalizmu, najveću opasnost za socijalni poredak, kul¬ 
turu i prosvjetu, pače i za samo narodno gospo¬ 
darstvo svijeta. Jer umjesto poštene i plodonosne 
saradnje nailazi posvuda na zatornu mržnju. I taj mo- 
trilac vidjevši svijetom što biva, kao da ponavlja misao 
Pape Pija XI., kada zaključuje: »Gospodarsko rodoljub¬ 
lje i autokracije guše i ubijaju sve međunarodne poslove 
i odnošaje, te je došlo već dotle, da su narodi u Evropi 
gotovo prestali zamjenjivati svoje proizvode. Ušančili 
se, pa žive posve odvojeno jedni od drugih. Svi su svima 
neprijatelji. I ako se to tako nastavi, mora doći do 
sloma Evrope.« 

Ali dok jedan Američanin tako poučava Evropu, 
drugi (i to najuplivniji), kao da se baš ugledava u njezine 
autarhije. Predsjednik dosele najslobodnijih i najbogatijih 
Američkih Udruženih Država, Franklin D. Roosevelt 
(čitaj: Ruzvelt) objavljuje svoje »teze« u srpnju godine 
1933., kad izdaje »National Industrial Recovery Act« 


50 Vidi str. 7. 

(Rješenje o obnovi narodnog gospodarstva), sto se ča¬ 
robnom kraticom naziva NIRA (čitaj: nera). ,J Uz objavu 
NIRA, Roosevelt razglasuje, da su Američke Udru¬ 
žene Države tako bogate i jake, te ne trebaju ničega m- 
otkale. One mogu proizvesti sve sebi same. Jedino kave 
ne mogu, ali .se zato američki rodoljubi mogu priviknuti 
da srču domaći čaj umjesto crnačke kave. Dakle treba se 
samo ušančiti. Ništa ne uvoziti. Trošiti samo domaće. 
Uprijeti sve sile, da se podigne izvoz robe (i konkurira 
Engleskoj i Japanu). To je američko domoljub¬ 
lje! Da bi »narodna obnova« uspjela, Roosevelt svo¬ 
jom NIRA zahtijeva, neka se u samoj državi obuzda pre- 
slobodna utakmica, da konkurencija između proizva- 
đača bude doličnija (faire, čitaj fer); neka se svekoliko 
gospodarenje uredi prema nekoj smišljenoj osnovi 
(planu); i neka se prihodi narodnog gospodars va 
pravednije, bolje, podjednako dijele. Uza te vise eko¬ 
nomske (gospodarske) zahtjeve pridodani su neki so¬ 
cijalni: o radnom tjednu od četrdeset sati, o povišenju 
plaća, o nezaposlivanju neodraslih ispod šesnaest go- 
• dina. Radništvu je zato Rooseveltova NIRA diaga 
i ono traži, da se svuda istakne njegov barjak s m o¬ 
dri m orlom, upravo kao što se u Njemačkoj vije 
Hitlerova crvena zastava s bijelim krugom i u nje¬ 
mu crni kukasti kr st, svastika, Hakenkreuz (čitaj: 
haknkrojc). Poduzetnici međutim sumnjiče potiho Roo- 
s e v e 11 a s kolektivizma, socijalizma, pa i komunizma. 
Činjenica jest, da socijalizam djeluje na državnike, kao 
što je djelovao i liberalizam, i velika je smionost R o o- 
s e v e 11 o v otvoreni nasrtaj na individualizam, libe¬ 
ralizam i kapitalizam upravo u Americi, u »zemlji slo¬ 
bode«. NIRA stavlja pod državni nadzor (kon¬ 
trolu) poljoprivredu, industriju, trgovinu, bankarstvo i 
burze, ona sputava privatno vlasništvo i adi 
koristi zajednice. 


52 Spomenuto je već kako je L e n j i n dao dvadeset i 
dvije teze, Hitler dvadeset pet. Mussolini je sačinio 
»Carta del lavoro« (Povelja rada), a Roosevelt evo svoju 

NIRA. 

Da je dužnost države štititi zajednicu i bdjeti nad 
slabijima, to je već davno učio Papa Leon XIII. protiv 
naučanja liberalizma. Ipak opravdana je također sum¬ 
nja i bojazan: hoće li država sama moći valjano i če¬ 
stito vršiti sve one pregoleme zadatke, dužnosti i ovla¬ 
sti, što se na nju trpaju i tovare. — Papa Pijo XI. bez 
oklijevanja upozorava, da država sama nije dorasla 
svemu tomu, pa je dužna dio posala prepustiti pozvani- 
jima, a najpače. da nije nikako i nikada vlasna postupati 
po miloj volji, nego samo kako je pravo i Bogu drago. 

Vremena su takva, da države uz političke poslove 
moraju uzimati na se sve više i više posala socijalnih 
i gospodarskih. A po tome države dobivaju sve više mo¬ 
gućnosti i ovlasti, da na mnoge načine diraju i zadiru 
u življenje pojedinih državljana, skupina i staleža. Ti 
načini mogu dakako biti vrlo različiti — pa i po babu 
i po stričevima. Zato što više vlasti imade država, to je 
pomamnije i beobzirnije otimanje, tko li će imati u ru¬ 
kama vladu države. Jer na primjer uređivanje utak¬ 
mica u poslovanju, sinišljanje osnova gospodarenja, 
razdioba dohotka i tako redom na drugačiji će 
način biti uđešeno, ako su na vladi ostaci staroga plem¬ 
stva (aristokracija), ili malobrojni veleposjednici zemlje 
(agrarci, junkeri), ili industrijalci, ili srednji stalež se¬ 
ljaka i građana, ili radništvo (proletarijat, komunisti), ili 
tko drugi. — Otimanje za vlast u državi postaje dakle 
borba za samoodržanje i život pojedinog staleža, sku¬ 
pine i pojedinca. I tu uz poštena sredstva ima i lukav¬ 
stva i nadmudrivanja i podvala i laži i prevara i gru¬ 
bosti i nasilja i zločinstava. Biva tako nažalost i onda i 
ondje, gdje se nasilje osuđuje, žigoše i zabranjuje, a 
kako li ne ondje, gdje se ono proglašuje dopuštenim, 
pače i najpravnijim sredstvom preuzimanja vlasti. Ko¬ 
munisti, boljševici prema trećoj tezi L e n j i n o v o j uče 
otvoreno, da će na vlast lomeći silom otpor protiv¬ 
nika. Buharin još tumači: »Onaj, tko se boji takvog 
terora (nasilja), nije boljševik, jer je besmislica reći, da 
je svako nasilje zlo.« Za uzvrat komunistima njemački 
nacionalni socijalisti na usta svoga vođe H i 11 e r a na¬ 
učavaju jednako: »Vječna prijetnja s terorom prole- 

tarijata zanijemjet će samo pomoću protuterora. Protiv 
crvenoga nasilja ima i može biti samo jedno sredstvo: 
Još krvavije nasilje!... Nacionalni socijalist nije pacifist 
(miroljubiv), on je bojovnik.« 53 — Ako je to nauka, 
očito su prema njoj i djela, jer tko teror naučava, ne će 
se jamačno skanjivati da ga i čini. 54 

A k a k o valja v 1 a d a t i, o tome komunisti ne dadu 
nipošto odlučivati narodu, kojim se vlada. Oni, kako je 
već rečeno, 55 uopće ne priznaju »volje naroda«; protive 
se slobodi govora, štampe i sastajanja; oni su protiv 
demokracije i parlamenta. Jer komunisti temelje sve na 
klasnoj borbi i hoće samovlast, diktaturu proletarijata. 
Ali kada je njemački pisac Emil Ludwig 56 ispitivao 
M u s s o 1 i n i j a, što on misli o narodu, demokraciji i 
narodnoj skupštini, Mu s soli ni je odgovorio: »Mi i 
Rusi slični smo u svemu, što je negativno (niječno). Pro- 


53 Sve je ovo navedeno po knjizi E. Gzeh - Jochberga 
»Hitler«, koja diže. Hitlera do neba. 

54 0 nasiljima boljševika bit će govora poslije (na stra¬ 
ni 73), a o onima, koja su hitlerovci počinjali osvajajući vlast, 
izdana je posebna debela knjiga »Braunbuch uber Reichstags- 
hrand und Hitlersterror. Basel 1933- (Smeđa knjiga — jer hi¬ 
tlerovci nose smeđe košulje — o požaru parlamenta i Hitle¬ 
rovskim nasiljima). Tu se opisuje oko pet stotina umorstava. i 
iznosi preko pet stotina zapisnika o teškim zlostavljanjima u 
tako zvanim »koncentracionim taborima«, kuda hitlerovci zato- 
čuju tisuće i tisuće svojih protivnika. Lord M a r 1 e y piše u 
predgovoru: »Mi smo iznijeli samo najteže slučajeve... Svaka 
tvrdnja, koja je u toj knjizi iznesena, bila je podrobno ispitana 
i uzeta kao primjer, a ni jedan primjer, koji je iznesen nije 
izuzetak...« »Antibraunbuch«, knjigu, kojom hitlerovci po¬ 
kazuju. kakva su se zlodjela snovala u redovima njemačkih 
komunista, napisao je Adolf Eh rt. 

55 Vidi stranu 43 i 44. 

58 Znani njemački povjesničar Emil Ludwig uspio je 
da kroz dulje vremena dnevno po jedan sat razgovara 
s M u s s o 1 i n i j e m, te da ga po dobro smišljenoj osnovi is¬ 
pituje o ponajvažnijim pitanjima. Svaki puta po završetku 
L u d w i g je taj razgovor zapisao i rukopis podnio M u s s o- 
liniju, da ga on sam još provjeri. Ludwigova radnja 
»Mussolini« povijesna je radnja svoje vrsti i odmah je 
prevedena na mnoge jezike, pa i na naš. Preveo ju je M. 
Crnjanski. a izdalo beogradsko »Narodno Delo« tiskom 
zagrebačke »Tipografije« 1932/3. 

tiv liberalaca smo, protiv demokracije i protiv parla¬ 
menta... Volim jednoga vođu, koji bi nadmašio pet 
stotina ljudi s osrednjim sposobnostima u narodnoj skup¬ 
štini (parlamentu). A masa (gomila naroda) za mene je 
samo stado ovaca, dokle god je neorganizovana. Nije- 
sam ja nikako protiv nje. Ja samo poričem to, da ona 
može da vlada sama sa sobom. Ako njome hoćemo da 
upravljamo, moramo to činiti dvjema uzdama: odušev¬ 
ljenjem i njenom vlastitom sebičnošću ... A kada u svo¬ 
jim rukama osjetim gomilu, ono oduševljenje, što nju 
napunja, ili kada se u nju umiješam, te me ona hoće go¬ 
tovo da zgnječi, ja se osjećam kao jedan dio te gomile. 
Uz-a sve to u mojoj se duši u isti mah javlja neka od¬ 
vratnost, kakva umjetnika ispunja prema tvari, koju 
obrađuje. Zar kipar po neki put ne razbije kamen, gnje¬ 
van, što on pod njegovom rukom ne dobiva točno one 
oblike prema njegovoj zamisli?... Čitavo pitanje sa¬ 
stoji u tome, da čovjek gomilom naroda vlada kao 
umjetnik.« 

Za znak svojoj stranci i pokretu Mussolini je 
odabrao staro-rimske fa s c e s. Snop šiba i u njemu 
sjekira. To su u poganskom Rimu liktori (tjelesni stra- 
žari i krvnici) nosili pred vlastodršcima, jer su ovi po¬ 
danike mogli dati išibati i odrubiti im glave. Fasces su 
dakle veoma surovi znak jake vlasti. A fasces su 
znak i grb M u s s o 1 i n i j e v e stranke. Po njima se 
talijanski nacionalni socijalisti nazivaju fašisti, a ta¬ 
lijanska autarkija — fašizam. 

Ali kao da narodi u dane današnje upravo i čeznu 
za nekim jakim vlastodršcem, koji ima da uredi metež 
i stvori red. Narodi iščekuju nekog svemoćnog pogla¬ 
vara, da ih izbavi iz općeg potopa nedaća. Oni hoće, da 
ih neki vođa, »vožd«, »duce«, »Fiihrer«, »autarh« 57 iz¬ 
vede iz duševne pustoši i oslobodi babilonske pometnje. 
stranačkih razmimoilaženja, pustih raspri parlamenta- 
raca i razrožnih rješenja ministara. 


57 Mussolinija zovu »d u c e« (čitaj: duče>, H i t- 
1 e r a »Fiihrer« (čitaj: firer), Staljina »vožd«, Mustafu 
Kernal-pašu »autarh«, što sve znači upravo vođa, a ne 
možda predsjednik ili zastupnik ili poslanik. 

Treba priznati, da parlamenti, kakvi jesu, doista više 
ne zadovoljavaju, jer su još onakvi, kako su udeseni u 
vremena, dok se od države nije tražilo sve, sto se trazi 
danas. Ipak se narodi suviše olako odriču svojih prava 
i sloboda, parlamentarizma i demokacije. »AH eto u 
modi su _ opaža dr. Fischer 68 (čitaj: Fiser) — 
stranke i pokreti, što ištu diktatore, koji da pre¬ 
uzmu i usavrše svemoć autarhija... I diktatori se po¬ 
javljuju jedan za drugim. Oni svijetu obećavaju i obncu, 
da će ga riješiti briga i skrbi, možda čak i dati koma- 
dičak raja na zemlji. Samo traže za uzvrat: bezuvjetnu 
pokornost, potpunu predanost i slijepu poslušnost. Jer 
diktator uobražava sebi, da su samo njegovi pogle i 
na svijet, njegovi nazori, njegova rješenja sviju pitanja 
političkih, gospodarskih, socijalnih, prosvjetnih i vjerskih 
— ono jedino pravo i nepogrešivo. Diktatoru se dakle 
ne smije nitko oprijeti, budući da su njegove misli, ri¬ 
ječi i odredbe gotove dogme. Ali time diktator prisvaja 
sebi ovlast i osebinu božansku. Pa pristaše, ma bili 
možda bezvjerci, baš i v j e r u j u u svoga diktatora ... 
Prvi kršćani opirali su se puna tri stoljeća diktaturi Ce¬ 
zara, koji su zaista zahtijevali, da ih puk smatra božan¬ 
stvom. Jer ili vlast diktatora, koji hoće biti bog, ili vlast 
Krista Boga, koji je postao čovjekom.« 

Dakako da pojedini diktatori mogu biti veoma vje¬ 
šti. mudri, čestiti i sretni, i pojedina njihova djela i crni 
vrlo dobri, korisni i pošteni. 59 Ipak, da se pojedinac 
čovjek sam samcat usuđuje preuzeti svukoliku vlast nad 
narodom, u tome je tolika bezmjerna odgovornost, da 
je u toj oholosti i preuzetnosti istočni grijeh diktature. 
A glavni je grijeh, što se u diktaturi krije nasilje, kao u 
nabijenoj puški opasnost, da prasne. Diktatori već redo¬ 
vito osvajaju vlast silom. Hi'tler se ponosno naziva 


68 Dr Fr. Fischer: Das Christentum in der Weltpolitik 
der Gegenwart (Kršćanstvo u svjetskoj politici sadasnjos i). 

Graz 1932. . .. . 

59 Hvale vrijedno je na pr. M u s s o 11 n i j ev o .zauzi¬ 
manje za radništvo, zaštita braka i ćudorednosti, rješenje 
tako zvanog »rimskog pitanja« i slično. 

»Osvajač« (Eroberer), jer je u Berlinu skupio jurišne čete, 
svoje »smeđe košulje«, da skine nesposobnu parlamen¬ 
tarnu vladu i uzdigne na vlast samoga sebe. 60 Zbilo se 
to 30. siječnja 1933. Deset godina ranije, točno 24. listo¬ 
pada 1922., rastjerao je jednako Mussolini talijansko 
ministarstvo i narodnu skupštinu jurišem »crnih košulja« 
fašista, na Rim. 61 Za Rbosevelta pogovaraju, da će 
izvesti »juriš bez juriša«, pa naprosto ukloniti one, koje 
je narod izabrao, da s njime dijele vlast, te postaviti 
sebi pomoćnike, ako i kako bude trebao i htio. Tako će 
on biti diktator, iako će se možda nazivati predsjedni¬ 
kom. To je Roosevelt sam sasvim jasno navijestio 
u knjizi »Looking forward« (Gledanje naprijed), što ju je 
izdao u ožujku 1933. preuzimajući predsjedništvo Ame¬ 
ričkih Udruženih Država. On svoje predsjednikovanja 
zove »predsjedničkom kampanjom«, te u zaključnom 
članku »Poruka Kongresu« izjavljuje odlučno: »U slu¬ 
čaju, da Narodna skupština ne bude sposobna Oa 
pođe ravnini putem i u slučaju, da narod dođe u teži 
položaj, tim ću ravnim putem bez straha poći ja! Svoju 
knjigu Roosevelt naziva »ne možda nekim razmišlja¬ 
njima, već o s n o v o m z a r a d 62 i traži, da »narod vje¬ 
ruje u Ameriku«, a i da bude bezuslovno poslušan, »jer 
ako hoćemo naprijed, moramo koracati kao pouzdano 
uređena vojska, koja je sposobna doprinijeti svaku žrtvu 
općoj disciplini«. 


60 »Njemački političar« kako se potpisuje pisac knjige 
»Hitler osvajač«, što ju je u prijevodu izdala i Biblioteka 
Nolit u Beogradu 1933, pripisuje to većma junkerima (trinaest 
tisuća porodica njemačkih veleposjednika), nego »smeđim ko¬ 
šuljama«. 

61 K. Kronicker u životopisu »Mussolini« veli: »Neki 
pisci tvrde da je na Rim jurišalo tristo tisuća, neki tek osam 
tisuća. Bit će istina, da je Mussolini imao u ono vrijeme u 
svemu dvadeset i pet tisuća »crnih košulja«. — I time je 
zavladao nad četrdeset milijuna Talijana. 

62 Roosevelt u knjizi »Looking forward«, New-York 
1933. izrađuje (među ostalim) osnove o poljodjelstvu, indu¬ 
striji, upravi, porezima, električnim centralama, željeznicama, 
carinama, sudstvu, bankama i burzama, radničkim strukovnim 
savezima, i tako redom. 

Diktator je samođržac ukupne vlasti u državi i đd 
njega nema drugoga, da ublažuje, suspreže ili obuzdava 
njegovu volju. U preobilju sile može se pak i pravednik 
suviše osiliti. A nema mirnoga načina da se silnik smi¬ 
jeni. Ili uz diktatora, koji vlada, može se još kome pro- 
htjeti, da dopre do vlasti, a što će i kako će, nego si¬ 
lom, kad ne ide milom. Sila se silom izbija kao klin 
klinom. I sila Boga ne moli. U Turskoj su Mustafu- 
Kemal-pašu trovali. U Rusiji su L e n j i n u i Sta¬ 
ljinu postavljali paklene strojeve. Na Mussolinija 
su bacili bombu. Na Roosevelta pucali iz revolvera. 
Protiv diktatora se dižu uzbune u uskom krugu, »revo¬ 
lucije u palači«. Jer samodršci politiziraju bajonetima, 
nastaju pobune skupina časnika i dijelova vojske. I do 
krvavih pokolja može da dođe, i do najgadnijega gra¬ 
đanskog rata. — Napokon, ako koji slavni diktator po- 
živi deset, dvadeset i trideset godina — šta li će biti iza 
njegove smrti? Iza jednog slavnog čovjeka malo kad 
slijedi odmah drugi. I ne zna se, na koji način prelazi 
vlast jednoga diktatora na drugog, ako ne opet silom. 
A pomamit će se više i mnogo onakvih, koji će svaki 
htjeti voditi i vladati narodima. 

Evo, kao što je bilo lažnih proroka medu narodima, 
ima i bit će lažnih učitelja. 63 Jedni naučavaju naopaku 
nauku o ljudskoj slobodi. Drugi uče bolesnu mržnju 
jednih na druge i obriču ozdravljanje ljudskoga roda, 
ako se svima otme sve. Treći proriču spas u sebeljublju, 
sebičnosti i sili. Svi govore. Svi viču. A jedan ne razu¬ 
mije drugoga, jer su im misli i jezici pometeni. Pa dok 
se rasprava u tom tolikom sukobu misli vuče ovamo i 
onamo, i ne uvijek miroljubiva, ima ii tkogod, kome je 
dano da govori i da ga svaki sluša i da čuje svoj jezik, 
pa da razumije? 64 Ima li pravi učitelj i čuvar i znalac 
sve istine, pa da uzdigne glas i da se riječi spasa raz- 
liježu po svem svijetu? 65 


63 II. Pet., 2, 1. 

64 Dj. Ap. 2, 1—9. 

65 »Ouadragesimo anno«, uvod. 

ZAGRMIO JE GLAS UtlTEUA 


Ljudska mudrost vođena krivim načelima o čo¬ 
vječjoj slobodi (liberalizma) zavela je čovječanstvo na 
velike stramputice. Svu zemaljsku kruglju pritisle su 
teške nevolje i bijeda. Svuda milijuni nezaposlenih rad¬ 
nika, svuda bijeda seljačkog svijeta, čiji je gospodarski 
život posve ukočen i gotovo mrtav. Sve teži i uzdiše 
za oslobođenjem. 

Oslobođenje ne mogu donijeti ni ko¬ 
munizam ni fašizam, jer nepravda do neba viče. 

Tešku ranu i bol čovječanstva — vidjeli smo — hoće 
ponajprije da izliječi komunizam. U sve zemlje i kra¬ 
jeve hoće da prodre propovijedajući, da će on provesti 
ravnovjesje među staležima i uspostaviti pravdu ni\ 
svijetu. No poznati su nam plodovi toga komunizma u 
Rusiji. On je porušio najljepša djela ruske kulture, naj¬ 
divnije crkve i građevine. No ne samo to, nego je ko¬ 
munizam učinio najveće nasilje ljudskoj slobodi i savjesti 
samo da proširi svoja načela. Francuski pisac Henri 
Beraud (čit. Bero) napisao je već god. 1926. u knjizi: 
»Što sam vidio u Rusiji«, da su komunisti od početka 
revolucije (g. 1917.) do tada poubijali 28 biskupa, 1219 
svećenika, 6.000 učitelja, 9.000 liječnika, 54.000 oficira, 
260.000 vojnika, 70.000 policajaca, 12.950 posjednika, 
355.250 intelektualaca (školovanih ljudi), 193.000 radnika 
i 815.000 seljaka. God. 1929. napisao je opet francuz 
J. Valdour 66 (č. Valdur) o nedjelima ruskog komunizma: 
»Po službenoj statistici Sovjeta, građanski rat i ruska 
revolucija usmrtili su 6.500.000 duša; veliki glad 1921. 
pozobao je 5,000.000 žitelja; tifus je usmrtio 8,000.000, 
groznica je odnijela 5,000.000 osoba, močvare su progu¬ 
tale 7 do 8 milijuna. Dakle više od 30 milijuna mrtvih ne 
soominjući žrtve kolere, disenterije (griže) i sifilisa.« 


66 U brošuri: »Une exoerience de socialisme integral et la 
Russje Rouge«, Pariš, 10 Rue de Havre. 

Iako ne nosi komunizam krivnje za sve ove zarazne 
bolesti, ipak nema sumnje, da su golema mnoštva umi¬ 
rala zbog nereda, koji su oni zaveli. Jednako su samo 
zbog njihove krive gospodarske politike morali umrijeti 
milijuni u Rusiji, koja se može nazvati najplodnijom 
zemljom svijeta. 

Ovakav sustav doista ne može donijeti spasenje 
čovječanstvu. 

Jest, ne može biti istinita i spasonosna za čovje¬ 
čanstvo ona nauka, koja niječe Boga, oduzimlje rodi¬ 
teljima pravo na njihovu djecu, ruši svako pravo na 
privatnu svojinu i proglašuje diktaturu, gospodstvo 
jednog staleža nad drugim. Zato je veliki ruski pisac 
M. Gorki već 1918. napisao o boljševičkoj Rusiji ove 
strašne riječi: »Sadašnja Rusija pruža sliku, od koje žalo- 
snije ne može biti. Kao najvažnija posljedica velike ru¬ 
ske revolucije pokazuje se sramotna činjenica, da se u 
Rusiji krade, što se samo krasti dade. Način, kako je 
Rusija samu sebe opljačkala, bez sumnje nema primjera 
u povijesti. Pljačkaju se crkve i muzeji, prodavaju se 
crkveni predmeti i arheološko blago. Palače s drago¬ 
cjenim umjetničkim zbirkama, žitnice i trgovine opljač¬ 
kane su i orobljene. Sva je Rusija raj za tatove, razboj¬ 
nike i pljačkaše.« 

Teške rane, koje gore na tijelu čovječanstva, hoće 
s druge strane mnogi da riješe na temelju načela krivog, 
poganskog nacionalizma. Velimo poganskog naciona¬ 
lizma, jer njih vodi samo sebična, neuredna ljubav prema 
njima, njihovoj narodnosti i državi. 

Što se tiče odnošaja prema drugim državama, hoće 
zastupnici ove struje, da svoje narodne težnje i zahtjeve 
ostvare bez obzira na kršćanska načela pravde i pra¬ 
vice; bez obzira, da li bi time drugi narodi bili u svojim 
pravima povrijeđeni ili ne. Što se pak tiče vlastitih dr¬ 
žavljana, oni su bez obzira na ljudsku narav i evanđelje 
stvorili sebi svoj vlastiti pojam o pravu, poštenju, duž¬ 
nosti, o odnošaju pojedinca prema obitelji, društvu i 
državi. Zaglavni kamen u njihovoj nauci jest: Država 
je svemoćna. Ona imade pravo ne samo nad čovječjom 
krvlju i životom, nego i nad njegovom dušom i njego¬ 

vim mišljenjem. Ukratko nad Čitavim Čovjekom i du¬ 
šom i tijelom. Ovu svemoć države nad čovjekom, ovu 
diktaturu jednoga ili nekolicine nad svim državljanima 
smatraju izlazom u rješenju socijalne krize unutar dr¬ 
žave, a jamstvom za održanje države i naroda u među¬ 
narodnoj utakmici. 

Najizrazitiji primjer za ovu diktaturu jest talijanski 
fašizam. On je u vođenju svoje politike prema drugim 
narodima uzeo načelo: sacro egoismo - sveto sebeljubije. 
To načelo drugim riječima znači: Sve je slobodno, što 
koristi vlastitom narodu. Prema svojim pak državljanima 
usvojio je fašizam načelo: Država je Bog. Država jedina 
jest izvor sviju prava i sviju dužnosti. U tom smislu je 
rekao Mussolini 68 francuskom novinaru Jacquesu Marsil- 
lacu (č. Žak Marsijak): »Nikako ne ću dopustiti, da se 
itko, pa bilo tko mu drago, na koji bilo način miješa u 
ono, što pripada državi. Moja je formula jasna: sve u 
državi, ništa izvan države, ništa protiv države. Dijete 
čim dođe k razumu, pripada državi i samo državi — 
tu ne može biti nikakve diobe.« 

Nema sumnje, da je ta nauka najpogubnija za mir, 
ravnotežu i napredak svijeta. Ona ruši načelo pravde 
i proglašuje načelo sile. Kad se ćutiš dosta jakim, na¬ 
vali na drugoga, samo ako je to od koristi tvome na¬ 
rodu. Ali to je načelo dvosjekli mač. Što je dopušteno 
jednom, htjet će i drugi. Tako će sva zemaljska kora biti 
pozorište vječne krvave borbe naroda i država. »Sveto 
sebeljubije« bit će vječni izvor rata sviju protiv svih. 

Ta je nauka najlažnija, i u koliko se odnosi na od- 
nošaj države prema pojedincima. Na mjesto kršćanskog 
Boga postavlja fašizam i njemu slične diktature na¬ 
cionalnog, narodnog, državnog Boga, pred kojim se 
uklanja i gubi svaki trak ljudske slobode. Potpuno pravo 
na čovjeka imade samo Bog. Država nije zato, da uni¬ 
štava čovječju slobodu, nego zato, da pomaže čovjeka, 
da lakše uzmogne u zajednici s drugima, uz pomoć 
društva, udovoljiti svim naravnim plemenitim težnjama 

68 Journal 18. VI. 1931. 












svoga uma i srca, razumnim potrebama svoga tijela i 
duha. 

Taj neuredni nacionalizam osuđuje stoga sv. Otac 
papa Pijo XI. ovim riječima: »Ako se u međunarodne 
poslove i odnošaje uvuče ona prevelika ljubav prema 
sebi i vlastitim osnovama na izopačenju inače urednog 
domoljublja i pretjeranom isticanju dužne odanosti prema 
vlastitom narodu, ako se, velimo, u međunarodne odno- 
saje uvuče taj neumjereni nacionalizam ne če više biti 
tako velikog odstupanja od zakona, koje bi se smatralo 
grešnim. — Pode li se tim putem dalje, tada će na mje¬ 
sto Božjeg zakona, bratske ljubavi, što sve narode i ple¬ 
mena veže i spaja u jednu obitelj pod jednim Ocem 
nebeskim, stupiti svima zatorna mržnja. U javnom će 
životu biti nogama gaženi sveti zakoni, porušit će se 
čvrsti temelji prava i vjere —« (Enciklika »Caritate 
Christi compulsi«). 

Ni komunizam dakle ni poganski nacionalizam ne 
unose svijetla niti pokazuju izlaza iz ovih teških nevolja 
svijeta. 

Kad je ovako tama zavladala ljudskim umom i 
mržnja ljudskim srcem, kad se pokazala sva ljudska 
nemoć, da nađe rješenje iz ekonomskih i socijal. nevolja 
te da izvede čovječanstvo iz bijednog položaja, u koji je 
zapalo, zagrmio je glas učitelja. Vrhovni glavar katoličke 
crkve, Sv. Otac Papa Pijo XI. progovorio je više puta a 
napose 15. V. 1931., kad je izdao okružnicu »Quadrage- 
simo anno«, kojoj je cilj, kako kaže Sv. Otac: »uspostaviti 
i usavršiti društveni poredak prema nacrtu Evanđelja«. 

Ali kad je progovorio Papa, ustadoše mnogi i re¬ 
koše: što uopće imade zajedničkog socijalno-ekonomsko 
pitanje i ćudoređe? odakle Papi pravo da se miješa u 
pitanja gospodarske i socijalne naravi! Zar to nije iz¬ 
van njegove službe i dužnosti? Mnogi također rekoše: 
Odakle mu osposobljenje i ugled, da se za suca nameće 
u stvarima, za koje se čini, da ih stručno mogu riješiti 
samo politički i društveni vođe pojedinih država i na¬ 
roda? Mi to na to odgovaramo: ćudoređe treba da pro- 
žimlje sav život, pa i gospodarski, nadalje Papa imade i 
pravo i dužnost i sposobnost, da s najvećim uspjehom 

daje lijek i rješava pitanje ove nezapamćene krize svi¬ 
jeta u ekonomskom i društvenom pogledu. 

Postoji jedan ćudoredni zakon 

Čini se, da bi svakomu čovjeku moralo biti odmah 
jasno, da je čovječje nastojanje za sticanjem, njegovo 
djelovanje i rad podvrgnuto dvostrukom zakonu. Jedan 
je zakon gospodarske znanosti, a drugi je zakon etike 
ili ćudoređa. Zakon gospodarske znanosti upućuje čo¬ 
vjeka i daje mu pravila, kako će njegovo nastojanje u 
gospodarstvu i radu uopće postići što ljepši i bolji uspjeh, 
što više koristi. Zakon pak etike ili ćudoređa upućuje 
čovjeka i daje mu ona pravila, kojih se kod svoga go¬ 
spodarskog rada i poslovanja uopće mora držati, ako 
hoće da ne povrijedi prava pojedinaca i čitavog ljudskog 
društva, s kojim čovjek u svojem životu i radu dolazi 
u doticaj. 

No bilo je i prije, a imade i sada naučnjaka i 
učitelja o gospodarskom životu i njegovu razvitku, koji 
kažu, da za gospodarski život, ljudski rad i nastojanje 
oko sticanja ne postoji nikakav etički ili ćudoredni za¬ 
kon. Čovjek u tom smjeru uživa potpunu slobodu. 

Međutim nije teško razumjeti, da je mišljenje ovih 
naučnjaka, koji se zovu materijalisti, posve krivo i bez 
temelja. To je mišljenje krivo ponajprije zato, jer sebi 
bez ćudorednog zakona ne možemo ni zamisliti narod¬ 
nog gospodarskog života. Ako onaj, koji hoće da svojim 
radom nešto stekne i privrijedi, nije vezan ni za kakve 
dužnosti, ako se on u svome poslovanju nije dužan ve¬ 
zati ni na kakva prava svojega bližnjega, onda će odmah 
nastati potpuni nered i slom svega društvenog života. 
Gospodarski naime zakon kaže: Nastoj da bolje, jeftinije 
i brže postigneš što veće uspjehe u svom gospodarskom 
radu. Ako u tom radu nema nikakvih obveza, koje će 
čovječju čežnju za sticanjem obuzdati i staviti u gra¬ 
nice, ako nema nikakvih dužnosti, koje čovjeka vežu u 
savjesti, onda će sebi svaki pojedinac nastojati, štono je 
riječ, rukama i nogama bez obzira na ikoga steći što 
više. No jer će svatko tako htjeti i smjeti raditi, bit će 

nemoguće zapriječiti neprestane okršaje, neprestanu 
borbu i boj sviju protiv svih. 

Da gospodarski život i rad mora biti podvrgnut ne¬ 
kim ćudorednim zakonima, nada sve je očito za svakog 
onog, koji priznaje, da postoji Bog, koji je stvorio sav 
svijet, pa i čovjeka. 

Bog je stvorio svijet. Odatle je odmah jasno i to, da 
ga je stvorio za neki cilj. Samo nerazumno biće radi 
bez cilja i svrhe. Taj cilj ne može hiti drugi nego slava 
Božja i dobro svega stvorenja. 

Da postigne taj cilj, odredio je Bog neki plan ; nacrt, 
kojeg treba da se sve, šta je stvoreno, drži i po njemu 
djeluje. Nerazumna bića, jer nemaju razuma i slobodne 
volje, djeluju i rade po tom nacrtu nužno, snagom na¬ 
ravnog zakona, koji je u njima. Tako se n. pr. nužno 
snagom naravnog zakona zemlja okreće oko sunca a 
ostala nebeska tjelesa po svemiru, tako isto nužno, 
snagom naravnog zakona raste bilje; tako se razvijaju, 
rastu i žive životinje. 

Za sva dakle bića postoji nacrt, postoji zakon, ko¬ 
jeg treba da se drže. Takav nacrt i dosljedno zakon po¬ 
stoji i za čovjeka. 

I čovjeka dakle vežu zakoni, ni on ne može bez ika- 
kovog reda izvršivati svoje čine. Ali razlika je između 
ostalih stvorova i čovjeka ta, što se ostala bića poko¬ 
ravaju i slijede svoje zakone nužno, bez ikakve slobode. 
Jedini čovjek imade da slijedi zakone svoje naravi 
slobodno, svojom slobodnom voljom. Ta obveza, da 
čovjek svojom slobodnom voljom vrši zakone, bez 
kojih sebi ne možemo zamisliti mirnog ljudskog živ¬ 
ljenja, jest ćudoredni zakon. Taj zakon imade ravnati 
svaki čovječji čin. A da se čovjek toga zakona mora 
držati, povezao je Bog s tim zakonom sankciju. To jest 
svaki, koji se drži zakona, bit će nagrađen, a svaki, koji 
ga krši, bit će kažnjen. 

Jer dakle postoji Bog, postoji i ćudoredni zakon, 
kojeg se svi u savjesti moraju držati kod svakog svo¬ 
jeg rada i nastojanja, pak dosljedno i kod sticanja. 
Iako su dakle drugo gospodarski zakoni, a drugo ćudo¬ 
redni, ipak je jasno, da se nipošto ne može reći, da je 

socijalni, gospodarski život neovisan i izvan ćudored¬ 
nog zakona. Ćudorednom zakonu podvrženo je sve dje¬ 
lovanje i rad. Zato i kaže sv. Otac Pijo XI. u enciklici 
»Ouadragesimo anno«: Premda gospodarske pojave i ću¬ 
doredne nauke imadu svaka svoje područje, pogrešno 
bi ipak bilo govoriti, da su gospodarski i ćudoredni red 
jedan od drugog tako udaljeni i međusobno tuđi, da onaj 
ne bi bio nikako ovisan od ovog. Istina je, dabome, da 
tako zvani ekonomski zakoni, izvirući iz same prirode 
stvari i naravi ljudskog tijela i duha, određuju, koje ci¬ 
ljeve na polju ekonomije ljudsko djelovanje ne može a 
koje može dosegnuti i pomoću kojih sredstava; ali sam 
razum jasno pokazuje iz prirode stvari i iz pojedinačke 
i društvene prirode čovjekove, kakav je cilj Bog stvo¬ 
ritelj propisao sveukupnom gospodarskom redu. 

Zakon ćudoredni je međutim jedan i on nam ponaj¬ 
prije nalaže, kako da u čitavoj svojoj djelatnosti posti¬ 
gnemo svoj vrhovni i konačni cilj. Zatim nam jednako 
zapovijeda, kako da u pojedinom redu pravim putem ide¬ 
mo k onim ciljevima, za koje znamo, da ih je Začetnik 
naravi, Bog, predložio dotičnom redu djelovanja. Napo¬ 
kon nas upućuje, kako da valjanim sastavljanjem podvr¬ 
gavamo ove ciljeve pojedinih redova onom općenom. Ako 
se ovome zakonu budemo vjerno pokoravali, to će se 
posebni ciljevi, bilo pojedinački, bilo društveni, koje 
nađosmo u ekonomskom redu, zgodno uklopiti u opći 
red ciljeva, i mi ćemo se po njima uspinjati kao po 
nekim stepenicama i dosegnuti Boga, zadnji cilj svih 
stvari, koji je i Sebi i nama najviše i neiscrpljivo dobro.« 

« Sam dakle život, sama naša razumna narav i či¬ 
njenica, da postoji Bog, govore nam, da mora postojati 
i da jest ćudoredni zakon, koji treba da ravna svim 
ljudskim radom i djelovanjem, pa tako i čitavim gospo¬ 
darskim i društvenim životom. 

To je tako duboka istina, da je veliki francuski so¬ 
cijalista Proudhon morao reći: »Na dnu svih stvari nala¬ 
zimo vjeru.« . 

Krist Je svijetlo svijeta 

Taj ćudoredni zakon, koji je već zapisan u naravi 
našoj te ga možemo upoznati samim svojim razumom, 
usavršio je Krist svojim Evanđeljem. 

To Evanđelje i ćudoredni zakon, koji je u njemu, 
treba da zavlada životom ljudi. 

Krist na to imade neosporivo pravo. 

Krist je Božji Sin. Njegovo božanstvo dokazao je 
neoborivim čudesima; zbog toga imade Krist pravo na 
svijet prema riječima proroka Danijela: »I dade mu 
(Bog) moć i čast i kraljevstvo i svi će narodi i plemena 
njemu služiti, vlast je njegova vlast vječna, koja se ne 
će oduzeti i kraljevstvo njegovo, koje se ne će rasuti —« 
Svoja prava, da upravlja svijetom, stekao je Krist svo¬ 
jom smrću, koju je podnio za svijet. Sv. Apostol Pavao 
kaže: »Isus Krist umrije i uskrsnu i živi, da zavlada i 
mrtvima i živima.« (Rim. 14, 9.) 

Krist imade pravo da bude apsolutni gospodar 
svega na zemlji. Njega sv. Ivan zove: »Kralj kraljeva 
i gospodar gospodara« (Otk. 19, 16.), a sv. apostol Pavao 
veli: »Bog Krist uskrisi od mrtvih i posadi sebe s de¬ 
sne strane na nebesima, nad svako poglavarstvo i vlast 
i silu i gospodstvo i nad svako ime, što se nazivlje ne 
samo na ovome svijetu nego i u budućem i sve podloži 
pod noge njegove i njega dade za najsjajniju glavu 
Crkvi.« 69 

Ali Krist ne će da se služi puninom svoje vlasti, 
koju imade nad zemljom. Zato je on posebice organi- 
zovao samo duhovnu vlast, svoju Crkvu, koja imade 
voditi i upravljati ljudima u pitanjima njihova vječnoga 
spasenja. Građansku, državnu vlast i upravljanje ma¬ 
terijalnim dobrima ovoga svijeta ostavio je Krist svi¬ 
jetu netaknuto. Svijet, predstavnici građanske vlasti, 
imadu ravnati tim pitanjima. Zato i kaže papa Pijo XI. 
s obzirom na pitanja socijalnog, državnog života: »Crkva 
smatra naopakim bez razloga se uplitati u te zemalj¬ 
ske poslove.« 


69 Ef. l, 00 si, 

Ali iako se Krist odrekao prava na građansku 
vlast, nije se odrekao prava, da njegova nauka, koju 
naučava Crkva, bude pravilo življenja. Ta nauka imade 
da bude zrcalo, svijetlo, koje treba da osvjetljuje sav 
osobni, obiteljski i državni čovječji život. Kristovo Evan¬ 
đelje treba da imade pred očima dijete u vršenju svojih 
dužnosti prema roditeljima, roditelji vršeći svoje dužno¬ 
sti prema djeci. Kristova Evanđelja treba da se drži 
učitelj, kad naučava djecu, zakonodavac, kad stvara 
zakone. Kristovo Evanđelje treba da se drži i u trgovini, 
kod kupovanja i prodavanja, kod sticanja imutka, kod 
određivanja plaće radniku, uopće na čitavom području 
društvenog i gospodarskog života. Za svako područje 
ljudskog života vrijede Kristove riječi: »Ja sam svijetlo 
svijeta — ja sam put, istina i život.« 

To svoje pravo, da blaga vijest Evanđelja prodre 
u sveukupni život ljudski, izrazio je Krist i predivnim 
svojim pričama. Zadaću i svrhu svoga Evanđelja on je 
primjerice isporedio s gorušičnim zrnom, koje imade 
ponarasti do velikog stabla. 71 Drugom opet zgodom s 
kvascem, koji treba da prožme sve tijesto. 72 Kristovo 
Evanđelje imade postati stablo, na kojem će počinuti i 
okrijepiti se svi ljudi, ono imade biti kvasac, koji će 
prokisnuti sve čovječanstvo, da u svemu svome životu 
i radu diše Kristovim duhom. 

Zato kršćanska vjera i Kristovo ćudoređe imade 
pravo, da u svakoj zgodi, kad se radi o uspostavi i 
poboljšavanju mira i poretka u svijetu, imade odlučnu 
riječ. 

Osnovna istina Novoga Zavjeta jest blaga vijest, 
da je Sin Božji, Bog primio čovječji lik. Tim je časom 
sam Bog stupio u povijest svijeta. Stupivši pak u svijet, 
jasno je, da je stupio s tom nakanom, da dogođaji i 
razvitak svijeta bude slika i odraz Božjih misli, Božjeg 
zakona, Božjeg ćudoređa. 

Krist je dakle došao na svijet, da se svijet ravna 
po njegovim načelima i njegovom ćudoređu. 

70 Iv. 9, 5, 14, 6. 

71 Mat. 13 31; 32. 

Iv. Mat. 13, 33, 

Papa kao Kristov namjesnik 

Ako je Krist gospodar nad svijetom, onda je jasno, 
da pravo učiti Božje Evanđelje i prekoravati svijet zbog 
preziranja i. zanemarivanja evanđeoskog zakona i ću¬ 
doređa imade onaj, koga je sam Krist postavio svojim 
zamjenikom na zemlji. 

To je katolička Crkva na čelu sa svojim vrhovnim 
učiteljem, sv. Ocem Papom. 

Tko pozna Evanđelje, ne može mimoići onih du¬ 
bokih riječi, što ih je Krist rekao Petru iza svoga uskr¬ 
snuća na Tiberijadskom jezeru: »Petre, ljubiš li me više 
nego ovi drugi?« I kad ga je Gospodin do tri puta pitao: 
Ljubiš li me, a Petar do tri puta odgovorio: Ljubim, 
kaže mu Gospodin: »Pasi jaganjce moje, pasi ovce 
moje.« 73 Petar dakle imade da pase, uči sve: jaganjce 
i ovce, stado i pastire, svećenike i puk. U Petru dakle 
a po tom i u njegovim nasljednicima, rimskim Papama, 
imade svatko da traži pravu istinu. Petar i njegovi 
nasljednici, Pape, imadu tumačiti sve, što treba vjerovati 
i držalj, oni su drugim riječima čuvari i učitelji ne samo 
vjere nego i ćudorednih zakona, onih dakle zakona, po 
kojima treba da se ravna sve ljudsko življenje, pak do¬ 
sljedno socijalni i gospodarski život. 

Iz gore navedenih riječi, kojima je Krist dao Petru 
i njegovim nasljednicima vrhovnu vlast naučavati sve 
ljude vjerske istine i ćudoredni zakon, vidi se ujedno i 
velika .dužnost rimskih biskupa, da ovu uzvišenu službu 
vrše. Krist kaže: Pasi jaganjce moje, pasi ovce moje. 
On mu dakle nalaže. Zanimljivo je također, da je Spa¬ 
sitelj, prije nego li je Petru dao vlast naučavati vjeru i 
ćudoređe, tražio od njega veliko jamstvo. Tražio je svje¬ 
dočanstvo ljubavi prema sebi. Gospodinu je tako stalo 
da se ta učiteljska služba vrši, da na neki način hoće 
biti siguran. Tu sigurnost i jamstvo nalazi Gospodin u 
svjedočanstvu ljubavi, koju Petar imade očitovati. I 
zato istom onda, kad je Petar ponovo uvjerio Gospo¬ 
dina o svojoj ljubavi, dobiva vlast, da Kristovu vjeru i 
ćudoređe čuva, pazi i nijeti u dušama ljudi. 

73 21 , 15 , 17. 

Doklegod dakle Pape kao Petrovi nasljednici budu 
ljubili Isusa, dotle će gonjeni tom ljubavi u duši svojoj 
ćutjeti neodoljivi poticaj Kristove zapovijedi: »Pasi ja¬ 
ganjce moje«, učite svijet, da sam ja svijetlo svijeta, da 
svijet po svome radu i djelovanju imade biti odraz i 
slika mojih božanskih zakona. 

Papa dakle imade pravo i dužnost, da na svim 
područjima, pak dosljedno i na području društvenih i go¬ 
spodarskih zakona, u Kristovo ime u pitanjima ćudoređa 
progovori riječ, kojoj se nitko zbog visokog božanskog 
autoriteta papinstva ne smije oprijeti. 

Zato je već Leo XIII. jasno, naglasio svoje i pravo i 
vlast govoriti o socijalno-gospođarskim prilikama tvr¬ 
deći: »Sa sigurnošću i duboko svijesni punine svojega 
prava zalazimo mi u to pitanje.« Jednako Papa Pijo X. 
u okružnici »Singulari« od 29. IX. 1911. uči', da se dru¬ 
štveno pitanje i sve, što je s tim u vezi, ne može riješiti 
bez auktoriteta Crkve. To isto naučava i Papa Pijo XI., 
kad izdavajući encikliku »Quadragesimo anno« kaže: 
»Ali prije nego pristupimo tome objašnjavanju (t. j. 
socijalno-gospodarskih pitanja), treba najprije ustanoviti 
ono, što je već prije Leon XIII. jasno ustvrdio, naime 
da je u Nas dužnost i pravo da o socijalnim i ekonom¬ 
skim pitanjima sudimo vrhovnim auktoritetom. Crkvi 
naravno nije dan taj djelokrug, da ljude vodi samo k 
prolaznoj i nepostojanoj sreći, nego k vječnoj; šta više 
»Crkva smatra naopakim bez razloga se uplitati u ove 
zemaljske poslove«. Ali nipošto se ne može odreći službe, 
koju joj je Bog povjerio, da svoj auktoritet založi, ako 
ne u stvarima čisto stručnim, za koje niti posjeduje 
zgodnih sredstava niti nadležnosti, ali svakako u svemu 
onome, što se odnosi na upravljanje ćudorednosti. Koliko 
je dakle s time u savezu, utoliko je i sam socijalni red 
skupa sa ekonomskim odnošajima podređen i pod¬ 
vrgnut Našem vrhovnom sudu, jer Nama je Bog povje¬ 
rio čuvanje istine kao i preznamenitu službu, da sav- 
koliki ćudoredni zakon rasprostranjujemo i tumačimo i 
ljude na njegovo obdržavanje silimo u svakoj zgodi i 
nezgodi.« 

Dužnost svoju suditi o socijalno-gospodarskim pita¬ 
njima naglašuje Papa i na drugom mjestu iste enciklike 
riječima: 

»To od nas zahtijeva naša apostolska služba po 
kojoj smo svima dužnici.« 

Papa rješava socijalno pitanje 

Rimski biskupi kao vrhovni glavari Crkve nemaju 
samo pravo i dužnost da sude i poučavaju o ćudored¬ 
noj i pravnoj strani socijalno-gospodarskih pitanja, nego 
oni za rješavanje ovih pitanja imadu veću sposobnost 
i ugled nego itko drugi. 

Prvi razlog ove Papine sposobnosti i ugleda čini 
vrelo, odakle on crpi onu nauku, po kojoj se imade rav¬ 
nati svijet. To je Evanđelje, objavljena riječ Božja, Kri¬ 
stovo Evanđelje, od kojeg ljepše i spasonosnije nauke 
nema. To Evanđelje obuhvata sav život i sve dužnosti 
prema nama samima, svom bližnjem, društvu i državi. 
Ono najpravednije rješava odnose radnika i poslodavca. 

Kako je Evanđelje pouzdano vrelo, odakle se u 
svako doba može crpsti spasonosna nauka za ozdravlje¬ 
nje svijeta, priznavaju ne samo kršćani katolici nego i 
mnogi protivnici. 

Rekao je jednoć, inače slobodoumnim duhom zado¬ 
jeni, današnji predsjednik čehoslovačke republike T. 
Masaryk o značenju Kristove nauke za svijet ove riječi: 
»U doba opće čežnje za Spasiteljem prikazao se Isus 
Mesija, te je njegov život i njegova nauka spasila čo¬ 
vječanstvo. Čežnja je bila smirena, život je zadobio 
svoju vrijednost, očaja je nestalo .. .« 74 

Tolstoj, koji Krista nije smatrao Bogom, naziva ipak 
njegovo Evanđelje »izvor svjetlosti«, koji sadrži divne 
nauke o ljubavi prema bližnjemu, napose prema potla¬ 
čenim i zapuštenima. 

Drugi razlog, zašto je papinstvo napose sposobno 
da uči svijet, jest to, što iz ovog bujnog evanđeoskog 
vrela svakog znanja crpe papinstvo na najuspješniji i 

74 T. G. Masaryk: Sebcvražda, Praha 1904. 

najsigurniji način. Papinstvo je naime u svome nauča- 
vanju vođeno Duhom Svetim. Pod ovom zaštitom vodi 
papinstvo sigurnim putem čovječanstvo i daje mu 
najzdraviju nauku. Dvadeset je vjekova gotovo prošlo, 
otkako je došao Krist, osnovao svoju Crkvu i u njoj 
papinstvo. Kroz to vrijeme niklo je bezbroj mišljenja i 
nauka o ljudskom životu, o njegovu smislu, o odno- 
šaju među pojedincima i državama. No sva se ta mi¬ 
šljenja brzo mijenjaju. Danas se ljudi zagrijavaju za 
jedno, sutradan se opet pojavi nešto novo. Rekao 
je Voltaire, koji je inače veliki neprijatelj kršćanstva, 
napose kat. Crkve, da se sustavi i mišljenja o ljudskom 
životu i njegovu uređenju mijenjaju brzo kao mjehuri 
od sapunice. U ovoj promjeni samo je nauka katoličke 
Crkve i papinstva ostala ista i nepromijenjena. 

To su katolicizmu i papinstvu priznali i oni, koji su 
izvan krila kat. Crkve. 

Tako je Englez protestant Mallock rekao: »Kato¬ 
lička je Crkva živo tijelo, duhovni organizam, nepogre¬ 
šiv danas, kao što je bio nekoć, pun auktoriteta, pun 
života, kao što je vazda bio. Poput živoga organizma 
raste, usavršuje se, ravna se prema društvu, ne .gubeći 
pri tom svoje jednakosti. Crkva je uvijek ista. U kato¬ 
ličkoj Crkvi razvio se ćudoredni osjećaj i u njoj je shva- 
tanje dobra i zla nadasve živo, upravo čudesno uzgo¬ 
jeno po nadnaravnom Učitelju. Medu religijama kato¬ 
lička je Crkva jedina, koja se znade prilagoditi prilikama 
i vremenskim potrebama; ona je jedina, koja živi, a 
ne mijenja se, koja razvija svoju nauku ne mijenjajući 
je, koja napreduje ostajući ista.« 75 

To svoje osposobijenje i ugled, da govori i uči 
u socijalnim pitanjima, dokazalo je papinstvo svojim 
blagosiovnim djelovanjem u povijesti svijeta. 

Papinstvo je vodilo borbu za slobodu naroda protiv 
apsolutizma knezova i državne sile, koja je htjela po 
miloj volji, bez obzira na prava puka, da podložnicima 
donosi teške zakone. Tu je borbu vodilo papinstvo dr¬ 
žeći se evanđeoskog načela: »Više se treba pokoravati 

Bogu nego ljudima.« Riječ Bog u ovoj rečenici označuje 
sve, šio je sveto, pravo i pošteno, a ljudi su ovdje oni sil¬ 
nici, koji hoće da ruše i gaze ne samo svetost imena 
Božjeg nego i ljudsku slobodu i pravdu.. 

Za socijalna prava čovječja ušlo je papinstvo prvi 
put u borbu s rimskim carevima, koji su gradeći se bo¬ 
govima rušili čovječju slobodu htijući imati potpunu vlast 
ne samo nad čovječjim tijelom nego i nad dušom i sa¬ 
vjesti. Tri vijeka borilo se papinstvo za čovječju slo¬ 
bodu. Mnogo je proliveno krvi pod krvničkim mačem, 
mnogo je krvlju natopljeno pijeska u arenama pod 
pandžama divljih zvjeri, ali je u toj borbi duha i sile 
ipak ostao pobjednik duh, sloboda, za koju su umirali 
kršćani na čelu s tolikim Papama. 

S rimskim carevima nije nestalo misli i težnja o 
državnoj svemoći, apsolutizmu. On se s carevima iz 
Rima preselio u Carigrad (Bizant, zato se ta državna 
svemoć prozvala bizantinizam). Dok su se Pape u Rimu 
borili protiv državne svemoći, dotle je Istok, koji se 
odijelio od Rima, toj državnoj svemoći podlegao. Ne¬ 
majući nikakve zapreke, državna bizantinska svemoć 
porušila je ne samo slobodu pojedinaca, nego i slobodu 
rastavljene istočne Crkve. 

Ova uspomena na državnu svemoć rimskih careva 
bila je kasnije opasna napast za njemačke careve i 
zapadne vladare. Mnogi su toj napasti podlegli. Ono, 
za čim su išli Barbarossa i Fridrik II., bila je obnova 
državne svemoći. No tada su opet Pape bili braniči 
slobode naroda. Imena Grgura VII. (1073—1085.) Ale¬ 
ksandra III. (1159—1181.), Inocenta III. (1198—1216.) i 
Bonifacija VIII. (1294—1303.) označuju velika vremen¬ 
ska razdoblja u ovoj golemoj borbi. Istom misli bio je 
zadahnut Inocencije X. (1644—1655.), koji se jedini 
usudio ustati protiv vestfalskoga mira, gdje je bilo usvo¬ 
jeno načelo, da svaki knez odlučuje o vjeri svojih po¬ 
danika. Takvim je duhom bio prožet i Papa Pijo VII. 
(1800—1803.), koji se usudio -ustati protiv najvećeg i 
najmoćnijeg tada čovjeka u Evropi Napoleona I., te Pijo 
IX. (1846.—1878.), koji se za slobodu savjesti bori protiv 
Bismarka. 

Dakako da se papinstvo svojim postupkom mnogo 
zamjerilo vladarima i izložilo napadaju državnih vlasti, 
ali je zato steklo besmrtnu slavu i hvalu naroda, da 
je na sebe preuzelo tešku dužnost braniti slobodu 
čovječanstva. 

To priznaju i protivnici. Protestantski povjesničar 
Gregorovius napisao je ove riječi: »— Papinski Rim 
proglasio je moralnu jednakost sviju naroda. — Pred 
oltarom zajedničkog Boga vrijedili su jednako Rimljani, 
Germani, Grci i Slaveni. Što više najbjednijem puku 
osiguran je udio na najvišim dobrima religije. — Papin¬ 
ski Rim prozvan bi majkom naroda —.« 76 

To je priznao i veliki ruski filozof Solovjev, kad 
veli: »Jedina rimokatolička Crkva nije ni narodna crkva 
ni državna crkva, ni sljedba osnovana od čovjeka. To 
je jedina Crkva na svijetu, koja čuva i utvrđuje načelo 
općeg socijalnog jedinstva protiv sebičnosti pojedinaca 
i strančarstva narodnosti: To je jedina, koja čuva i 
utvrđuje slobodu duhovne vlasti protiv apsolutizma dr¬ 
žavnog, to je jednom riječju jedina, koje vrata paklena 
nijesu nadvladala.« 77 

No nije papinstvo ustajalo samo na obranu slobode 
pojedinaca i naroda, nego je ono bilo i propovjednik i 
socijalne jednakosti i pravde s obzirom na građanska 
prava, materijalna dobra i gospodarski život. 

Nikad se ne smije zaboraviti, da je Crkva na čelu 
s papinstvom ukinula ropstvo. Već su u podzemnim ka¬ 
takombama u krilu Crkve zajedno klečali gospodar i 
sluga. Kakav je duh u tom pogledu vladao u Crkvi, vidi 
se odatle, što su već pape Pijo I. (140—154.) i Kaliksto 
I. (217—222.) bili iz redova robova. Dok nekoć rimski 
zakon nije dozvoljavao robu, ni da se valjano oženi, dotle 
papinstvo proglasuje valjanom ženidbu između robova 
i slobodnjaka. Tako se pomalo ne revolucijom, nego 
postepenim prodiranjem u sve ljudske ustanove utirao 
put k potpunoj slobodi robova. 

Papinstvo je tim putem pošlo i dalje. 


76 Geschichte der Stadt Rom III. 3. 

77 Rusjja i opća crkva Str. 16?. 

Kad je u novootkrivenim američkim zemljama ko¬ 
lonijalna politika evropskih gospodara išla za tim, da 
iz Indijanaca učini robove, te se ponovno počela tjerati 
trgovina robljem, ustaje Papa Pavao III. (1534—1549.) u 
svome pismu od 29. V. 1537., Urban VIII. u pismu od 
28. IV. 1639. Isto tako Benedikto XIV. u svome pismu na 
biskupe u Braziliji. Pape oštro prekoravaju i osuđuju 
sve one, koji su urođenicima htjeli oduzeti društvenu 
slobodu i učiniti ih robovima. Kad su Portugalci prodrli u 
Afriku, bio je opet Papa Pijo II., koji je u svome pismu 
od 7. X. 1462. ustao na obranu životnih i društvenih 
prava crnaca. 

Papinstvo je također svojim radom i naučavanjem 
kroz svu povijest pokazalo, da imade pravo govoriti i u 
socijalno-gospodarskim pitanjima. 

Nikad nije Crkva ni papinstvo zaštićivalo bezobzir¬ 
nog i nepravednog kapitalizma. Uvijek je u Crkvi biia 
duboka spoznaja riječi apostola Jakova, koji isisivačima 
tuđeg znoja i muke dozivajući ih pred Božji sud dovi¬ 
kuje (Jak. 5, 1): »Deder vi sad, bogataši, plačite jaučući 
u svojim nevoljama, koje idu na vas. Bogatstvo vaše 
istrunu i haljine vaše pojedoše moljci — gle, plaća 
poslenika, koji su želi njive vaše, a vi ste im otkidali, 
viče i vika žetelaca dođe do uši Gospodina. Raskošno 
živjeste na zemlji u nasladama — nahraniste srca svoja.« 

Crkveni oci već su davno prije Marxa upotrebili 
oštre riječi protiv izrabljivanja i pritiskivanja siro¬ 
mašnih. Sv. Bernardin rekao je: »Sva dobra izrabljivača 
imadu zube, njegov novac, njegovo žito. — Oni izjedaju 
meso kršćana.« Sv. Jeronim kazao je: »Izrabljivač 
imade sliku đavla.« 

Srednji vijek, koji je najviše stajao pod uplivom 
duha kat. Crkve i papinstva, imade premnogo dokaza o 
blagotvornom utjecanju kat. Crkve na sav društveni i 
gospodarski život. Za ovo katoličkim duhom prožeto 
doba piše protestantski povjesničar dr Ratzinger ovako: 
»Kakav sretan naraštaj bijahu naši pređi! Seljak bijaše 
imućan i obilno se hranio, njegove sluge dobivali su ve¬ 
liku plaću i dobru hranu.« Engleski pak socijalista Hyde- 
man morao je priznati, da puk »nije znao za potrebu j 


stradanja, dok je katolička Crkva bila u posjedu svoje 
vlasti i svojih dobara .« 78 

Slično je bilo i na području radničkog života. 

Socijaldemokrata Kautsky napisao je o sredovječ¬ 
nom položaju radnika ove riječi: »To što je danas radni¬ 
cima ideal, za koji moraju da se ogorčeno bore sa 
građanstvom, to je prije pet stotina godina, u mračnom 
srednjem vijeku, bila već priznata stvarnost. Prije pet 
stotina godina radništvo je radilo s manjim naporom i u 
kraćem radnom vremenu nego li danas, a ipak mu je 
plaća bila veća.« 79 

Sav je pak taj blagosloven život bio pod zaštitom 
kat. Crkve, koju je vodilo i nadahnjivalo papinstvo. 

Kad je pak uplivom Crkvi neprijateljskog duha, t. 
zv. liberalizma, koncem 19. vijeka nastalo teško stanje 
za radnike, ustao je Papa Leo XIII. sa svojom encikli¬ 
kom »Rerum novarum«. Onda, pred četrdeset godina, 
dok vlade sviju zemalja ili nijesu vidjele ili nijesu 
razumjele svu važnost i težinu socijalog pitanja, bacio 
je papa Leo XIII. sa svojom enciklikom na pregršti svi¬ 
jetla u sva područja i pitanja društvenoga života. On 
je pokazao, kako je bezbožan i nepravedan onaj kapita¬ 
lizam, koji radnika drži mašinom, koju treba izrabiti; 
koji se ne osvrće na opravdane zahtjeve radnika, da on 
i cijela njegova porodica živi životom dostojnim čo¬ 
vjeka. Leon XIII. traži za radnike bolju plaću, sniženje 
radnog vremena i ljepši postupak; on zahtijeva, da se 
ukine teški rad djece, a žene da što manje rade u tvor¬ 
nicama. To traži dobar razvitak obiteljskog života. 
Radniku mora biti omogućeno, da se na temelju svoga 
rada uzmogne i liječiti, ako je bolestan, te tjelesno i du¬ 
ševno odmarati u zdravoj kršćanskoj zabavi. Da pro¬ 
vedeni zahtjevi radnika prema zastupnicima kapitala 
budu što više zaštićeni, traži Papa Leon XIII., da 
države bdiju nad gospodarskim životom i da unesu 
u svoje zakonodavstvo što bolje zaštitne zakone za 
radnike. Radnicima opet preporučuje Papa u ovu svrhu 
organizacije, osiguranja i potporne blagajne. Jednom 

78 Historische Grundlage der Socialismus in England. 

79 Rom. Kath. Kirche str. 138. 

riječju Leo XIII. iznio je u socijalnom radničkom pitanju 
tako opsežan, dubok, svestran i savrernen program, da 
ga boljeg nije iznijela nijedna politička stranka, nijedan 
pojedinać, nijedna država. 

Dakako da upravnici ovoga svijeta nijesu odmah i 
u punom opsegu uzeli k srcu duboku nauku Leona XIII. 
Jedni nijesu htjeli ići tragom ove nauke, jer bi im ona 
skučila i snizila vrelo prihoda. Drugi se opet nijesu pri¬ 
hvatili društvene obnove u duhu načela Leona XIII., 

jer im se njegovi prijedlozi još nijesu činili dosta 
važnima. 

Ali unatoč toga Leonova je enciklika donijela velikih 
blagodati. 

Ponajprije danas se i sami protivnici dive velikoj 
mudrosti, koja govori iz enciklike Leona XIII., te u njoj 
gledaju jedini izlaz iz meteža i nevolja, u kojima se dana¬ 
šnje društvo nalazi. 

Najbolji dokaz, kako je enciklika Leona XIII du¬ 
boko i ispravno shvatila odnošaj rada i kapitala, kako je 
preporučila najbolje lijekove za obnovu društva, kako je 
kraj sve oporbe neodoljivo djelovala u svijetu, jest to, 
sto su tečajem 40 godina ostvareni mnogi prijedlozi i 
zamisli Leona XIII. Tako je zahvaljujući enciklici Leona 
AJ11. nastala prava katolička socijalna škola, jer su se 
prvi i najbolji sinovi kat. Crkve dali na posao da pro¬ 
učavaju socijalno pisanje. Po raznim sveučilištima, aka¬ 
demijama, sjemeništima, na socijalnim kongresima, pri¬ 
kupljena je golema baština zdravih socijalnih načela, 
Koje su katolici stavili na raspolaganje i nekatolicima! 
da se s njima posluže. 

Kako ta načela o društvenom poretku cijene i poje¬ 
dinci i zakonodavci, imade mnogo dokaza. Tako je i 
glasoviti Versailleski ugovor u 13. dijelu, koji se bavi 
radom, donio 9 općih načela o organizaciju rada 52 
naroda prihvatila su ova načela. Ta se pak načela, kako 
je rekao francuski senator de Las Cases, gotovo jedna¬ 
kim riječima nalaze napisana u Leonovoj enciklici* »Pe- 
num novarum«. 80 


80 Journal Officiel str. 627. 

Pod utjecajem Leonove enciklike počeli su nadalje 
mnogi ne samo proučavati socijalno pitanje, nego su na¬ 
stale i raznovrsne praktične uredbe. Teško je izreći sve, 
što se upravo pod utjecajem ove enciklike popravilo u 
radničkim redovima. Jako su nastala radnička udruženja, 
sindikati i potporne organizacije. Neke države, u kojima 
je radničko pitanje važnije, zadahnule su svoje zakono¬ 
davstvo baš ovim načelima, koja je preporučio • papa 
Leo XIII. Tako primjerice Njemačka, Belgija i Nizo¬ 
zemska. 

No ne samo na području radničkoga života, nego je 
ta enciklika također puna blagoslovnih načela za se¬ 
ljački svijet. Tako je n. pr. upravo pod utjecajem enci¬ 
klike Leona XIII. nastala Liga belgijskih seljaka, koja 
je po čitavom svijetu poznata pod imenom Boerenbond 
Belge. 

Takvo je evo značenje enciklike Leona XII. za so¬ 
cijalno pitanje. Vrijedno je ovdje spomenuti, da je 
direktor međunarodnog radničkog ureda u Ženevi so¬ 
cijalista Albert Thornas, u svome izvještaju o djelatnosti 
toga ureda u god. 1927. izričito istaknuo i priznao plo¬ 
donosne učinke katoličke Crkve na području skrbi za 
radnike te uspjehe socijalne gospodarske politike, koja 
je izašla iz enciklike »Rerum novarum«. 

Ovako veliko priznanje enciklici Leona XIII. dao je 
nedavno i kod nas profesor beogradskog sveučilišta 
dr Drag. Jovanović, koji je u članku »Motivi soci¬ 
jalne politike« napisao ovo: »Leon XIII. izdao je 1891. 
svoju čuvenu encikliku ,Rerum novarum’, kojom je preko 
episkopa i svećenika pozvao vjerne, da okrenu svoje uši 
jaucima i uzdasima, koji dolaze iz rudnika i fabrika, da 
nađu lijeka njihovim nevoljama, uvodeći izvjesne mjere, 
koje se danas vrstaju pod imenom socijalne politike. 
Vatikan, taj nepogrešivi barometar svih zbivanja u svi¬ 
jetu, najvještija i najstarija diplomatska kancelarija — 
osjetio je svu opasnost, koja prijeti utvrđenom društve¬ 
nom poretku od novog klasnog poretka. Opasnost je pri¬ 
jetila i samoj katoličkoj Crkvi, jer u očima radničkih 
masa socijalizam se javio kao nova vjera. Trebalo je 
dakle sve težnje nezadovoljnih masa uzeti pod svoje 

okrilje. Tako počinje veliki socijalno-politički rad kato¬ 
ličkih svećenika širom cijeloga svijeta. Kršćanski soci¬ 
jalizam dobiva vidljive i praktične oblike: radnički sin¬ 
dikati, narodne štedionice, kooperative, bolnice, škole za 
radničku i drugu siromašnu djecu, posjete po kućama, 
zatvorima, fabrikama i t. d. Sve to paralelno sa socija¬ 
lističkim pokretom među radnicima, protiv njega, kao 
konkurencija njemu: Crna Internacionala nasuprot Cr¬ 
venoj...« 81 Tako eto pravoslavac piše o veličini enci¬ 
klike Leona XIII. 

Jest, enciklika Leona XIII. bila je kao evanđelje, 
blaga vijest, koja donosi pravdu i smirenje svim, koji 
hoće da ju prime. 

Zato je i Papa Pijo XI. govoreći o ovoj enciklici 
Leona XIII. smio i mogao reći: 

»Časna braćo i dragi sinovi! Sva ova dobročinstva 
Leonova pisma, koja smo više natuknuli nego opisali, 
tolika su i tako velika, da jasno dokazuju, kako se u 
ovom besmrtnom dokumentu ne iznosi neka, doduše, 
veoma krasna, ali izmišljena slika ljudskog društva: na¬ 
protiv vidi se, da je Naš Prethodnik crpao iz Evanđe¬ 
lja, dakle iz vrela vazda živog i životnog, nauke, koje 
mogu da onu pogubnu unutarnju borbu, što razdire 
ljudsku obitelj, barem veoma ublaže, ako sasvim ne 
uspiju staložiti. Da je jedan dio ovog dobrog sjemena, 
tako obilno posijanog prije četrdeset godina, pao na 
dobru zemlju, svjedoče bujni plodovi, koji po milosti 
Božjoj padoše u dio Crkvi Kristovoj i sveukupnom ljud¬ 
skom rodu za njegovo spasenje. 

Bez ikakvog pretjerivanja može se reći, da je Leo- 
novo Pisnrn u svom dugom životu malo pomalo postalo 
Magna Charta (t. j. Velika povelja), na kojoj bi 
trebalo da se osniva čitava kršćanska djelatnost u soci¬ 
jalnom smjeru kao na svom temelju. Koji pak to pismo 
Velikog Svećenika i njegovo spominjanje omalovaža¬ 
vaju, oni ili psuju ono, što ne poznadu, ili opet iz onog, 
što kako tako poznadu, ništa ne razumiju, ili, napokon, 
ako razumiju, zaslužuju svečani ukor nepravednosti.« 


81 01. književna revija »Pregled« od 16. IX. g. 1931. 

Evo kakyu su sposobnost i dosljedno kakav ugled 
pokazali Pape kro? vjekove u ravnan'ju društvenim ži¬ 
votom i ispravljanju zabluda među pojedincima, stale¬ 
žima i čitavim ljudskim društvom. 

Nije čudo, što je proučavajući povijest morao to 
velebno značenje papinstva za pravdu i pravilan ra¬ 
zvitak ljudskog života priznati inače veliki protivnik i 
papinstva i kat. Crkve otpadnik Hoensbroech (čitaj: 
iđunsbruh) govoreći: »Socijalno-kulturno značenje pa¬ 
pinstva ne da se izmjeriti.« 

Tako evo papinstvo imade pravo i dužnost da go¬ 
vori svijetu, jer su sv. Petar i s njime svi nasljednici čuli 
Gospodinove riječi: Pasi jaganjce moje, pasi ovce moje. 
Papinstvo je i sposobno da govori, jer su kroz svu po¬ 
vijest čovječanstva najveći braniči pravde, slobode, 
socijalne jednakosti i napretka bili upravo rimski Pape. 

Kad je tako, onda mi imademo obvezu i dužnost 
da slušamo i da se pokorimo pozivu savremenog pape 
Pija XI., koji je digao glas svoj, da čovječanstvu po¬ 
kaže put iz općeg potopa nevolja i nedaća, u koje je za¬ 
palo kao gotovo nikad u povijesti. 

Hajde, da vidimo, koji su to prijedlozi i nacrti, koje 
za socijalnu obnovu iznosi Papa Pijo XI. 

KOJIM PUTEM TREBA UDARITI 


»Na temelju od Boga dobivene učiteljske službe« i 
»opomenuti savješću svoje Apostolske dužnosti« — kako 
veli Papa Pijo XI. — u posljednjih osamdeset godina 
f ape s nekih stotinu encikličkih pisama 8- upućuju i pou¬ 
čavaju vjernike i savkoliki ljudski rod o potrebi i nuždi 
prave kršćanske obnove socijalnog* poretka. Toliko se 
eto vrhovni Lčitelji neprestano bave socijalnim pitanjem 
pozivajući »sve najbolje stručnjake (sociologe) na vi¬ 
jeće«, da promozgavši predlože »sasvim sigurna pravila 
za valjano rješavanje teškog predmeta o ljudskoj za¬ 
jednici«. Kada bismo iz tih socijalnih enciklika povadili 
samo ono ponajglavnije, trebali bismo ispisati mnogo 
knjiga, kolika je ova. Ali najpotrebnije jest, da prvo sa¬ 
znamo i razaberemo pravi smjer i valjani pravac puta, 
kojim treba udariti, da se ne pometemo u sadanjem op¬ 
ćem metežu i ne zalutamo u sveopćoj pometnji razro- 
žnih mišljenja o rješavanju socijalnih zadataka. A tu će 
nam najprvi kažiput biti ono encikličko pismo Pape P i j a 
XJ., što upravo nosi natpis »0 obnovi socijalnog po¬ 
retka« 83 i počinje riječima »Četrdesete godine«, jer je 
napisano o četrdesetoj godišnjici najslavnije socijalne 
enciklike L e ona XIII., zvane »Rerum novarum«, a 
prozvane još »velikom poveljom (magna charta) socijal¬ 
nog reda«. 


VT V. U knjlzl >>Le Encicliche Soziali di Leone XIII. e Pio 
XI.,<< sto ju je za Novu Godinu 1933. izdao Katolički savez za 
socijalne znanosti, nakladom Societa Editrice »Vita e penzi- 
ero« u Milanu, ima popis Papinih encikličkih pisama, koja se 
bave socijalnim pitanjem, pa ih je u razdoblju od 8. XII. 1849 
do 15. XII. 1932. navedeno sto i tri. 

^ 83 Latinski to glasi »De ordine sociali instaurando«. (Vidi 

jos opasku 1 na strani 3.) — U ovom se poglavlju mnogo na¬ 
vodi ova enciklika, pa gdjegod je što stavljeno pod navodnike 
(» «), a bez druge kakve oznake, to su onda riječi iz »Oua- 
dragesimo anno.« 

Papa postupa tu kao liječnik. Jer ljudsko je dru¬ 
štvo bolesno. Teško bolesno. A liječnik najprvo pro¬ 
motri i ispita bolest. Otkloni vraštva vračara i ljekarije 
nadriliječnika. I propiše pravi lijek. 

Idući uzastopce s Papinom enciklikom 84 promotrili 
smo bolest ljudskoga društva i opći potop nedaća, što 
su navalile na čovječji rod. Ogledali smo također babi¬ 
lonsku pometnju među nadriliječnicima i vidjeli zašto i 
kako Papa otklanja ljekarije, vraštva, i »meleme, koji su 
još veće zlo nego bolest sama,« te »ne očekuje pomoći 
niti od liberalizma, niti od socijalizma (komunizma),« niti 
od neumjerenog nacionalizma. 85 

A po uputi Pape prvu pomoć i lijek treba pružiti 
najljućoj rani, što se duboka razjapila, jer je ljudska 
zajednica razdijeljena, raskoljena i sve se više cijepa i 
razdire. Baš se i sam spas iščekuje od dušmanskog ka- 
lanja svijeta u nacije i rase, u slojeve, klase i kaste! 
Najzatorniji rat i klasna borba naviješta se svemu svi¬ 
jetu u ime proletarijata. 86 I upravo kada je najglasniji 
glas što viče da cio svijet treba proletarizovati, 87 Papa 
uzvraća gromovito i odlučno: Proletarijat valja 
rasproletarizovati! Proletarijat treba riješiti, 
osloboditi zle kobi proletarstva. Zatim treba sve ljude 
svrstati prema raznim njihovim socijalnim zadaćama u 
staleže po zvanjima. Ljudsku zajednicu valja 

84 Enciklike pretpostavljaju kao poznate sve pojmove 
utvrđene u naukama ekonomskim, socijalnim, filozofskim i 
teološkim, pa će je nestručnjaci enciklike teško čitati i čak 
krivo razumjeti. Zato je potrebno, da se one tumače i obra¬ 
đuju. 0 »Ouadragesimo anno« već je izašlo mnogo rasprava i 
tumača u raznim jezicima. Držim, da je najpotpunije i naj- 
svestranije djelo isusovca Nell Breuninga »Die sociale 
Enzyklika.« Koln 1932. Kraće, i pregledne su radnje dr. theol. 
et. rer. polit, dr Anton Retzbach, »Die Erneuerung der 
Gesellschaftlichen Ordnung« (Obnova društvenoga reda), Frei- 
burg i B. 1932. i dr Jos. Piepera (čitaj: Piper) »Die Neu- 
ordnung der menschlichen Gesellschaft« (Novi red ljudskoga 
društva), Frankfurt a. M. 1932/3. Dr P i e p e r bio je profesor 
piscu ovih redaka na socijalnom kurzu u M. Gladbachu, pa se 
ovdje rado služi upravo njegovim razlaganjima. 

85 U enciklici »Ljubav Kristova« (Caritate Christi). 

86 Vidi stranu 41. 

87 Vidi strahu 55. 

Urediti korporativno (staleški), da bi ti staleži 
složno poradili oko obnove socijalnog reda u državi, a 
države i narodi oko istinske obnove socijalnog poretka 
u svijetu. 

Proletarijat treba riješiti zle kobi 
proletarstva 

»Čovjek, koji nema ništa drugo nego rad, 
čim bi sebi mogao pribaviti živežna sredstva i životne 
potrepštine« — to je po riječima Papine enciklike — 
p r o 1 e t a r. A zla mu je kob: »nestalno životarenje«, 
»nezajamčen životni položaj« i to, što je »bačen na dno 
života i zauvijek lišen nade, da će n e š t o s t e ć i« i što 
je »određen da vječno kinji u proletarstvu«. 88 

A taj i takav proletarijat — nastavlja enciklika — 
»beskrajno je porastao, otkad je mehanički i industrijski 
rad (to jest poslovanje naveliko i pomoću strojeva) stre¬ 
lovitom brzinom osvojio i zaposjeo bezbrojne krajeve«. 
A još k proletarijatu gradskom »pristupa velika vojska 
poljskih nadničara«, proletarijat seoski, jer se i u poljo¬ 
djelstvu sve više i više radi strojevima i naveliko. 

U kapitalističkoj Americi na velikim gospodarstvi¬ 
ma, farmama, rad na polju već je sasvim sličan poslo¬ 
vanju u golemim tvornicama, fabrikama. Nema tamo 
više seljaka s plugom i branom, nema sijača, koji ko¬ 
račaju brazdom i širokim zamahom ruke siju, nema ni 
kopačica s motikama, ni žetelica sa srpovima. Sve se. 
tamo radi motorima i traktorima, električnim plugovima 
i sijalicama, ogromnim žetelačkim i vršaćim strojevima. 
A čovjek, koji te gospodarske strojeve poslužuje, naj- 
mljen je težak, nadničar, koji radi, kako i dokle ga upo¬ 
sle, ako ga uopće uposle. Kada je posao dovršen, on 
odlazi tražiti kakvogod drugo uposlenje. On ništa nije 
sebi sijao, pa ne će ni žeti. Njegovo je uposlenje ne¬ 
stalno i život nesiguran. On nema ništa drugo nego 
svoju radnu snagu. Svoj goli rad prodaje on za kakvu 
takvu nadnicu. To je Seoski p r o 1 e t a r. 

88 Vidi stranu 37 do 40. 

Pravi seljaci, u koliko ih je u Americi bilo, nestaju. 
Ne mogu se takmiti s farmerima, jer ne mogu sebi ku¬ 
piti velikih gospodarskih strojeva, kao što ni obrtnici ne 
mogu kupiti tvornice. — A u komunističkoj Rusiji, gdje 
je bilo od sto žitelja osamdeset seljaka, tu boljševička 
vlada upire sve sile da ukine seljački stalež, da u samih 
pet godina (pjatiletka) sto dvadest i pet milijuna seljaka 
pretvori u proletare, nadničare, koji će posluživati stro¬ 
jeve 89 (kupljene baš u Americi!), a svakolika će zemlja 
biti vlasništvo komune (zajednice), to jest države ili 
upravo boljševičke stranke. 

Dopao nam je u ruke najnoviji broj (III. 39.) komu¬ 
nistički uređivanoga tjednika »Die neue Weltbuhne« 
(Nova pozornica svijeta), što izlazi u Zurichu (čitaj: 
Cirihu) u Švicarskoj. Tu ima dopis od Louis F i s c h e r a 
(čitaj: Luj Fišera) pisan iz Moskve u vrijeme žetve, 
mjeseca kolovoza 1933. Dopisnik opisuje kako sada ko¬ 
munistička vlada mora da napokon obračuna s protu¬ 
si o v 1 j e m u svojoj komunističkoj državi. Jer grdna je 
protivnost komunizmu, što se krivnjom Trockoga u 
vrijeme od godine 1923. do 1926. dopuštalo, da seljak 
od bivše svoje zemlje pridrži komad vrta oko kuće, pa 
da slobodno prodaje povrće i koštice od sunčanica, da 
smije imati do dvije krave, ili do deset ovaca i nešto ko¬ 
koši, pa da javno ili potajno trguje mlijekom i jajima, 
a čak i s mladunčadi životinja. »U komunističkom, ko¬ 
lektivnom gospodarstvu — doslovne su riječi dopisnika 
— mora napokon i marva i perad i sve ostalo biti za¬ 
jedničko. To jest: čitavo privatno gospodarstvo seljaka 
mora preuzeti komuna (zajednica, država) i pojedinci 
će odavle dobivati samo ono, što im treba za potro¬ 
šnju, (a nikako za proizvodnju novih dobara ili za pro¬ 
daju!)... »Mužika« treba odviknuti od njegova kapi¬ 
talističkog nagona. Njega treba naučiti, da ne 


89 Za Staljina se zna da dječačkom strašću voli, upravo 
obožava strojeve, te lično naređuje da se grade svakakvi 
»strojevi-divovi«. Zato bi na boljševički znak i barjak tre¬ 
balo staviti crvenu zvijezdu s traktorom i kakvim elektro- 
dinamom, a ne srp i čekić, taj starinski alat slobodnog se¬ 
ljaka i obrtnika. 

poželi konja, kravu, plug ili što slično, kao što ni tvor¬ 
nički radnik ne pomišlja, da ima svoju turbinu, zama¬ 
šnjak ili koji drugi dio stroja ili tvornice.« — Drugi do¬ 
pisnik, avionski pilot Klaus Mehnert (čitaj: Menert), 
također iz Moskve i u isto vrijeme, piše u sedmom bro¬ 
ju časopisa »Die Tat« (»Čin«), te odaje kako u boljše¬ 
vičkoj Rusiji žetva nije više seljačka ni pučka radost 
okićena pjesmom, potcikivanjem, svirkom i igrom, nego 
je to seljačka buna i oružani pohod boljševika na selo. 
Evo ulomka iz toga dopisa: »U kolovozu 1933. Borba 
oko žetve jest na vrhuncu. Svi povjerljivi pristaše stranke 
odaslani su iz grada na selo s izvanrednim ovlaštenjima 
i revolverima za pojasom. Đaci, tvornički radnici 
i crvena vojska mobilizovani su da gone i nadziru že- 
teoce. Stoga nijesam u Moskvi mogao naći nikoga od 
poznatih« ... Ovako se proletarizuje ruski seljak. Ovako 
se pazi, da ne bi žeteoci sebi pridržali štogod bez dr¬ 
žavnoga pismenog dopuštenja. Ovako se gone na rabotu 
ljudi, koji nemaju ni veselja ni volje za rad. 

Jer proletarstvo je protiv prirode čovjekove. Pot¬ 
puna neimaština i posvemašnja poslušnost vlastima ili 
su velika kazna ili veliki zavjet. Život u komunističkoj 
državi upoređuje duhoviti književnik Papini sa ži¬ 
votom u kaznioni. I gore još! Jer tu ljudi ni krivi ni 
dužni žive bez lične slobode i zasebne svojine, a vlast 
im propisuje, šta će raditi, gdje leći, što obući i pojesti... 
Pa da je ta vlast sam dobri svetac Franjo, a država 
uređena poput najuzornijeg samostana, ni onda tu čo¬ 
vjek ne bi bio sretan. U samostan se odvažuju ući tek 
rjetki od ljudi. Za to treba viši stepen savršenstva i 
vrhunaravna pobuda. Zavjet neimaštine i potpune po¬ 
slušnosti toliko je težak čovjeku, da ga Bog ne ište 
ni od koga, nego mu se veseli, ako naiđe na nj. 

Zato zaista ne će biti nikakvo valjano rješenje so¬ 
cijalnog pitanja, ako svi ljudi budu gurnuti u proletarijat. 
Naprotiv! Mali, slobodni srednji stalež 90 treba čuvati da 


9,0 »Srednji stalež jesu naši seljaci, obrtnici, malotrgovci l 
namještenici, bolji radnici, jednom riječi svi oni, koji stoje 
u zlatnoj sredini između bogataša i sirotinje« — veli X. 
S c h e f 1 e r (čitaj: Šefler). 

ne upadne u proletarstvo. A proletarijat, koji nema ništa 
drugo nego svoj rad, treba pomoći da uzmogne nešto 
steći, time što stekne osigurati život sebi i svo¬ 
jima, pa se dići s dna života i vječnog kinjenja u pro- 
letarstvu. 

Pravo ^vlasništva, to jest: pravo da čovjek raspo- 
laze^^^lnaljskirrTstvarima, po samoj je prirodi dano 
ljudima i stvarima. To je dakle prirodno pravo i 
dano je stoga, da bi se ljudi mogli »brinuti za se i za 
svoju obitelj«. A da se većma zbrinu, i osiguraju za 
budućnost (za zimu, bolest, smalaksalost, starost) po¬ 
stoji pravo na zasebnu svojinu, na privatno vlas¬ 
ništvo. Ali pravo na privatno vlasništvo, na životnu 
zbrinutost, na život, nemaju tek neki ljudi, a drugi ne. 
Zemaljska je dobra »Stvoritelj odredio za sveukupnu 
ljudsku obitelj«. Tih dobara ima, Bogu hvala, u 
izobilju. Jer dobra hraniteljica zemlja plodi punim obi¬ 
ljem, 91 ljudi svojim vještinama proizvode svake robe na 
pretek 92 i »gospodarska se bogatstva neprestano uve¬ 
ćavaju«. Ako uza sve to srednji staleži propadaju, prole¬ 
tarijat beskrajno raste, a nebrojeno se mnoštvo ljudi 
lomi u neimaštini i siromaštvu, tome može biti jedini 
uzrok, onaj smrtni grijeh što su »bogatstva stečena u 
tolikom izobilju — nepravo podijeljena i nejednako raz- 
data«. 

»Pravedna podjela!« — najprvi je zato za¬ 
htjev Papine enciklike — »Svakome treba dati njegov 
dio dobara. Pregnuti treba, da se razdioba stvorenih 
dobara vrši u skladu sjDropisini^^ dobra, 

odnosno s o c i j a 1 n ejf£ a_y.ejdn,o stL«77T^Žbog toga) 
Arob a bogatstva među pojedine osobe i staleže tako di¬ 
jeliti, da ostane netaknut... o^ćinxiiluJak svjih«. 
Zakon socijalne prav đif mbra^spriječltrSa jedna 
klasa drugu isključi iz učestvovanja na dobicima. 93 


91 Vidi stranu 8. i dalje. 

92 Vidi stranu 19. 

93 Zato Papa osuđuje kapitalizam, koji »drži, da je 
samo onaj poredak u svijetu dobar, u kojemu kapitalu zapada 
sve, a radu ništa«. Ali enciklika zamjera i socijalizmu i 
komunizmu »kad, silno raspaljen radi povrijeđene pra- 

Kod podjele dobara očito su najlošije prošli oni, koji 
su toliko prikraćeni, da »nemaju ništa drugo do 
svoga rada«. To je proletarijat. »Treba dakle svom sna¬ 
gom i iz svih sila napregnuti« — opominje strogo Papa 
— »da se barem ubuduće obilje stečenog blaga u raz¬ 
mjeru i dostatnoj mjeri privodi onima, koji daju radnu 
snagu«. Proletarima, koji nemaju ništa nego svoj rad, 
t^eba dati da se tim »radom i marljivošću pridignu do 
neke umjerene imovine«... »Međutim, odakle će oni 
moći, živeći štedljivo, nešto sebi privrijediti, osim iz z a- 
r a d e, iz nagrade za svoj r a d?« 

»P r a v e d na p 1 a ć a!« — to je dakle daljni zahtjev 
Papine enciklike. — IT tome je zahtjevu najvažnije, da 
č o v j e k ov r a d ne bude smatran prostom prodajnom 
robo rn, koja se kupuje jednako, kao na primjer ugljen 
il : maz za pogon stroja, ili papir i mastilo za porabu u 
poslovnici. Čovjek nije ni neka radna životinja, kojoj 
je dovoljno Jbaciti ono krm^OIglje^ Čovjek ima pravo 
da živi »dj^ToT SST^ov j e k_a«. Kod »unajmljivanja 
/ pcslFFuka valja se obazirati na njegovo ljudsko do¬ 
stojanstvo«... »Plaću mu valja davati takovu, 
koja je dostatna za izdržav anje njega samo ga i nje gove 
*— ''obit^ da i ostaTTclanovi obitelji, 

prema svojim silama pridonose zajedničkom uz¬ 
državanju svih, kao što to vidimo naročito u obiteljima 
seljačkim, a i u mnogim obrtničkim, i malotrgovačkim 
porodicama. &\i grehota je isko rišći vati nedoraslu djecu 
i slabe žene. A^Tatgofe^JestTlto"m ajke^obitelji mo>^a-fu 

vednosti... viče da sve pripada klasi proletarijata, jer je 
njezinim rukama proizvedeno, i kad poradi toga napada i 
nastoji dokinuti vlasništvo uopće.«... Jer »ako netko ne radi 
sam na svojoj stvari (kao n. pr. seljak), potrebno je, da se 
udruže s jedne strane rad jednoga, a s druge strane kapital 
drugoga« (n. pr. stroj, surovine, novac). I »sasvim je krivo 
pripisivati bilo samo kapitalu, bilo samom radu ono, što je 
dobiveno njihovim združenim sposobnostima«. — Pače »dje¬ 
lovanje ljudsko može proizvoditi svoje plodove« najbolje ondje, 
gdje se »udružuju i čine neko jedinstvo razum, kapital i rad.« 

94 »Samo za hranu pas služi!« veli naš narod. Učeno bi 
se reklo »minimum za egzistenciju«, a to je izračuna¬ 
vanje, koliko radniku najmanje treba da živi pa da 
mu se prema tome odredi plaća. 

^zbog ma lj e ne plaće o ditf-izvan domaćih— 

zlđOva^Tžh'og toga zanemarivati svoje naročite brige i 
dužnosti odgajanja djece. Treba dakle~svim šalama pfeg- 
nuifrt ta očevi dob ivaju toliku plaću, kolika će dosta jati, 
da se dolično namlre"zajeriničke poTrebe Mćlelkućeu« 

" T^ovrh-^og^ »dobru općenitosti ćeT doprinositi, ako se 
radništvu i činovništvu dade mogućnost da jedan dio 
plaće, koji bi im preostao nakon namirenja nužnih izda¬ 
taka, stavljaju na stranu i tako malo pomalo dođu do 
male vlastite imovine« te se riješe zle kobi pro- 
letarstva. 95 

—, Sve je to lijepo, ali hoće li kod većine poduzeća 
snaga radnje podnijeti, da se daju tolike plaće uz 
današnji slabi promet, a veliku konkurenciju i teške 
namete? — Taj ozbiljni prigovor stavlja nam u usta 
sama enciklika upozoravajući na nužni obzir. No dr. Jos. 

P i e p e r upozorava, kako je i taj nužni obzir prema 
poduzetnicima kud i kamo manje važan od dobra 
općenitosti i goleme socijalne koristi po čitavi red 
u ljudskom društvu, što izlazi iz rasproletarizovanja pro¬ 
letarijata i uklanjanja klasne diobe i borbe. Zato enci¬ 
klika i preko te poteškoće prelazi, kada značajno kaže: 
»Ako se u sadašnjim prilikama to (davanje pravednih 
plaća) ne će uvijek moći polučiti, zahtjev je socijalne 
pravednosti, da se što prije uvedu takve 
promjene, po kojima će svakom odraslom čovjeku 
biti određeni dosta veliki dohoci. 96 


/ 95 Enciklika s pohvalom ističe tako zvane »društvene 
u gT ; TbT^—kojTsu se počeli uvoditi kod nekih pothvata, pa 
na taj način radništvo i činovnici postaju drugovi u vlasništvu 
ili u njegovu upravljanju ili irnadu dijela u razdiobi dobitka«. 

96 Za zaštitu naročito srednjeg staleža važna je izjava en¬ 
ciklike. da javnoj vlasti »nije dopušteno uništavati privatnu 
imovinu pretjeranim porezima i daćama, baš kao što ioi nije 
dopušteno dokinuti samo pravo privatnog posjedovanja imo¬ 
vine, jer to pravo nije dao ljudski zakon, nego priroda«. Javna 
vlast može jedino vršenje prava propisivati i dovoditi u sklad 
s potrebama općeg dobra, jer ona nije neprijateljica, nego pri¬ 
jateljica privatnim gospodarima. Baš na taj način država se 
snažno opire, da iz privatnog posjedovanja imovine, koje je 
mudri Stvoritelj prirode odredio za izdržavanje ljudskog ži¬ 
vota, ne nastanu nesnosne teškoće ili čak pogibija: država pri- 

Kada su napokon izrečene riječi, da su zbog soci¬ 
jalne pravednosti nužne brze promjene, 
došli smo do najzamašnijega zahtjeva encikličkog pisma 
Pape P i j a XI. o obnovi socijalnog poretka. — Enci¬ 
klika naime zahtijeva osnovne promjene onih neome¬ 
đenih sloboda u raspolaganju s imovinom i doho¬ 
cima, koje je uvela naopaka nauka o ljudskoj slobodi, 
to jest liberalizam i kapitalizam. Enciklika odlučno 
otklanja socijalističko i komunističko cijepanje ljudske 
zajednice u slojeve ili klase, klasnu borbu i 
diktaturu jedne klase nad drugom. Enciklika 
naprotiv traži pravu, nepatvorenu socijalnu obnovu, 
gdje će sav narod svrstan u staleže po zvanjima za¬ 
družno upravljati gospodarskim, socijalnim i političkim 
životom za dobro općenitosti, pa da po riječima 
svetoga Tome Akvinskoga »iz zgodnog raspo¬ 
reda mnogih članova nastane jedinstvo«. 

Korporativni (staleško-zadružni) poredak. 

»Kada spominjemo obnovu socijalnog poretka« — 
veli Papa u enciklici — »lebdi nam u prvom redu pred 
očima država. Nije to zato, jer treba od njezine po¬ 
moći očekivati sav spas, nego zato, jer su zbog pogre¬ 
šnog individualizma (liberalizma) prilike dovedene dotle, 
da je bogati socijalni život, koji se nekad skladno 
odvijao kroz r a z n o v r s n e zadruge oboren i go¬ 
tovo uništen. I ostadoše samo pojedinci i 
država.« 

Individualizam i liberalizam, te naopake nauke o 
ljudskoj slobodi, da oslobode savjest čovjekovu od od¬ 
govornosti potisnule su najprije Boga, vjeru i cr¬ 
kvu iz javnoga života, proglasivši to »privatnom 
stvari svakoga pojedinca«. Zatim su javnu vlast 
skučili koliko god su mogli, kao da država nema drugog 
zadatka nego puštati da se narodno gospodar¬ 
stvo razvija u što većoj slobodi i slobodnoj utakmici. 


vatnu svojinu ne ukida, nego štiti, a privatna vlasništva ne 
slabi, nego jača.« 

Onda su u-ime slobode ukinuli na vrat na nos i razno¬ 
vrsne zadruge, jer su one slobodu pojedinca 
vezale socijalnim obvezama zajednice. 

A što su bile te raznovrsne stare zadruge? 

Seljak je na primjer imao svoju kućnu za¬ 
drugu. To je bila prava široka porodica: ne samo muž, 
žena i djeca, već i djed i baka i sva braća sa svojim 
ženama i djecom i ostali rod i tazbina. Do pedeset i 
stotina duša u zajednici! I svi su oni živjeli u skupnom 
gospodarstvu pod ravnanjem jednog starješine. Zajed¬ 
nički su obrađivali zemlju i zajednički uživali njene 
plodove. U zajednici se brinuli za tjelesna i duševna 
dobra svojih članova. Ponajbolji naš stručnjak za hrvat¬ 
sko pravo kućnih zadruga, sveučilišni profesor dr. Vinko 
Krišković 97 veli: »Zadruga je bila organizacija polj¬ 
skog rada, koja je svoju djecu učila pameti i zapovije¬ 
stima Božjima i ljudskima, bratskoj ljubavi i mirnome 
bogobojaznom životu. Ona im je zasađivala u dušu 
čestiti i pošteni socijalni život i upućivala ih, da 
radom i naporom grade sebi put života, da kuće kuću 
i u znoju svoga lica obrađuju svoju grudu, ako hoće da 
bude hljeba izobilja... Njeno ognjište i prag bili su naj¬ 
snažniji štit narodnoga bića, narodne duše, slave i pje¬ 
sme ... Narodne su rečenice: Zadružna kuća teče imuća. 
Dosta pomagača, puni hambari...« 


Obrtnik i zanatlija imao je opet svoje za¬ 
druge, zvane c e h o v i ili esnafi. Svaki je obrt imao 
svoj zasebni ceh, a članovi su mu bili majstori, djetići 
(kalfe) i šegrti (naučnici). Svaki je ceh imao svoje po¬ 
dručje i tu je samo on smio prodavati svoju robu, a 
stranci toga nijesu smjeli. Među članovima ceha bila je 
zabranjena i prljava utakmica (konkurencija) i nečasno 
hvaljenje robe (reklama). Zato se pazilo na radno vri¬ 
jeme, na to, da se narudžbe pravedno porazdijele, da 
ne bude nezaposlenosti, da nitko ne upotrebljava kakvih 
strojeva, koji bi oduzeli posao čovjeku. Ceh je veoma 
dizao čast radu i ponos obrtniku. Da bude svatko vješt 
poslu, bilo je određeno vrijeme učenja. Djetić je morao 


9 ' U knjizi »Hrvatsko pravo kućnih zadruga.« Zagreb 1925. 

načiniti ispit, pa poći u tuđinu, da vidi, kako se u svijetu 
radi. Na putovanju su djetićima pomagali bratski cehovi. 
Da djetić postane majstor, morao je još izraditi kakvo 
osobito djelo, remek-djelo, majstorluk. Mladoga bi maj¬ 
stora uveo u novu radnju starješina ceha, a svi bi maj¬ 
stori tom zgodom darivali mladoga majstora komadom 
alata. Poslije su pak naizmjence svu godinu dolazili, da 
ga svjetuju i pomognu. To je bio propis. Ako je član 
ceha obolio ili stradao, pomagali bi ga iz cehovske bla¬ 
gajne. Ceh se brinuo za pogreb svojih članova i za obrt- 
ničke udovice i siročad. Svaki je ceh imao svoga sveca 
(patrona, zaštitnike), svoje pobožnosti, svoje proslave, 
a sudjelovao je skupno s ostalim cehovima na svim 
crkvenim slavama. Djetići i šegrti radili su zajedno s 
majstorom i živjeli pod istim krovom, jeli za jednim sto¬ 
lom kao porodica. Majstor je imao nad njima vlast kao 
otac, a majstorica brigu kao mati. la svatko je znao, da 
će svi oni jedamput postati majstori, a domaće kćeri 
majstorice. Majstorice su pak ne samo žene, nego i dru¬ 
garice u poslu. Majstorice su držale kuću, spremale 
hranu za sve, brinule se za rublje, kuhale sapun, lijevale 
svijeće, a prigledale i radnju, primale mušterije, polazile 
s majstorom na sajmove. Majstor i majstorica bili su 
povezani i brakom i poslom. 

Uz ove dvije glavne vrste zadruga bilo je još raznih 
crkvenih, koje su se brinule za ono nešto bole¬ 
snika, nemoćnih i sirotinje, koji, po nevolji, 
nijesu bili ni članovi cehova ni seljačkih kućnih zadruga. 
Crkva se također brinula za odgoj mladeži i škole. 

Dakako da je trebalo mnogo kršćanskoga duha, 
rodbinske svijesti i zadružnog smisla, da ove zadruge 
žive kako treba. Kada je toga ponestalo i kada je došlo 
vrijeme, koje je preuveličalo l ičnu s \ o hj) dju ^^O-ja 
slobodom obećavalo" rar zemaljski — onda je čovjek za- 
•^joravio n a svo^T 3 lagodati, ^koje izvitu iz socijalnih^za- 

jednica, pa~^e~~zadruge ^a čas . 

— T ndiVittilalTz mh~TTI5erahzajm čovjeka s u" »oslobodili 
T dali ip »slobodnu utakmicu«. Ali u toj je 
" ufakmicT dobro samo najja čima^ »sto često znači isto, 
kao da bismo reklK onima,T^ojrsu u borbi najbezobzir- 

;■ 

niji i najmanje se brinu za savjest...« I čovjek je vrlo 
brzo spoznao, kako je očajno slab i osamljen. Poželio 
je starih zadruga, a zadruga više nije bilo. I sada se 
bijedni samac, jer ga »ne štiti nikakova vlastita moć, 
upire još jedino — na pokroviteljstvo države«. 

A država? — Papa neprestano opominje: »Ona se 
mora svom silom upreći, da pomaže slabima... Njena 
je dužnost da štiti zajednicu i njezine dijelove ... Država 
treba da upravlja, bdije, goni i obuzdava... Država 
treba da se brine za opće dobro... Iz same unutarnje 
građe i uređenja države mora da samo od sebe izvire 
blagostanje i zajednice i pojedinaca.« 

Ali? — Tražeći sve ovo, enciklika odmah izjavljuje, 
da će država biti »tim beskrajnim poslovima i dužno¬ 
stima zatrpana i gotovo zgnječena«, kad su »uništene one 
zadruge, koje su nekada snosile terete« i državi svojski 
pomagale u poslovima gospodarskim i socijalnim. Zato 
je bezuvjetno nužno, da država opet dobije »pripomoćne 
službenike«. »Potrebno je da vrhovna vlast 
(mnoge) poslove i brige prepusti različi¬ 
tim zadrugama«. A prepuštajući dio posala i brige 
zadrugama — korporacijama — one će od države pre¬ 
uzeti i razmjerni dio javne vlasti. Time vrhovna 
vlast u državi dobiva većma korporativni »za¬ 
družni oblik uprave«. Dosadanja čisto politička 
narodna skupština, parlamenat, mijenja se, ili se nado- 
punja izaslanicima tih korporacija. Zato se govori o 
korporativnoj državi. A zadruge za sebe rješa¬ 
vaju svoje gospodarske i socijalne poslove samo¬ 
upravno, autonomno. Jer »kao što ne valja 
pojedincima oduzimati i predavati državi one poslove, 
koje oni mogu obaviti na vlastitu odgovornost i vla¬ 
stitom marljivošću — tako je nepravedno i u visokom 
stepenu škodljivo i za javni poredak opasno davati ve¬ 
ćemu i višemu društvu (to jest državi) one poslove, koje 
mogu vršiti manje i niže zajednice (različite zadruge)«. 
A država oslobođena tako svih tih beskrajnih poslova 
i dužnosti, koje ju zatrpavaju, moći će se opet uzdići do 
pravoga »veličanstva, da kao vladar i vrhovni sudac 

stoji visoko nad svim, pa se većma brine za opće do¬ 
bro s v i j u«. 

Je li svim tim možda rečeno, da treba uspostaviti 
stare cehove, seljačke kućne zadruge i sve drugo? Je li 
to dandanas moguće? — Enciklika odgovara: »Koje su 
poslove u predašnja vremena vršile male (zadruge), 
zbog promijenjenih prilika danas mogu obavljati samo 
velike zadruge.« Riječ je dakle o nekim novim, 
savremenim, velikim zadrugama ili korporacijama! Ipak 
osnovna misao ostaje ista. Po enciklici se u te velike, 
savremene korporacije vrstaju ljudi po staležima, 
to jest tu se udružuju skupine svih onih, koji su srodnog 
zvanja. I »ne pita se tu« — veli Nell-Breuning — 
»da li je netko samostalni poduzetnik, upravitelj, namje¬ 
štenik, radnik, pomoćnik ili što drugo, nego da li oni 
svi zajedno proizvode hranu, odijela, pokućtvo — 
i T i se bave trgovanjem, prometom, novčarstvom ili čim 
drugim«. Dr. A. R e t z b a c h, razlaže: »U pojedinu kor¬ 
poraciju pripadaju svi, koji su uposleni u nekom srod¬ 
nom zvanja, bili oni poslodavci ili radnici. Jer u te se 
staleže — po riječima enciklike — »vrstaju ljudi ne 
piema ulozi, koju koji ima u trgovini rada (unajmljuje li 
i prima radnu snagu, ili je naprotiv, nudi i daje), nego 
prema raznim socijalnim zadaćama, koje pojedinci vrše«. 
Upravo taKo su u starim cehovima. sjedili zajedno maj¬ 
stori, djetići i naučnici, a nijesu postojala možda neka 
razlučena udruženja svih majstora bilo koje struke s 
jedne strane, a svih djetića s druge strane. 

Ali u današnjem ljudskom društvu upravo postoji 
takav razdor u slojeve, u klase. S jedne je strane 
radna snaga, proletarijat, a s druge kapital. I trgovanje 
radom, nije samo cjenkanje, nego borba — »klasna 
borba«. Da bi se uklonio ovaj razdor, koji se »ošniva 
na klasama raznih težnja, koje su po tome oprečne i 
sklone trvenjima i neprijateljstvu«, Papa se ovako od¬ 
lučno zauzima za korporativno, staleško-zadružno ure¬ 
đenje ljudske zajednice. Jer u stvaranju korporacija, gdje 
se udružuju ljudi istoga staleža po zvanju, našla bi se, 
ako je sreće, spona, koja veže »najmodavca i najmo- 
primca istostručnog rada«. Zajednički probitak 


čitavoga staleža bez obzira je li tko na višem ili nižem 
položaju u istoj struci 98 razbudio bi i podigao slogu 
među ljudima. 

Staleško-zadružno, korporativno uređenje ljudskoga 
društva, usko povezano s oslobađanjem proletarijata od 
zle kobi proletarstva," te čuvanje srednjega staleža, to 
su misli vodilje encikličkog pisma Pape Pija XI. o ob¬ 
novi socijalnog poretka. — Kako će se te misli primi¬ 
jeniti u pojedinim državama i narodima, tu dakako »ljudi 
imadu slobodne ruke izabrati prema svojim prilikama 
onaj oblik, koji im se bolje sviđa, samo treba da sve 
bude prema zahtjevima socijalne pravednosti i općega 
dobra«. 

I eto, već malo vremena iza kako se svijetom pro¬ 
čuo glas Učitelja, pojedini narodi nastoje i hoće da svoje 
države preurede prema kažiputu encikličkog pisma. Por¬ 
tugal, Austrija, Irska ispovijedaju otvoreno, da žele ob¬ 
novu socijalnog poretka u svojim državama prema upu¬ 
tama i učenju Pape. U Italiji i Americi spominje se 
također korporativno uređenje države ... 

Nego uza sva i najumnija uređenja ljudska, bla- 
goslovenog će ploda biti jedino, ako se obnove, socijali¬ 
zmu i vrate.k Bogu ljudskasrca. 


Na primjer: kakva će biti proda obuće, važno je ne 
samo za. vlasnike tvornica, nego i za upravitelje, činovnike, 
namještenike, radnike i pomoćnike te struke. 

Bez rasproletarizovanja proletarijata ne može se ni 
milom ni <s31fom provesti korporativno uređenje ljudskoga 
društva, jer se to uređenje osniva na s t a 1 e š k o j svijesti, 
ponosu i radosti. A kako bi se staleški odredio proletar, koji 
na pumjer danas unajmljuje svoju radnu snagu poljoprivre¬ 
dniku, sutradan pomaže u nekoj krčmi, prekosutra nosi ciglu 
na novogradnji i tako redom? Američki književnik Slovenac 
A d a m i č u romanu »Smijeh džungle« opisuje baš ovako svoj 
život u Americi, zemlji slobode, kapitalizma i strašnog vr- 
ludanja čovjeka bez staleškog određenja. 

O B N OVA SRDACA 


TpgW a' j jt> socijalna i gospodarsk a, kriza zahvatila sv i- 
jet. {^tavljeaa_siiJn±w>-^a€ete^-iispQsiam-Xay_n oteze 
^-nOvije!uTZato je vrhovni svećenik, koji imade pr avo i 
auktoritet da govori svijetu, iznio načela, koja treba 
.-"đa'tfudu osnovica za izgradnju novog poretka ljudskoga_ 

Ali time nije još provedena obnova ljudskoga dru¬ 
štva. Uzalud postoje i naj bolja načela, uzaludjovjek i 
vidi, da su ta načela dobra, uzalud se i uzakone najbolja 
načela o zaštiti seljačkog gospodarstva i pravedni od- 
- nosi između rada i kapitala, ipak do obnove ne ce doci, 
"ako se ne obnove duše i srca ljudska. Duša je izvor svih 
dobrih, ali i svih zlih namisli i osnova. U duši se rada 
snaga volje, da u životu provede ili ono, što je plemenito 
i dobro, ili ono, što je .zlo i opako. Zla srca i pokvareni 
ljudi izigrat će stoga i najbolje zakone, porušiti najple¬ 
menitije uredbe, stvarati nemire i nesloge te tako život 
učiniti mučnim i teškim. Srca ljudska dakle treba ob¬ 
noviti. 

Otpad od vjere i današna socijalna bijeda. 

Da razumijemo, kako je obnova srdaca za liječenje 
današnjih nevolja i obnovu društvenog poretka najvaž¬ 
nija stvar, treba da istaknemo, da te nevolje imadu svoj 
izvor i početak upravo u opakosti srca, u otpadu naime 
ljudi od Boga i kršćanskog ćudoređa. 

Današnje su društvene nevolje teške, ali one nijesu 
nastale najedamput, nego se put k njima utirao kroz 
stoljeća. 

Prvi put se među kršćanskim narodima zapaža 
snažnije odalečivanje od Boga u 14. vijeku. Dotada je 
vladao kršćanski nazor na svijet i život. O Bogu su 
vodili računa jie^am o pojedinc i nego i države. Vjera i 

, Crkva imale su veliki utjecaj u obiteljskom, građanskom 
i državnom životu. Misao na Boga prožimala je zakono¬ 
davstvo. Škole su od najviših do najnižih bile rasadište 
kršćanskog odgoja mladeži. Kršćansko ćudoređe nije 
bila samo stvar pojedinaca, nego je ono bilo pravilo i 
zakonTTtbji je vrijedi_oza sav javni život, Tada je došao 
TrrkCT~zvani humanizam (g dTatinske riječi: homo, h uma- 
"TIUs, što znači f Čovjek, čovječji), koji je počeo na'Treki 
način obožavati ku ltur u starih Grka i Rimlja na i time 
"previše i neoprav dano nagi ašavatT^eHčmu, samosv ijest 
~T dostojanstvo ČoVteć fer' Hum anizam rodio je takozva¬ 
nom renesansom (preporodom !, koja'le uz neKeTffifrre 
stvari donijela To zlo, da je počela gledati na svijet i ži¬ 
vot u duhu stare poganske kulture te .stvarala nazore 
za sva područja ljudskoga živbfalieovisno o kr šćanstvu, . 

- što više i protivmjega. 

Iza toga došao je u 15. vijeku Luter, koji je veliki 
dio kršćanstva od vojio od kat. _Crkve. No nijesu ljudi 
nažalost ostali samo kod otpada od Crkve. S otpadom 
od Crkve došlo je i do jakog otpada od Boga. Svuda su 
se počele širiti struje, koje su ne samo poricale objavu, 
koju je donio Krist, nego i samog Boga. 

Tako je došlo malo pomalo do toga, da je veliko 
mnoštv o uče nih lj udi, napose u 18. i 19. vijeku, jav no 
đTaučavalo, da nema Bog a. Tako ie_ na pr. njemačk i pje- 
1 snik~Pehme Lpoloviconi prošloga vijeka kazao: »Čovjek 
je Bog, u koga se mi ufamo, mi nijesmo izgubili nika- 
kvograj a? mi istom tr eba da _s i ga stvorim o.« Zola, koji 
se izrugiv ao~lurđ§knTr čudesim a! naz vao je Boga » vje- 
čnom laži« govoreći: »Jadan 1 go čovjek nema snage 
-drrnosPzemaljski bol bez vječne laži o raju.« Njemački 
učenjak Biichner rekao je: »Sve je materija (tvar) i 1 
ništa osim materije. Čovjek nema duše, Boga nema, a 
svijet je nastao sam po sebi«. Ruski anarhista Bakunin 
rekao je: »Ja hoću da usmrtim i samu misao o Bogu«. 
Lenjin je opet kazao: »Vjera je opium čovječanstva«. 
Jednako su ni jekali op stojn ost osobnoga Boga filozofi \ 
Ftčhte, Schelling, JTegel, ScfiTrpenhauer i drugi. • < 

S nijekanjem osobnoga” Boga nestajalo Je 1 pomalo i 
ćudoređa. Ako naime u duši nema svijesti, da postoji 

























































Bog, koji će jednoć nagraditi svako dobro i kazniti 
svaku nepravdu, onda ujedno nestaje s jedne strane po¬ 
ticala na dobro, a s druge strane nema nikakve uzde, 
da čovjeka zadrži i odvrati od zla. To su priznali i 
■— mno gi tako zv ani slobodni mislioci. Tako je n. pr. Cou- 
denhove 100 napisao ove duboke riješi; »Bez Boga je čo¬ 
vječanstvo nešto tako nepotpuno, kao što je bez Boga 
nepotpun svaki pojedinac - ^Bog je umro u vieri Europe, 
t a za njjiiuje--tt-^^ vrijeme umrlo i ćudoređe«.^J es?. 
^rrnnogoih je bilo, kojT^su-^ nogli k a^atLsa^zloglasnini 
^"-^eztozmkom M. Stirnerom: »Ja^sam Bog, apsolutno 
nj biće. Ako mi i čitav svijet stane na put, ja ću ga uništiti, 
^samo da ugasim žeđu svoga sebeljublja.« 

" ~cudoreda nije ostao 

ograničen na malen broj pojedinaca. Odalečavanje od 
Boga prodrlo je jače osobito među one ljude, koji su se 
bavili znanošću. Po mišljenju ovih ljudi mora znanost 
posve nadomjestiti Božju ruku u upravi svijeta. Kazali 
su: znanost je moć, koja će čovjeku omogućiti, da stvara 
onakvo vrijeme, kakvo je čovjeku pogodno, ona će u 
medicini po volji produljivati ljudski život. Što se tiče 
ljudskog društva i države, govorili su: sva vlast dolazi od 
naroda. Nijesu toga dakako shvaćali u dobrom smislu, 
da si naime narod u parlamentu smije i ima pravo odre¬ 
đivati zakone, nego su to shvaćali tako, da je narod iz¬ 
vor svakog prava i dužnosti, to jest, da je bez 
. obzira na Boga i njegov zakon ono dobro i pravo, što 
odredi narod. Otuđivanje od Boga proveli su i u odgoju 
i školi. Tu se govorilo o svijetu i njegovu uređenju, kao 
da svijeta nije stvorio Bog, a kao razlog, zašto čovjek 
mora poštivati tuđa prava, nijesu navodili Boga i nje¬ 
govu pravdu, nega tako zvani altruizam, obzir prema 
drugima. Taj otpad od Boga protegnuli su i na područje 
gospodarskog života. Tu je prevladala posvemašnja slo¬ 
boda pojedinaca u gospodarskoj utakmici i sticanju bez 
obzira na životne potrebe bližnjeg i ikakav Božji zakon. 

Jer se tako otpad od Boga proširio na veliko mno¬ 
štvo učenih ljudi, koji su bili vođe čovječanstva, i jer je 


100 Gl. Socijalna misel. God. I. Str. 280. 

zahvatio sve grane ljudskoga života, moralo je doći do 
ove katastrofe svijeta. Vođe čovječanstva istjerali su 
Boga iz obitelji, iz škole, iz građan. i državnog života. 
Upravnici svijeta ne ravnaju svojih zakona po zakonu 
Božjem. Zbog svega toga izgubio je ljudski život svoj 
oslon. Izgubila je oslon ljubav, pravda, poštenje. Nastalo 
je užasno sebeljublje, koje je zavadilo i u borbu dovelo 
staleže, narode i države. Prije već spomenuti slobodni 
mislilac Coudenhove morao je priznati: »Politički i go¬ 
spodarski kaos (metež), što ga danas proživljavamo, po¬ 
sljedica je propasti ćudoređa. Propast pak ćudoređa po¬ 
sljedica je propasti kršćanskog nazora o svijetu«. 

Ovu žalosnu istinu, da je svijet zbog svojih grijeha 
zapao u teške nevolje, nitko nije bolje naglasio nego sv. 
Otac Papa Pijo XI. u svojoj enciklici »Caritate Christi«, 
kada je današnje nedaće, što su pritisle svijet, poredio 
s općim potopom. »I nad ovim bolnim položajem« — 
piše Papa — »otimaju Nam se jecaji iz duše; ne 
možemo se oteti nuždi, da prema Našim silama 
izustimo one iste osjećaje ljubavi Presvetog Srca 
Isusovog i da uskliknemo: »Smili mi se mnoštvo«. (Mark. 
8, 2.). Ali kudikamo više valja oplakivati 
sam korijen, iz kojeg je izraslo ovo nada 
sve žalosno stanje. Ako je naime u svako 
doba izvrsno pristajala stvarima i odno- 
šajima riječ Duha Svetog objavljena po 
Svetom Pavlu, naime, da je »korijen svih 
zala lakomost,« (L Timot. 6, 10) a 1 i u n a j v e ć o ] 
mjeripristaje danas. Nije li naime ona lakomost 
za prolaznim dobrima, koju je i isti poganski pjesnik s 
pravom opsovao kao »kletu glad za zlatom«; nije li ona 
prljava briga isključivo za svoje poslove, koja prečesto 
jedina upravlja međusobnim odnošajima bilo pojedinaca 
bilo društva; nije li, napokon, u pohlepi, nazvali je mi 
makar kojim imenom i oznakom, krivnja, da sa samilo- 
šću gledamo, kako je rod ljuski doveden u najskrajnju 
opasnost? Odavle su niknule grančice međusobnog sum¬ 
njičenja, koje koči snagu svakog ljudskog saobraćaja; 
odavle su planule zublje nenavisti, koja tuđe dobro sma¬ 
tra svojim gubitkom; odavle je poteklo ono blago ne- 

umjerene ljubavi prema sebi, koja sve određuje i pod¬ 
ređuje isključivo svojoj koristi, pri čem tuđi probitak ne 
samo da zanemaruje, nego upravo nogama gazi; odavle 
je, napokon, poremećenost općeg ravnovjesja i nejednaka 
podjela dobara, koja čini, da se bogatstvo čitavih država 
nagomilalo u rukama privatnika.« 

Ako je otpad od vjere i ćudoređa kriv za nevolje 
svijeta, onda odatle slijedi da: 

Socijalna obnova traži obnovu ćudoređa. 

Uistinu bez vjere u Boga i strogog ćudoređa nemo¬ 
guće je uopće zamisliti smiren i sretan život ni pojedi¬ 
naca ni društva ni naroda. 

Tu istinu priznao je ruski filozof Tolstoj, kad kaže: 
»Probudio sam se na život, kad sam spoznao Boga. Kad 
ja postojim, mislio sam, mora postoj ati i uzr ok, što ja 
T ješamTPakle" mora^o^jatilj^jLi zrok uz roka. X taj 
StH^attžrok je Bog."— Nije' moguće, govorila mTle svijest, 
~ da bih ja bio j ia svijetu bez razloga, bez smisla, bez 
značenja, kao pticaTkoja je ispala iz gjiij£z3£j<ad sam 
-— zaboravio na Boga čuvajući se, da; ne vjerujem u njega, 
prestao je tada i mffittus evnT život. Bez Boga dakle-*ne 
~7TTogiTziv^ vec~davno skončao svoj život, da 

se nijesam nadao, da ću ga jednoć opet naći. Bez Boga 
se ne može živjeti. — Ne jnože.^e jivjeti bez ideje (mi¬ 
sli) o Bogu, b ez ideje o besmrtnosti^duše, bez idele o 
^ zcTruženju 3^Bogom7~5ez ideje o ćutiore dno dobrima-^ 
"^zlmPdjelima. Vjera ^daje životu snaguT smisao.« 101 

To, šfoTje Tolstoj priznao za sebe, morao je za sve 
čovječanstvo poznati, slobodni mislilac Max Nordau, koji 
je javno ispovjedio, da je čovIečanstvoT:raj svega na¬ 
pretka svoje kulture posve nesretno. On kaže: »Pro¬ 
svjeta se i uljuđenost šire osvajajući divlju zemlju. 
Gdje ie još sinoć ležala tama, svijetli danas sunce. Svaki 
dan doživljujemo nova otkrića, koja imadu da boravak 
naš na zemlji učine ugodnijim, koja olakšavaju tegobe 
života, koja daju žiću ljudskom sve više i više ugodno- 


101 Tolstoj: Ispoved, Moskva 1907, 

sti i užitka. No čovječanstvo je sve nezadovoljnije i 
nervoznije, umornije nego ikada prije. Sav je kulturni 
svijet kao ogromna kakva bolnica, tjeskobni uzdisaji na- 
punjuju uzduh, a na posteljama se grči sva moguća 
trpnja. Iz države u državu pođi i viči: da li tu sreća u 
porodici vlada, imade li tu mira i zadovoljstva? Svuda, 
svuda odgovorit će ti: putuj dalje, kod nas ga nema. 
Samo poslušaj: preko granica nosi vjetar divlju kriku — 
i tamo daleko samo su svađe, ustanci, bojevi i nasilja.« 102 

Židov Max Nordau, koji je te riječi napisao, nije 
iz ove činjenice htio povući zaključak i reći, neka se 
čovječanstvo vrati k vjeri. Ali ga je zato povukao znan- 
stvenjak geolog (istraživač zemlje) Branca, kad kaže: 
»Ljudi, koji ruše vjeru u Boga, nimalo ne slute, koliko 
je vjera beskonačna duhovna vrijednost, što bi je tako 
rado htjeli da unište i oduzmu čovječanstvu. Vjera je 
čovječanstvu sklonost k dobru, oslonac u životu, utjeha 
u nevolji«. 103 Značajne su također riječi, što ih je o 
važnosti vjere i ćudoređa za narod i državu napisao 
prvi predsjednik Sjedinjenih Američkih Država Washing- 
ton. On kaže: »Vjera i ćudoređe su neuklonivi osloni 
javnog blagostanja. Nije ljubitelj domovine, koji pokapa 
ove moćne stupove ljudske sreće. Kao svaki pobožan 
čovjek, tako ih štuje i ljubi svaki pravi politik. Njihov 
odnos prema kućnoj i političkoj sreći ne da se izmjeri. 
Što jamči za naše vlasništvo, naš život, naš glas, ako 
iščezne smisao za vjersku dužnost? Razum i iskustvo 
dokazuju, da ćudoređe u narodu ne može postojati bez 
vjere. Vjera i ćudoređe su upravo ono, što upravljanju 
narodom daje životnu snagu«. 

Kao što je povratak k vjeri i ćudoređu uvjet cjelo¬ 
kupne sreće pojedinaca i naroda, tako je ona jedno si¬ 
gurno jamstvo i za popravak gospodarskih nevolja i 
obnovu društvenog poretka. 


102 Max Nordau: Die kooiventionellen Liigen der Kultur¬ 
ni enschheit. Leipzig 11893. 

103 Dr. W. Branca: Der Štand unserer Kenntnis vom 
fossilen Menschen. Leipzig 11910, 

Rekao je neki slobodni mislilac ovako: »Socijalna re¬ 
forma bez ćudoredne ne će bijele rase spasiti od propa¬ 
sti. Ako svladamo kapitalizam, a ostane imoralizam (ne- 
ćudoređe), ne će biti ništa bolje! Rješenje je u etičko- 
socijalnoj reformi, u reformi duha ustroja evropskog 
društva.« Ovu misao naglasio je i naš učenjak, inače 
slobodni mislilac, dr Tomo Maretić, koji kaže: »Pro¬ 
življavamo strašno vrijeme, kakvome će malo biti 
jednakih u istoriji evropskog ljudstva. Vrijeme je naše 
strašno, osobito zato, što uzrok svemu zlu ne leži 
izvan nas nego u nama. Danas ne treba Evropa da 
strepi kao nekad od divljih horda Huna, Avara, Turaka, 
Mongola, već ona treba da strepi sama pred sobom po¬ 
radi svoje moralne pokvarenosti, koju prijatelj čovje¬ 
čanstva vidi na svakom koraku, kad motri javni i pri¬ 
vatni život, bilo pojedinih ljudi, bilo različnih skupova. 
Ako se Europa ne dozove pameti i ne krene drugim 
boljim putem, ona mora doživjeti katastrofu, prema kojoj 
će propast rimskog carstva i rimske kulture biti šala.« 104 

Dakako ovi tako zvani slobodni mislioci vide ćudo¬ 
rednu bijedu i potrebu, da se svijet popravi. No oni bi 
to htjeli učiniti bez Boga, ali zaboravljaju, da je to bez 
Boga nemoguće, već je poganski pisac Cicero rekao: 
»Ako se strah Božji pokopa, sigurno će biti pokopana i 
vjernost i društveni poredak u ljudskom rodu.« 105 Ve¬ 
liki pak apostol sv. Pavao, koji je bio čovjek neobično 
mudar, razborit i duševno jak, rekao je za sebe: »Ne 
činim ono, što hoću, nego na što mrzim, ono činim.« 
(1. Rim. 7, 15.) Ako je tako, onda mi u tim riječima ima- 
demo veliki dokaz, da čovjek sam u sebi ne nalazi -do¬ 
statne snage, da vrši zakon ćudoređa. Za to je potreban 
jak poticaj vjere u Boga, koji će sve suditi, dobro na¬ 
graditi, a zlo kazniti. Bez ove misli na Boga i na vječnu 
pravdu ne može čovjek trajno ostati dobar i vjeran ću¬ 
dorednom zakonu. 

Naučavanje slobodnih mislilaca, koji bi htjeli ćudo¬ 
ređe bez vjere Boga, osudio je i sv. Otac ovim riječima: 

105 De nat. deoru'm I. 


»Kako mgže ostati ljudski saobraćaj, kako mogu ugovori 
dobiti valjanost, gdje nema nikakva jamstva savjesti? 
Kako bi bilo moguće jamstvo savjesti, gdje ne bi bilo 
nikakve vjere u Boga i nikakvog straha pred Njim? Ako 
se naime zabaci ovaj temelj, propast će sav ćudoredni 
zakon i ništa ne će moći spriječiti, da se polagano ali 
sigurno survaju u ponor narodi, obitelji, država i sama 
civilizacija.« 106 

Nije dakle dosta samo naglasiti, da je čovječanstvo 
bolesno. Nije također dosta istaknuti potrebu, da se ono 
ćudoredno popravi, već za tu bolest treba naći i uspje¬ 
šan lijek. To je povratak k Bogu i kršćanskom ćudo¬ 
ređu. 

I upravo zato sv. Otac Papa na koncu svoje enci¬ 
klike »Ouadragessimo anno« traži za povratak i uspo¬ 
stavu društvenog poretka ćudorednu obnovu srdaca. 
On veli: »Ako budemo točnije i dublje zagledali, jasno 
ćemo uvidjeti nuždu, da ovom veoma traženom socijal¬ 
nom pridizanju treba da prethodi obnavlja¬ 
nje kršćanskog duha, od kojeg su u zao 
čas otpali toliki ljudi, što se bave ekono- 
m i j o m. Samo tako ćemo postići, da toliki napori ne 
propadnu uzalud, i da zgrada, koja se gradi, bude na 
pećini, a ne na nestalnu pijesku. 

Poradi toga — da se poslužimo riječima Našeg 
Prethodnika — ako treba liječiti ljudski rod, jedino će 
ga izliječiti ponovo uvođenje kršćanskog života i ure¬ 
daba. Jedino ovaj može uspješno liječiti preveliku 
težnju za propadljivim stvarima, koja je vrelo £vih 
mana. Jedini ovaj može začarane ljudske oči i sasvim 
uprte u promjenljive stvari ovog svijeta od toga otki¬ 
nuti i dignuti k nebu. A tko bi mogao poreći, da današnje 
ljudsko društvo najvećma treba ovoga lijeka?« 

Tu istu obnovu duša preko povratka k Bogu i 
kršćanskom ćudoređu spominje sv. Otac u svome go¬ 
voru na Badnjak 1931. Osvrćući se na nevolje i razdor 
čovječanstva kaže: »Mir nije moguć, ako mjesto brat¬ 
skog sporazuma među narodima vlada sebični i nesmi- 


105 Enciklika: Caritate Christi compulsi 1932. 

ljeni nacionalizam; ako mjesto zajedničke želje za do¬ 
brobit svih naroda vlada neprijateljstvo i zavist; ako 
mjesto bratskog povjerenja vlada nepovjerenje i su¬ 
mnjičavost, ako mjesto međusobnog poštivanja i zaštite 
prava sviju_vlada težnja za prevlašću.« I dalje nastavlja 
sv. Otac: »Šta možemo da učinimo mi, svi mi ljudi skupa, 
što može učiniti cijeli svijet bez Boga? Stoga nam dolazi 
na pamet jedina nepogrešiva nepobitna istina: Ako Go¬ 
spodin ne sagradt- kuće, uzalud se trude oni, koji ju 
zidaju. Grad, kuća ne može se ni sazidati ni obraniti 
nego jedino s Bogom. Odatle je potrebno, da se svijet 
vrati mišlju i srcem, cijelom dušom Bogu.« 

Osobito je snažnim riječima potrebu vjerske i ćudo¬ 
redne obnove naglasio sv. Otac u enciklici: »Caritate 
Christi compulsi« ovim riječima: »Nikakav upravnik ja¬ 
vne ekonomije, nikakva spretnost u podređivanju i sasta¬ 
vljanju snaga ne će moći miroljubivo rasplesti socijalne 
odnošaje, ako prije u samom opsegu ekonomije ne za¬ 
vlada moralni zakon osnovan na Bogu i savjesti. To je 
glavna žila čitave snage i političkog i gospodarskog ži¬ 
vota naroda. To je najsigurnija valuta: ako je ona čvrsta, 
sve je drugo nepokolebljivo, jer dobiva jakost i najtvrđi 
auktoritet od nepromjenljivog i vječnog zakona Božjeg«. 

Dođi kraljevstvo Tvoje, budi volja Tvoja 
(Mat. 6, 10.) 

Srca ljudska treba izliječiti, da dođe do socijalne 
obnove. — Lakomost, zavist, gramženje, grijesi protiv 
pravde i ljubavi, treba da nestanu iz duša ljudskih, da 
se uzmogne uspostaviti mir medu narodima, ravnovjesje 
i pravda među staležima, mogućnost življenja seljaka, 
radnika i školovanog čovjeka. Vjera u Boga jedini je 
oslon i put k ovoj obnovi. 

Ali u ovoj opravdanoj težnji za socijalnom obnovom 
nikad ne smijemo zaboraviti na dvije stvari. 

Prva je stvar, da uvijek imademo čvrsto pred očima 
konačnu svrhu ljudskoga života. Ta se svrha nipošto ne 
nalazi ovdje na zemlji nego na drugom svijetu. Život 

treba shvatiti -kao predvečerje velikog radosnog dana, 
kad ćemo se sjediniti s Bogom našim. Život treba shvatiti 
kao borbu za pobjedu, kojoj je cilj posjedovanje samog 
Boga. Boga ćemo gledati, koji je izvor svake istine, Boga 
uživati, koji je skup svake dobrote. Bog sam postaje naše 
blaženstvo. To je nešto neizrecivo i neopisivo, što je apo¬ 
stol Pavao izrazio riječima: »Niti je oko vidjelo, niti je uho 
čulo, niti je u srce ljudsko ušlo ono, što je Bog pripravio 
onijna, koji ga ljube. (I. Kor. 2, 9.) 

Iz ovog, što smo napomenuli, jasno je, da socijalna 
obnova nije samo u tome, da odstranimo one mane, 
koje su dovele do društvene nejednakosti te da dru¬ 
štvena pravda i odnos među staležima budu što savr¬ 
šeniji, nego je prava i potpuna socijalna obnova u 
tome, da se u težnji, nastojanju i skrbi za obnovom dru¬ 
štvene pravde i podjele zemaljskih dobara držimo onog 
reda, koji je Bog postavio. Taj red je označen u riječima 
Očenaša: »Dođi kraljevstvo Tvoje...« 

Mi dakle kod skrbi za socijalnom obnovom mo¬ 
ramo najprije težiti za onim, što je Božje, a onda za 
onim, što je zemaljsko i prolazno. To kažu riječi: »Dođi 
kraljevstvo Tvoje«. Za naše shvaćanje izrekao je Krist 
tu misao još jasnije riječima: »Tražite najprije kraljev¬ 
stvo nebesko i pravdu njegovu, a sve će vam se ostalo 
dati.« (Mat. 6, 33.) Ovdje je Krist naglasio, da duhovna 
dobra, koja se tiču Božje istine i našeg spasenja, imadu 
prednost pred svim oćutnim dobrima. Zemaljska oćutna 
dobra imadu da služe ovim višim duhovnim dobrima. 
Sam je Sasitelj rekao u besjedi na gori: »Zar nije život 
vredniji od hrane i tijelo od odijela?« (Mat. 6, 25.) U da¬ 
našnje doba, gdje nas biju tolike gospodarske nevolje i 
nedaće, razumljiva je briga i skrb, što ,više i dužnost, da 
se brižno trudimo oko poboljšanja materijalnog života. 
Ta sam je Spasitelj pomagao u bijedi, ozdravljivao bo¬ 
lesne i hranio gladne. Ali preokrenuti red te tolikom bri¬ 
gom tražiti zemaljsko, da zanemarimo duhovno, napose 
vječno dobro i spasenje, bilo bi ludo i nerazborito, kao 
što bi ludo bilo ne ostaviti ,se jela i pila, ako si time ško¬ 
dimo zdravlju i životu. Ispravan red traži, da najprije 
tražimo duhovno i brinemo se oko spasenja duše, a onda 

doiazi sve drugo. »Što- koristi čovjeku, ako sav svijet 
zadobije, a dušu svoju izgubi?« kaže Spasitelj. (Mat. 
8, 36.) 

Prva dakle čovječja briga imade biti, da se proširi 
Božja slava, Božja istina i pravda: Dođi Kraljevstvo 
T v>/je. 

Ovo ispravno ocjenjivanje vrednota, po kojem je 
na prvom mjestu skrb za duhovno, a onda za zemaljsko, 
traži Krist od nas bezuslovno. On izričito zapovijeda: 
»Tražite najprije kraljevstvo nebesko.« No ovakvo shva¬ 
ćanje života, gdje se u prvom redu brinemo za du¬ 
hovno, ne smije nas ništa zabranjivati. U tom će slu¬ 
čaju na našoj skrbi za zemaljsko zacijelo počivati bla¬ 
goslov Božji, prema Kristovim riječima: »I sve će vam 
se ostalo dodati.« Jedna je briga glavna, briga za du¬ 
hovno, za dušu. Drugu brigu preuzet će na sebe Bog: 
»Sve će vam se ostalo dodati...« 

Ističući ovo treba naglasiti, da je upravo to velik 
grijeh našega vremena, da čovjek u skrbi za osiguranje 
života hoće izlučiti Boga i njegovu providnost. On hoće 
sam da osigura svoje bivstvovanje i svoje življenje, 
čovjek se niti ne brine za najveću dužnost: Kraljevstvo 
Božje i pravdu njegovu, niti zemaljsku sreću traži osla¬ 
njajući se na Boga. No zato se događa užasna nesreća, 
čovjek naime biva u isto vrijeme lišen ne samo najvišeg 
dobra, vječne sreće, nego i sviju zemaljskih dobara; 
mira ii spokojnog življenja na zemlji. Nikad nije nauka 
o gospodarstvu bila tako izgrađena kao danas. Nikad ni- 
jesu ljudi poznavali toliko raznih načina, kako će što bolje 
obrađivati zemlju, nikad nije bilo toliko sredstava, koja 
će unapređivati gospodarstvo, a ipak šta vidimo? Vidimo, 
da nikad nije život bio tako ugrožen i težak kao danas. 
Čovjek hoće da osigura svoj žlivot na temelju zakona 
gospodarskog života, sam svojim silama, bez Boga i 
mimo Boga, zaboravljajući osnovnu dužnost: »Tražite 
najprije Kraljevstvo nebesko.« No upravo zato na čo¬ 
vječjem nastojanju nema blagoslova. 

Borimo se s toga za socijalnu pravdu, za pravo, 
seljačkoga i radničkoga staleža, nastojmo, da svojim 

radom doprinesemo, da se ostvare načela i zakoni, koji 
će u duhu velike kršćanske pravde uspostaviti ravno¬ 
vjesje. Trgajmo iz svoga srca otrov, pogreške i mane, 
koje se tome opiru: lakomost, zavist, gramženje. Ali u 
toj borbi čuvajmo ispravni red: U borbi za zemaljsko 
ne zaboravimo vječno. Najprije i u prvom redu briga 
za vječno, jer će tako biti najjače osigurano i zemaljsko: 
»Tražite najprije kraljevstvo Božje, a sve će vam se 
ostalo dodati.« 

Prva dakle dužnost neka bude: kraljevstvo nebesko. 
Jest, može se dogoditi, da u ovom slučaju vanjski go¬ 
spodarski napredak ne bude uvijek tako snažan, brz 
i velik, jer u onima, kojima je na srcu kraljevstvo 
Božje, nema neobuzdane težnje i pohlepe za blagom i 
bogatstvom, ali će zato unutrašnji njihov mir biti veći 
i trajniji, a život radosniji i zadovoljniji. No kraj toga 
će također uvijek stajat* čvrsto riječ Božjeg obećanja: 
»Sve će vam se ostalo dodati.« 

Druga stvar, druga istina, koju mi u težnji za 
socijalnom obnovom treba da držimo na pameti, jest, 
da iz ljudskog života nikad ne možemo posve izlučiti 
nevolje i trpnje. 

Velika tajna kršćanstva jest trpljenje. Tko si život 
zamišlja bez bolova i križeva, taj je na krivome putu. 
Dok postoje ljudi sa srcem sklonim na zlo, po¬ 
stojat će i nepravde. Stoga da se uzakone i 
najsavršeniji zakoni, još bi ostalo za pojedince 
dosta prilike, da pretrpe koju nepravdu i progonstvo. 
Kod tog trpljenja treba imati na pameti, da je Krist, za 
koga sv. Pavao (Rim. 9, 5) kaže: »Koji je u svemu 
Bog, hvaljen na vijeke«, nosio križ. Nevin i pravedan 
morao je da trpi. Za njim treba svi da nosimo križ 
s jedne strane zbog grijeha naših, a s druge strane zbog 
odluke Providnosti, koja je htjela da čovječanstvo kroz 
trpnju i iskušenje dođe do svojeg konačnog cilja. 

Uz čuvanje dakle onog ispravnog reda, po kojem 
u borbi za socijalnu obnovu treba da tražimo najprije 
duhovno, a onda zemaljsko, potrebno je za potpunu ob- 


119 





novu čovjeka i to, da je on uvijek u dnu duše svoje spre¬ 
man dragovoljno reći Bogu: »Budi volja Tvoja«. 

Kod ovog trpljenja nikad se također ne smije zabo¬ 
raviti, da trpljenje, dolazilo ono ili zbog krivnje 
naše ili zbog tuđe nepravde, imade veliko ćudoredno 
značenje. Pripovijeda se, da je neki atenski kipar kle¬ 
šući iz mramorne gromade kip zapitao gromadu: »Što 
škripiš?« A ona mu odgovorila: »Škripim, jer me tako 
nemilosrdno tučeš. Zar ne vidiš razbijenih komadića po 
tlu?« Na to će kipar: »Glupa gromado, zar ne možeš 
da shvatiš, da ne možeš doći na časno mjesto u hramu, 
ako te ne dotjeram i ne pretvorim iz gromade u kip?« 
Bol, nepravda, trpljenje jest u rukama Božjim prečesto 
čekić, kojim on iz čovjeka, dosada obrasla svakakvim 
manama, oholosti, sebeljublja, zavisti, gramzljivosti, 
stvara novog čovjeka, koji iz trpljenja izlazi preporođen 
s novim mislima, ispravnim' težnjama, pravednim dje¬ 
lima. Po trpljenju nastaje koristan i uzoran član svoje 
obitelji i ljudske zajednice. 

Kršćanstvo je u bol unijelo još jedno svijetlo. Svijet, 
koji nema vjere, ne može u časovima trpljenja naći ni¬ 
kakve utjehe. Ako je bol i trpljenje osobno, često će čo¬ 
vjek segnuti za samoubilačkim nožem ili otrovom, a ako 
je trpljenje staleško, ići će zaslijepljen mržnjom za naj¬ 
pogubnijim idejama i pokretima. Kršćanin tako ne će 
raditi. Za njega su patnje ne put u očaj i prevrat nego 
staza u nebo. Krist kaže:» Tko ,ne uzme križ svoj na sebe 
i ne slijedi mene, nije mene dostojan« (Mat. 10, 38). 
S pogledom na nebo oduzeo je Krist trpljenju svaku 
oštricu. Što više učinio ga slatkim. Zato je razumljivo, 
da su sveci toliko čeznuli za trpljenjem. 

U snošenju dakle sviju bolova pak i socijalnih ne¬ 
pravdi treba slušati Kristov glas: »Dao sam vam pri¬ 
mjer«. Krist je snosio nepravde ne u duhu mržnje i 
osvete nego ljubavi i praštanja. Ovako izgrađeni poje¬ 
dinci, ovako odgojena djeca, ovim duhom prožete obi¬ 
telji bit će kvasac novog socijalnog poretka, koji će 
odisati mirom, ljubavi i snošljivosti. Dakako ističući ovo 
dobrovoljno snašanje nevolja i nepravdi, nipošto ne ćemo 

i ne možemo priječiti ni pojedincima ni staležima, da 
se sa svim sredstvima, koja dopušta kršćansko ćudo¬ 
ređe, bore za svoja staleška prava. To bi bilo i protiv 
Kristova duha, koji hoće, da na svijetu vlada što savr¬ 
šenija pravda. To bi bilo i protiv samog prirodnog za¬ 
kona, koji traži, da svaki trud i napor imade pravo 
na zasluženu plaću. Mi ovim poglavljem o trpljenju ne 
ćemo dakle da oslabimo ljubav i nastojanje oko uspo¬ 
stave socijalno-staleške pravde, nego da upozorimo, 
kako trpljenju, koje u životu nužno dolazi, kršćanska 
vjera oduzimlje gorčinu i daje silu, koja čovjeka ćudo¬ 
redno obnavlja i sigurnim putem vodi k vječnom cilju. 
Jest, i kraj najsavršenijeg socijalnog poretka bit će još 
uvijek na svijetu dosta trpnje. Da se uzdrži red, za koji 
Bog hoće da vlada u našim mislima, djelima i života, 
treba ovu, često neizbježivu životnu nevolju, kao i bol, 
koja nas snalazi bez ičije krivnje, snositi u duhu Kristo¬ 
vih riječi: »Oče, budi volja Tvoja«. 

Govoreći o ispravnom redu, kojeg se moramo 
držati u težnji za socijalnom obnovom, govoreći o 
skrbi za duhovno i o pokornosti volji Božjoj u svim ča¬ 
sovima života, zgodno je ovdje navesti riječi, što ih je 
napisao inače slobodoumni filozof Tolstoj: »Smisao je 
života služiti Bogu. — Život sam sebi nije svrha. Život 
je besmislen, ako nije služenje Bogu, ispunjavanja volje 
Božje. — Vrlo je obična pogreška misliti, da je svrha 
života u službi čovječanstvu. Naravno, kad služimo Bogu, 
služimo i čovječanstvu. — Pravi je život samo onda, kad 
čovjek živi po savjesti. Savjest je najveći životni zakon, 
a zapovijesti su savjesti sve ono, što kršćanstvo naziva 
»volja Božja«. Dalje kaže Tolstoj: »Jedna je pametna 
svrha čovječjega života: ispunjavati' Božje zapovijedi, 
zapovijedi savjesti. — To znači: Živjeti tako, da dušu 
pripraviš za odlazak u bolji svijet. Ili: Združiti svoj 
život s nezapočetim i nevremenskim početkom svoga 
života, s dobrim, s ljubavlju, s Bogom.« 107 

Evo koliko socijalnog značenja imade pokornost 
Bogu i traženje kraljevstva njegova. 

107 Tolstoj: Sinn des Lebens. 

Sav dakle nas opravdani napor za obnovu društva 
neka bude u duhu Kristove molitve: »Dođi kraljevstvo 
Tvoje«, a sav uspjeh i neuspjeh naših napora primimo 
u duhu dubokih riječi: »Budi volja Tvoja«. 

„Ja sam žokot, a vi loza; bez mene ne 
možete ništa činiti.« (Iv. 15, 5.) 

Socijalna obnova može se provesti samo po Kristo¬ 
vim načelima. U težnji za ovom obnovom treba se dr¬ 
žati ispravnog reda: tražiti najprije kraljevstvo nebesko, 
a onda zemaljska dobra. Sve neuspjehe, razočaranja i 
boli života treba snositi sa srcem, koje u poniznosti go¬ 
vori Gospodinu: Budi volja Tvoja. Ovakav treba da je 
obnovljeni čovjek. 1 samo ovakvi pojedinci osnovica su 
potpuno novog, obnovljenog socijalnog poretka. 

Put, kojim se ova obnova postizava, jest najuža 
zajednica s Kristom. Krist treba da postane ne samo 
učitelj naših misli, nego i pokretač sviju naših djela. 

Ove su tvrdnje jasne, čim promotrimo, zašto je Krist 
došao na svijet. 

Krist je došao đa otkupi čovječanstvo. On je to čo¬ 
vječanstvo otkupio ne samo po tome, što je život svoj 
dao za oproštenje grijeha svijeta, nego i po tome, što je 
um naš otkupio i oslobodio od neispravnih i lažnih misli 
poganstva te nam dao načela svoje pravde i ljubavi. Air 
Krist nas je otkupio i u tom smislu, što je volji čovječjoj 
priskrbio neizrecivu snagu, da uzmogne u život provo¬ 
diti sve ono, što je potrebno za smiren život pojedinaca 
i naroda. Ova jakost, snaga i pomoć nužna je čovjeku, 
a nju daje samo Krist. 

Savremeno čovječanstvo hoće doduše, da sve svoje 
socijalne dužnosti ovrši samo svojim silama. Roditelji 
hoće, da dijete odgoje samo svojim iskustvom i svojom 
naukom bez^ ikakvih odgojnih sredstava, koje pruža 
kršćanstvo. Škole hoće; da učine dobre građane čistim 
pozivanjem učenika, da se drže načela neke etike, koja 
za Boga ne zna ništa. Država odgajajući svoje građane 

iznosi pred njih samo zahtjev, da budu valjani, a ne 
pruža im nikakvih sredstva, koja bi ih na to mogla 
sklonuti. No radeći čovječanstvo ovako zaboravlja na 
jednu veliku istinu, koju je izrekao Krist: »Ja sam čokot 
a vi loza, bez mene ne možete ništa činiti.« Nikad se ne 
smije smetnuti s uma, da Krist ne bi nikad bio došao na 
svijet, kad bi bilo moguće bez njega urediti dobar dru¬ 
štveni poredak: odgojiti djecu, učiniti dobre građane, 
činovnike, radnike, seljake. Da čovjek uzmogne život 
svoj urediti tako, da bude dobar član ljudskog društva, 
te da svim svojim silama i radom nastoji oko toga, da 
socijalna pravda zavlada u svijetu, potrebna mu je dakle 
pomoć s neba, Kristova svrhunaravna pomoć i jakost, 
koju Krist ulijeva u čovječju dušu i volju. 

Tu svrhunaravnu pomoć, koja je potrebna za soci¬ 
jalnu obnovu, daje Krist samo onima, koji ju žele. Dru¬ 
gima riječima: tu pomoć s neba treba moliti. 

Ovo je velika i duboka istina, koju je zanemario svi¬ 
jet, a tako je važna za ljudski život. Ako vjerujemo, đa 
postoji Bog, koji ravna čitavim svijetom, onda vidimo, 
da je čovjeku potrebna molitva, kojom priznaje, da sve 
što imademo dolazi od Boga. Moliti stoga treba za 
jakost i pomoć, da sami živimo po načelima kršćanskog 
ćudoređa i pravde te da ta pravda zavlada ljudskim dru¬ 
štvom. Na ovu osnovnu istinu zaboravlja svijet. Svijet 
rješava velika pitanja svjetske krize, a ne traži rasvjet- 
ljenje i pomoć u Kristu, za koga kaže sv. Ivan Evanđe¬ 
lista (Otkr. 5, 1), da »otvara i čita knjigu ljudskih udesa, 
koja je zapečaćena sa sedam pečata«. Mi bismo htjeli 
stvoriti pojedince, koji će najsavršenije vršiti zakone 
pravde i poštenja, mi bismo htjeli imati uzorne građane, 
a zaboravljamo tražiti pomoć u onoga, koji reče: »Ako 
Gospodin ne sagradi kuće, uzalud se trude oni, koji je 
grade« (Ps. 126, l). 

Tu veliku pogrešku savremenih vođa čovječanstva 
navodi sv. Otac papa Pijo XI. ovim riječima: »Svi su 
na nogama, svi su uronili u marljivo proučavanje, svi 
se natječu, da nađu uzroke ovoj krizi, ovome općeni¬ 
tome zlu, da nađu lijekove. Ali ne postizava se ništa. 

Lijekovi se ne nalaze, a što je još bolnije, u tome ne 
vide ljudi ruku Božju, koja je tako vidljiva. Ne misli se 
na Boga. U svim raznim sastancima, susretima, ra- 
spravljanjima, pregovorima nema misli na Boga«. 

U težnji dakle za socijalnom obnovom treba moliti. 

Savremeno čovječanstvo zaboravlja, da je molitva 
ne same potrebna, nego da je njezina snaga golema i 
neodoljiva. Tu je snagu molitve naglasio sam Isus 
Krist započinjući veličanstveno djelo otkupljenja roda 
ljudskoga. On je prije toga molio u Getsemaniju. Ne¬ 
umorna dnevna molitva sv. Monike dala je svijetu ve- 
Pkog sveca i učenjaka sv. Augustina. Krist je također 
izričito rekao svima nama: »Što god zaištete Oca u ime 
moje, dat će vam. (Iv. 14, 13.) »Molite se, da ne padnete 
u napast.« (Mar. 14, 38). 

Zato i sv. Otac Papa govoreći o putevima k rješe¬ 
nju sadanjih nevolja svijeta kaže: »Vjera nas uči, kolika 
je sila ponizne, pouzdane i ustrajne molitve; nijednom 
drugom dobrom djelu nije Svemogući Bog ustanovio 
tako velika, tako općenita i tako svečana obećanja kao 
molitvi njemu upravljenoj: »Molite i dat će vam se, tra¬ 
žite i naći ćete, kucajte i otvorit će vam se, jer svaki, 
koji moli, prima, koji traži, nalazi i koji kuca, otvorit će 
mu se.« (Mat. 6, 7. 8.) Dalje nastavlja Papa: »Predana 
molitva uklonit će uzrok nevolja — i lakomost za vre¬ 
menitim dobrima — »Kad bi se molilo... prokrčio bi se 
put toliko željenom miru .. .« 109 

Moderno čovječanstvo sve očekuje od svojih sila 
i svoje moći. Zato kriza neprestano traje i još se više 
zapliće. Duboko je uzburkano more čovječanstva, poko¬ 
lebani su temelji zemlje, crni oblak nadvio se na sav 
svijet, Nešto teško i ubitačno prijeti svemu svijetu. Na¬ 
pori su čovječanstva uzaludni — jer su bez Boga. Treba 
stoga da se obrate tvrda srca te da kažu Gospodinu Isusu 
kao ono apostoli, kad je počela tonuti lađa: »Gospodine, 


108 Govor na Badnjak 1901. 

109 Enciklika: Caritate Christi compulsi 1932. 

izbavi nas, jer pogibosmo.« (Mat. 8, 25). Gospodinova 
pomoć bit će brza, kad srca naša budu bliže njemu. 

Po molitvi dakle treba ići za obnovom pojedinaca 
i čitavog socijalnog reda. 

Ova obnova socijalnog reda bit će dakako najsavr- 
šenija, kad svi pojedinci svojim mislima, težnjama i dje¬ 
lovanjem budu odraz i slika Božjih misli, to jest onog 
nacrta o svijetu i životu, kakav je sebi zamislio Bog. 
Ideal socijalne obnove jest stoga onaj, koji spominje 
apostol Pavao: »Ne živim više ja, nego Krist živi u 
meni«. Biti nadahnut od Krista, misliti s Kristom, biti 
vođen po Kristu, to su odrazi unutarnje čovječje obnove, 
koja je potrebna, ako hoćemo, da društvo ljudsko bude 
onakvo, kakvo hoće Bog: pozornica pravde, ljubavi, 
mira i zadovoljstva. Za socijalnu obnovu potrebno je 
stoga s Kristom početi novi život prema njegovim rije¬ 
čima: »Ako se tko ne preporodi, ne može vidjeti kra¬ 
ljevstva Božjega.« (Iv. 3, 5). 

Ovo preobraženje čovjeka u Kristovu sliku zbiva 
se po unutarnjoj milosti, koja nas po kršćanskoj nauci 
čini sličnima Bogu. Ta milost jest odraz Božjeg života 
u našim dušama. 

Po ovoj milosti djeca smo Božja, Božjih misli, Bo¬ 
žjih nakana, propovjednici i borci za najuzvišeniju soci¬ 
jalnu pravdu i ljubav na zemlji. 

Ovakovu milosnu obnovu duša, koja stvara naj¬ 
čvršću osnovicu svake socijalne pravde, unose u dušu 
sv. sakramenti. Sakramenti nas jačaju u borbi protiv 
napasti tijela i požude očiju. Protiv sebeljublja i gram- 
zenja sakramenti nam davaju snagu, da požalimo i 
ispravimo svaku neurednost i zlu sklonost. To napose 
čini Euharistija, po kojoj sam Krist silazi u duše 
naše, da nam pomogne stišati strasti, zla nagnuća, po¬ 
hlepu i sebičnost prema riječima sv. Pavla: »Sve mogu 
u onome, koji me krijepi.« (Fil. 4, 13) Primajući u sebe 
Krista, najvećeg pobornika pravde, bit ćemo i sami naj¬ 
veći širitelji pravednog snošaja među staležima i naro¬ 
dima. Upravo je veličanstven socijalni značaj Euharistije. 

Pričesnici tijela Kristova, jer svi blaguju istog Krista, 
postaju svi djeca Kristova- i braća među sobom. Sve ih 
prozirniju iste misli, ista načela, iste težnje. Neka po¬ 
kaže' savremeni svijet sigurniji put, da iz pojedinaca 
učini veće ljubitelje socijalne pravde i da u širokom 
mnoštvu na čvršće temelje postavi zgradu socijalne 
obnove u duhu potpune pravde i jednakosti sviju. 

Životno jedinstvo s Kristom, koje nam daju sakra¬ 
menti, potrebno je za potpuni pojam i provedbu socijalne 
obnove. 

Ali tog životnog jedinstva s Kristom nema nego 
samo po sv. Crkvi. Zato se ni do savršenstva socijalne 
obnove ne može doći bez Crkve. O tom nas jasno 
poučava objava. 

Krist je otkupio sav svijet. Ali primjenjivanje 
toga otkupljenja pojedincima zbiva se preko Crkve. Ona 
čuva Kristovu nauku i dijeli njegove milosti. Preko Cr¬ 
kve s toga dolazi čovječanstvu ne samo istina, nego i 
milost i jakost, da se čovjek obnovi u duhu Kristovih 
načela. Preko Crkve dakle načela za obnovu društva, 
preko Crkve i snaga za tu obnovu. Tu je istinu izrazio 
apostol Pavao, kad Crkvu naziva Kristovim tijelom. 
Crkva je mistično, tajanstveno Kristovo tijelo. Kao što 
je glava povezana s udovima preko tijela, tako Krist 
preko Crkve daje snagu svima članovima Crkve. »Sve 
je — govori apostol Pavao — Bog podložio nogama nje¬ 
govim (Kristovima) i njega dade za najsjajniju glavu 
Crkvi, koja je tijelo njegovo.« (Ef. 1, 22) Pojedinačna 
osobna obnova može se dakle ostvariti na taj način, da 
se svaki pojedinac što tješnje poveže uz Crkvu; uz 
tijelo, kome je Krist glava. Po Crkvi smo u vezi s Kri¬ 
stom, po Crkvi dolazimo do Kristove .milosne sveze. 
Crkva na taj način postaje majka, koja za Krista rađa 
i k njemu dovodi djecu, da preporođeni istinom i milosti 
budu najljepša slika Kristova, najsavršeniji nosioci lju¬ 
bavi i najsavršeniji zastupnici velike Kristove socijalne 
pravde. 

* 

Bolna se slika pruža pred očima našima. Milijuni 
nemaju kruha; milijuni životare bosi i goli; milijuni 
uzdišu i plaču zbog nepravde svijeta. Mržnja goni stalež 
protiv staleža, ubojito oružje sprema država protiv dr¬ 
žave. Nad ovim užasnim prizorom, pred oči nam is¬ 
krsava lik propetog Krista. Mi znademo, da je on Bog 
naš. I pitamo se, zar je Krist bešćutan za sve, što se 
zbiva na zemlji? Odgovor nam daju probodene ruke i 
noge njegove te trnjem okrunjena glava njegova. Za 
nas je umro, da mi imademo život. Ne, nije Krist beš¬ 
ćutan za nas. On je jednoć rekao blagoslovene riječi: 
»Žao mi je naroda.« Te riječi izgovara on i danas. Nje¬ 
govo probođeno srce otvoreno je i danas za sve nas i 
za sve bolove naše. 

Ali Krist ne će, da nam nanosi silu. K njemu treba 
doći i otvoriti mu želje srdaca svojih: »Dođite k meni 
svi, koji ste umorni i opterećeni, i ja ću vam pomoći«, 
viče Krist svim staležima i svim narodima. Do Krista 
treba doći po molitvi: »Štogod zaištete Oca u ime moje, 
dat će vam.« Kristu vodi put preko njegove Crkve. 
K Crkvi njegovoj treba doći, da preko vrhovnog glavara 
čujemo istinu, načela, koja će obnoviti svijet: kapital i 
radnika, seljake i građane, pojedince, obitelji, narode i 
države. U sakramentima, napose u presv. Euharistiji, 
treba tražiti jakost za obnovu pojedinaca, da dođe do 
obnove društva, kojemu će sve težnje biti prožimane 
duhom molitve: »Dođi kraljevstvo Tvoje, budi volja 
Tvoja«. 

Kad svijet i svi vođe svijeta u svijesti svoje ne¬ 
moći pristupe Kristovom križu i pouzdano zavape s raz¬ 
metnim sinom: »Sagriješili smo protiv neba i Tebe«, 
onda ne će biti daleko ni čas socijalne obnove, smirenja 
čovječanstva, čas veličajnog Kristovog kraljevstva na 
zemlji, koje sv. Crkva na dan svetkovine Krista Kralja 
naziva u podglavlju sv. mise divnim riječima: Regnum 
justitiae amoris et pacis — Kraljevstvo pravde, ljubavi 
i mira. Za taj blagosloveni čas molimo dnevno s rije¬ 
čima Očenaša: »Dođi kraljevstvo Tvoje...« 

